
BEVEZETŐ 


A hősök jönnek-mennek, lóra pattannak, 
evezőt ragadnak, vitorlát feszítenek, hegye¬ 
ket másznak, átgázolnak mocsarakon és si¬ 
vatagokon, kószálnak rejtélyes városok ut¬ 
cáin, kísérletes várkastélyokban, boszorká¬ 
nyok barlangjaiban. 

Honnan tudják, hogy merre kell menniük? 
Iránytűjük nincs, Conan sohasem nézi a tér¬ 
képet, legfeljebb a szél járását figyeli, a Bo¬ 
szorkányvilág hőse, Simon Tregarth mintha 
mindig az orra után menne. 

Csodáljuk tájékozottságukat, megyünk 
velük gondok nélkül, figyeljük kalandjaikat, 
csak néha - józan pillanatban - jut eszünk¬ 
be, hogy jó lenne látni ezeknek a fantaszti¬ 
kus világoknak a térképét. Hol vannak a 
sziklák ösvényei, az erdők tisztásai, hol 
vannak az öblök és szigetek, a tavak és vá¬ 
rosok? 

Ez a gondolat másoknak is eszébe jutott. 
Például az íróknak, akik regényeikhez térké¬ 
pet mellékelnek. Edgár Rice Burroughs pél¬ 
dául lerajzolta Barsoomot, Pellucidart, Am- 
tort és a Hangyaemberek Földjét, Tolkien 
pedig Göndört és Mordort. 

A kezdeményezés követőkre talált, ma 
már alig van olyan fantasztikus regény, 
amelyhez ne mellékelnének térképet az ol¬ 
vasók kedvéért. Rajzolók, profik és amatő¬ 
rök, lerajzolták Atlantiszt, Le Guin és Brac- 
kett, Moorcock és Lovecraft világát, minden 
részletében gondosan és pontosan. 

A rajzolókat aztán gyűjtők követték, s ma 
kezünkben lehet a fantasztikus világok atla¬ 
sza sok-sok színes és fekete-fehér térképé¬ 
vel, s járkálhatunk segítségével a képzelet 
tarka világaiban, a lapok fölé hajolva utaz¬ 
hatunk veszélyes sivatagokban, s „ringat¬ 
hat egy pirinyó hajó”, ha éppen tengerek 
után vágyakozunk. 

S köszönhetjük mindezt J. B. Post úrnak, 
amerikai térképésznek és könyvtárosnak, 
aki gondosan összegyűjtötte és vastag kö¬ 
tetben kiadta a fantázia teremtette világok 
térképeit. 

KISLEXIKON 


DÉMONOK 


A démonok egy más létsík lakói — a legismertebb dómon- 
lakta síkok az Abyss, aTartarosz és a Pandemonium. Mind¬ 
azonáltal, bár át tudnak kelni más síkokra, az Elsődleges 
Anyagi Síkra (pl.: Föld) képtelenek belépni külső segítség 
nélkül (nevük kimondása, kapunyitás, megidézés stb.). 

Ezek a lények kaotikusak és gonoszak. Az erősebbek és 
ügyesebbek uralkodnak fajtájuk gyengébb és kevésbé in¬ 
telligens egyedei felett. A kevésbé intelligens fajták kérde¬ 
zés nélkül megtámadnak mindenkit, és halálukig harcol¬ 
nak. A hatalmasabb démonok valójában nem pusztulnak el 
mikor harcban megsemmisül az anyagi létformájuk. Azon¬ 
ban ez a létformájuk elvész számukra, miáltal visszakény¬ 
szerülnek arra a síkra, ahonnét eredetileg jöttek, s ahol így 
maradni kényszerülnek egy évszázadig, vagy amíg külső 
segítség ismét előhívja őket. Ha egy démon saját síkján ke¬ 
veredik harcban, elpusztítható. Mindegyik képes támadá¬ 
sait megosztani kettő vagy három ellenfél között is, ha esz¬ 
közei, lehetőségei ezt megengedik. Nincs olyan démon, 
akit valaha is teljes mértékben leigáztak. 

A démonok önkéntesen soha nem szolgálnak semmit és 
senkit. Ha mágia vagy fenyegetés szolgálatra kényszeríti 
őket, állandóan keresni fogják a módját, miképpen ölhetnék 
meg urukat, illetve fogvatartójukat. Azokat, akik iránt a dé¬ 
mon vonzalmat érez, általában valamelyik démonikus sík¬ 
ra elviszi rabszolgának — jóllehet, kegyelt szolgának a töb¬ 
bi közt. Démont bárki megidézhet, de uralom alá hajtása 
már egészen más kérdés. A kisebb hatalommal bírók kire¬ 
kesztéséhez elegendő a thaumaturgikus kör is. A hatalma¬ 
sabb démonok távol tartásához már különleges penta- 
grammára van szükség. A fenyegetést vagy jutalmat, me¬ 
lyet a megidéző alkalmaz, hogy a démon segítségét meg¬ 
próbálja megnyerni, nagyon óvatosan kell kiválasztani. A 
démonok szent ereklyékkel vagy isteni eredetű tárgyakkal 
előzhetők. 

A démon hercegek és urak kicsiny ereklyékben hordják 
vitális esszenciájukat. Lelkűk ezáltal védve van, azonban 
sebezhetővé is válik azzal szemben, aki megszerzi ezt az 
amulettet. A démon amulett nem érzékelhető a mágia sem¬ 


milyen formájával sem, és nem látható rajta semmiféle kü¬ 
lönleges. A leghatalmasabb démon uraknál nem kell, hogy 
ott legyen ez az eszköz, de a kisebbek általában magukkal 
hordják, vagy magukhoz nagyon közel tartják. 

Az amulett birtoklása hatalmat ad tulajdonosának a fölött 
a démon fölött, amelyiktől az származik. Ez csak egy rövid 
időtartamra, és sosem hosszabb időre, mint egy nap. Ez¬ 
tán az amulettnek vissza kell kerülnie a gazdájához, vagy 
megsemmisíthető. Akkor azonban egyévi abyssbéli vesz- 
teglésre kárhozik az adott démon, és később is csak idé¬ 
zésre térhet vissza. Egy amulett használata nagyon-na- 
gyon veszélyes. Birtoklása kétszeres esélyt ad, hogy hasz¬ 
nálója felhívja magára egy másik démon figyelmét, s az a 
démon, melyre nem hat az amulett, azonnal megtámadja 
annak hordozóját. Ha az amulett kikerül a démon irányító¬ 
jának kezéből, az habozás nélkül és a lehető leghatéko¬ 
nyabb módon megtámadja az illetőt, és megkísérli megöl¬ 
ni. Ha sikerül neki, akkor magával viszi, ami megmaradt az 
áldozatból, és féltékenyen őrzi ezután. 

Másfelől nézve viszont, ha az amulett viselője busásan 
megfizeti a démon által nyújtott szolgáltatásokat, valamint 
ad egy jelentős ráadást, amiért bátorkodott elsődlegesen ő 
irányítani a démont, végül óvatosan visszaadja az amulet¬ 
tet, ebben az esetben a herceg esetleg nem fog örökké ne¬ 
heztelni, és nem fog minden lehetséges alkalommal va¬ 
dászni rá. 

A démonok gyakran kalandoznak asztrális és éteri síko¬ 
kon. Figyelmüket éteri állapotban lévő személyek is maguk¬ 
ra vonhatják. Ha egy különlegesen hatalmas démon nevét 
kiejtik ezen síkok valamelyikén, elképzelhető, hogy meg¬ 
hallja, és figyelmét a beszélő felé fordítja. Abban az eset¬ 
ben, ha az illető nem készíti elő a démon figyelmének elke¬ 
rülését vagy ellenőrzését, az azonnal és a lehető legcélra¬ 
vezetőbb módon megöli nevének kiejtőjét. 

Mivel a démonok a telepátia egy különös formáját hasz¬ 
nálják, megértik az összes intelligens kommunikációt. így 
tehát a közepes vagy magasabb intelligenciájú démonok 
képesek a kapcsolatteremtésre. 



RÓBERT E. HOWARD 



Elveszett 

asszonyok 

völgye 


íme, egy valódi, hamisítatlan Conan-történet Róbert Ervin Howardtói Az ok, ami miatt kénytelen vagyok hangsúlyoz¬ 
ni a valódiságát, hogy a szerző 1936-ban bekövetkezett halála óta egy alkotógárda — a fantasy íróknál bevett szo¬ 
kás szerint—felkarolta Conant, és azóta számtalan folytatást és előzményt írt hozzá. Meg kell mondanom, hogy bár 
az írócsopodban olyan kiválóságok tevékenykednek, mintLin Carter vagy L. Sprague de Camp, mégsem sikerült iga¬ 
zán visszaadniuk az igazi Howard-tödénetek benyomásait, ízét. Ennek oka valószínűleg Howardjellemében rejlik. A 
hard fantasy megteremtője Texasban született, 1906-ban, kissé skizofrén alkattal. Meglehetősen furcsa elképzelései 
voltak arról, hogy hogyan is kell egy fédinak kinéznie és viselkednie. Ezt mintázta meg Conanban. Harmincévesen 
öngyilkosságot követett el a képzelt üldözői ellen magánál tartott pisztollyal. Rövid élete folyamán egy tucatnál alig 
több Conan-novellát, néhány Cormac Mac Art-. Bran Mák Morn-, Almuric- és So/omon Kane-történetet írt. — NCS. 


1 . 

A dobok pergése és a hatalmas elefántagyar kürtök harso¬ 
gása fülsiketítő volt, de Lívia fülében a lárma csak zavaros 
mormogásnak hatott — tompának és nagyon távolinak. Ál¬ 
lapota a delírium és az eszméletlenség között ingadozott, 
ahogy ide-oda vetette magát derékalján a nagy kunyhóban. 
Ami odakint játszódott le, alig tudatosult benne. Elmosódot¬ 
tan és zavarosan még mindig azt a borzalmas képet látta 
maga előtt: fájdalmában vonagló meztelen testvérét s a 
combján patakzó vért. Az egymásba szövődő formáknak 
és árnyékoknak háttere is oly bizonytalan, oly kivehetetlen 
volt. A levegő szinte remegett a fájdalomsikolyoktól, és köz¬ 
ben állandóan gúnyos, ördögi kacaj hallatszott. 

Lívia nem volt tudatában önmagának, mint a kozmosztól 
elválasztott, különálló lénynek. Hatalmas kíntengerben 
úszott, ő maga sem volt egyéb, mint megtestesült fájdalom, 
így feküdt ott, anélkül, hogy tudatosan gondolkozna vagy 


mozogna, miközben odakint dobok peregtek, kürtök har¬ 
sogtak, és barbár hangok zengték monoton éneküket a 
tapsnak és a csupasz lábak dobogásának ritmusára. 

Ám tudata fokozatosan kezdett átszivárogni szellemi der¬ 
medtségén. Először tompa megdöbbenés töltötte el, hogy 
testileg sértetlen. Különösebb hálaérzés nélkül tudomásul 
vette ezt a csodát. Úgy érezte, semmi jelentősége. Gépie¬ 
sen felült a derékalján, és hunyorogva körülnézett. Végtag¬ 
jai igyekeztek megmozdulni az ébredező idegek parancsá¬ 
ra. Csupasz talpa öntudatlanul csoszogott a simára döngölt 
agyagpadlón. Ujjai egyetlen ruhadarabjának, a szűk tuni¬ 
kának szegélyét ráncigálták. Tompán emlékezett rá, hogy 
mintha hosszú-hosszú idővel ezelőtt durva kezek tépték 
volna le róla ruháját, s neki könnyek csorogtak az arcán a 
szégyentől és a rettegéstől. Most már furcsának tartotta, 
hogy egy ilyen csekély sérelem olyannyira fájt neki. Az erő¬ 
szak és gyalázat mértéke végül is, mint minden más dolo¬ 
gé, viszonylagos. 







RÓBERT E. HOWARD 


4__ 


A kunyhó ajtaja kinyílt. Egy igéző, fiatal nőstény párduc¬ 
ra emlékeztető alakú nő lépett be. Kecses teste csiszolt 
ébenfaként csillogott. Egyedüli öltözéke egy leheletvékony, 
a csípője köré tekert selyemkendő volt. Szeme fehérje 
visszatükrözte a kunyhó előtt lobogó tűz fényét. Rosszin¬ 
dulatúan forgatta a szemét. 

Bambusztálcán hozta az ételt: húst, egy óriási lepényt, 
roston sült jamszgyökeret, főtt kukoricát és egy vert arany 
korsót yarati-sörrel. Letette a tálcát egy asztalkára, de Lívia 
nem figyelt oda. A szemközti falat bámulta tompán, ami 
bambuszszárból font gyékényekkel volt teleaggatva. A fia¬ 
tal bennszülött nő felnevetett, villogó, sötét szemmel és fe¬ 
hér fogakkal. Aztán feltűnő szisszentéssel és gúnyos moz¬ 
dulattal, mely még jobban kifejezte lebecsülését, sarkon 
fordult, és ringó csípővel kisétált a kunyhóból, ami sokkal 
kihívóbban öntötte formába megvetését, mint azt egy civi¬ 
lizált asszony szavai tették volna. 

De a fekete lány viselkedése egyáltalán nem jutott el Lí¬ 
via tudatáig. Még minden érzékszerve befelé irányult. A lel¬ 
ki szeme előtt tolongó képek tisztasága és élessége to¬ 
vábbra is homályos árnyvilágnak tüntette föl valós környe¬ 
zetét. Gépiesen evett és ivott, anélkül, hogy tudatosulna 
benne, mit. Éppily gépiesen állt végül fel és kelt át bizony¬ 
talanul a kunyhón, hogy kikukucskáljon a bambuszfal egyik 
repedésén. A dobok és kürtök hangjának hirtelen megvál¬ 
tozása riadóztatta tudatalattiját, s ez arra ösztönözte, derít¬ 
se ki a jelenség okát. 

Először nem tudott képet alkotni magának abból, amit lá¬ 
tott. Minden zavaros volt. Árnyékszerű alakok mozogtak, 
rángatóztak, tömörültek, tekeregtek és rajzolódtak ki feke¬ 
tén a nyugtalan, vérvörös háttérre. És aztán értelmet nyer¬ 
tek a mozdulatok, az alakok pedig kézzelfogható formát öl¬ 
töttek. Férfiakat és asszonyokat látott egy nagy tűz körül 
mozogni. A lángok ezüst és elefántcsont ékszereken tükrö¬ 
ződtek, fehér tolldíszek ringtak a levegőben, meztelen ala¬ 
kok kevélykedtek fel-alá vagy feszítettek különféle pózok¬ 
ban, és körvonaluk azt a benyomást keltette, mintha vala¬ 
ki ollóval vagdosott volna bele a vörös háttérbe. 

Egy elefántcsont zsámolyon, tolldíszes óriásoktól körül¬ 
véve, visszataszítóan ronda, zömök, hájas, békára emlé¬ 
keztető alak ült. Olyan bűz áradt belőle, mint a rothadó őser¬ 
dőből és a poshadt mocsarakból. Húsos keze hatalmas ha¬ 
sának domborulatán nyugodott. Hájas tokája szinte lehúz¬ 
ta súlyával a fej ét. A szemek tompa feketében izzottak, akár 
a szén, és szinte ijesztő életerejük meghazudtolta a formát¬ 
lan test látszólagos mozdulatlanságát. 

Ahogy a lány tekintete megakadt ezen az alakon, teste 
megfeszült, és újra lüktető, tüzes élet járta át. Lélektelen 
bábból hirtelen éber, értelmes lénnyé változott. Kínszenve¬ 
dését elsöpörte a gyűlölet, mely vad hevében maga is fáj¬ 
dalommá vált. Teste még jobban megfeszült, kemény lett, 
akár a vas. Szinte kézzelfoghatóan érezte, hogy gyűlölete 
követi tekintetét, és azt hitte, elég szenvedélyesnek kell len¬ 
nie ahhoz, hogy áthatoljon azon az alakon, és megölje őt. 

Ám amennyiben Badzsujt, a bakalák királyát kellemetle¬ 
nül érintette foglya gyűlölködő pillantása, nem nagyon ad¬ 
ta ennek tanújelét. Teli marokkal tovább tömte békapofájá¬ 
ba a kukoricát, amit egy térdelő asszony által tartott tálból 
szedett magának, s közben az alattvalói sorai közt nyíló 
széles utcát nézte. 

Lívia úgy döntött, hogy ezen az izzadó feketéktől szegé¬ 
lyezett átjárón, a lármás dobpergésből és kürtharsogásból 


ítélve, kétségtelenül valami fontos személyiségnek kell kö¬ 
zelednie. És ebben igaza is volt. 

Egy csapat harcos menetelt hármas sorokban az elefánt- 
csont zsámoly felé. Tolldíszük ringott a levegőben, és lán¬ 
dzsájuk csillogva emelkedett ki a tarka tömegből. A lán- 
dzsások előtt egy férfi haladt, kinek látványára Lívia szíve 
megszűnt dobogni egy pillanatra, csak hogy aztán annál 
hevesebben kezdjen el verni. Lélegzet után kapkodott. Ez 
a férfi egészen világosan elütött a sötét háttértől. Akárcsak 
kísérői, ő is tolldíszt és párducbőr ágyékkötőt viselt. De fe¬ 
hér ember volt! 

Ahogy az elefántcsont zsámolyon ülő király felé közele¬ 
dett, nyilvánvalóvá vált, hogy nem kérelmezőként vagy alá¬ 
rendeltként jön. Alighogy megállt előtte, hirtelen nagy csend 
támadt. Lívia érezte a feszültséget, bár okát csak homályo¬ 
san sejtette. Badzsuj egy pillanatra még ülve maradt, mint 
egy óriás béka, és a nyakát nyújtogatta, de aztán mintha 
vonzaná őt a másik kemény tekintete, lecsússzam a zsá¬ 
molyról. Felegyenesedett, és nyírott, groteszkül billegő fej¬ 
jel megállt a fehér ember előtt. 

Tüstént feloldódott a feszültség. Hatalmas ordítás tört fel 
Badzsuj alattvalóinak torkából, az idegen intésére pedig 
harcosai kinyújtott lándzsával üdvözölték a királyt, ahogy 
azt rangja megkövetelte. Lívia tisztában volt vele, hogy en¬ 
nek a fehér embernek, bárki legyen is, valóban nagy hatal¬ 
ma van e vad vidéken, ha a bakala Badzsuj felállt, hogy kö¬ 
szöntse őt. És a hatalom ebben az esetben harci erőt jelen¬ 
tett, mert a barbár fajok nem tiszteltek semmi mást, csak a 
nyers erőszakot. 

A lány szinte megbabonázva állt, és figyelte az idegent a 
fal repedésén át. Harcosai elvegyültek a bakalák között, ve¬ 
lük táncoltak, ettek, és az ő sörüket itták. Ő maga és alve- 
zérei keresztbe tett lábbal ültek a bambuszgyékényeken 
Badzsujjal meg néhány bakala főnökkel, s szintúgy buzgón 
tömték a hasukat, és döntötték magukba a sört. Lívia látta, 
hogy a fehér ember, akárcsak a többiek, kézzel szed ma¬ 
gának ételt a bográcsokból, és egy korsóból iszik Badzsuj¬ 
jal. Észrevette azonban, hogy királyi tiszteletben részesítik. 
Mivel neki nem volt zsámolya, Badzsuj lemondott a magáé¬ 
ról, és megosztozott vendégével egy gyékényen. Ha meg¬ 
töltötték a korsót, a bakalák királya épp csak hogy kortyin- 
tott egyet belőle, aztán átnyújtotta a fehér embernek. Hata¬ 
lom! Ebből a csomó szertartásos totojázásból hatalomra, 
erőre, tekintélyre lehetett következtetni. Lívia reszketett iz¬ 
galmában, amint egy lélegzetelállító gondolat jutott az 
eszébe, s kezdett belőle tervet kovácsolni magának. 

így tehát még nagyobb figyelemmel kísérte az idegent, s 
elraktározta emlékezetében külsejének minden részletét. 
Nagy termetű volt, és még az óriási feketék között sem igen 
akadt olyan, aki magasság és kidolgozott izomzat tekinte¬ 
tében versenyre kelhetett volna vele. Olyan ruganyosán 
mozgott, mint egy párduc. Mikor a lángok visszatükröződ¬ 
tek szemében, mintha kék tűz lobogott volna benne. Lábát 
magasra felszíjazott szandál védte, és széles övéről egy 
kard lógott le bőrhüvelyben. Lívia furcsának találta megje¬ 
lenését. Még sosem látott hozzá hasonlót, de egyáltalán 
nem is vette a fáradságot, hogy találgassa, miféle fajtából 
való. Elég volt neki az a tény, hogy a bőre fehér. 

Múltak az órák, és a hangulat fokozatosan nyugodtabb 
lett, ahogy egyre több férfi és nő merült sörmámoros álom¬ 
ba. Badzsuj végül ingadozva felállt, és felemelte kezét, de 

nem annyira azért, hogy az ünnepséget feloszlassa, mint 
inkább annak beismeréseként, hogy feladta a hastömési és 
gégelocsolási versenyt. Mikor elbotlott, harcosai a kunyhó¬ 
jába vitték. A fehér ember felállt. A rettenetes mennyiségű 
sörnek, amit magába döntött, úgy látszott, nincsen rá külö¬ 
nösebb hatása. Azok a főnökök, akik még meg tudtak állni 
a lábukon, tántorogva a vendégkunyhóhoz kísérték. Ő el¬ 
tűnt benne, és Lívia észrevette, hogy egy tucat lándzsása 
őrhelyet foglal a kunyhó körül. Az idegen nyilván nem akar 
kockázatot vállalni, már ami Badzsuj vendégszeretetét 
illeti. 

Lívia tekintete végigpásztázta a teret, amely majdnem 
úgy nézett ki, mint egy csatatér a harc után. Mindenütt ré¬ 
szegek hevertek mozdulatlanul mindenféle pózban. A lány 
persze tudta, hogy a falu körül őrök róják a köreiket, akik¬ 
nek tartózkodniuk kell a sör élvezetétől, de a téren nyilván¬ 
valóan egyes-egyedül a kunyhó körüli őrszemek voltak éb¬ 
ren, és úgy látszott, még közülük is elnehezedett egyné¬ 
hánynak a feje, mert legtöbben a lándzsájuk nyelére tá¬ 
maszkodtak. 

Lívia torkában dobogó szívvel lábujjhegyen kunyhója hát¬ 
só ajtajához osont, és átlépett a horkoló feketéken, akiket 
az őrizetére állítottak oda. Elefántcsontszín árnyékként su¬ 
hant át az ő és az idegen kunyhója közötti szabad térsé¬ 
gen. Négykézláb ez utóbbinak hátoldalához lopakodott. Itt 
egy óriási néger kuporgott. Tolldíszes feje a térdén pihent. 
A lány elsurrant mellette a kunyhó falához. Kezdetben eb¬ 
ben az épületben tartották fogva. Egy fáradságos munká¬ 
val tört lyuk a bambuszfalon, amit most belülről egy gyé¬ 
kénnyel takartak el, még mindig tanúskodott hiábavaló szö¬ 
kési kísérletéről. Oldalvást áterőltette magát rajta, és félre¬ 
tolta a faligyékényt. 

Az odakint lobogó tűz visszfénye a kunyhó belsejébe ve¬ 
tült. Lívia haját még a gyékény mozgatása közben megra¬ 
gadta egy durva kéz, amely nyersen beráncigálta őt a kuny¬ 
hóba, és aztán a földre hajította. 

A dolog olyan gyorsan történt, hogy a lánynak szüksége 
volt néhány pillanatra, míg összeszedte magát, hátravetet¬ 
te arcából zilált fürtjeit, és belemeredt a föléje hajló fehér 
idegen képébe. A férfi vonásai félreismerhetetlen csodálko¬ 
zást árultak el. Kardját jobbjában tartotta, s a szeme szik¬ 
rázott, de hogy a dühtől, a gyanakvástól vagy a meglepe¬ 
téstől-e, nem lehetett kitalálni. Mondott valamit egy nyelven, 
amit Lívia nem értett — nem volt olyan torokhangú, mint a 
feketéké, de olyan folyékony sem, mint amilyet a civilizált 
földeken beszélnek. 

— Ó, kérem! — könyörgött. — Ne olyan hangosan! Még 
meghallják! ■ 

— Ki vagy te? — kérdezte az idegen, ezúttal ophiri nyel¬ 
ven, de barbár akcentussal. — Oromra mondom, sosem 
gondoltam volna, hogy ezen a pokoli vidéken egy fehér 
lányt találok! 

— Líviának hívnak — felelte —, és Badzsuj foglya va¬ 
gyok. Ó, kérem, hallgasson meg! Nem maradhatok sokáig. 
Vissza kell térnem a kunyhómba, mielőtt észrevennék a tá¬ 
vollétemet. 

A testvérem... — Zokogás kezdte fojtogatni, ahogy foly¬ 
tatta: — A testvérem Thetelész volt. Chelkusz házából, az 
ophiri bölcsek és nemesek közül származunk. Sztügia ki¬ 
rályának különleges engedélye lehetővé tette Thetelész- 
nek, hogy felkeresse Kheshattát, a mágusok városát, és ott 
tanulmányozhassa a varázstudományt. Én kísértem el. 


Nem volt még idős, nálam is fiatalabb... — Hangja megint 
cserbenhagyta. 

Az idegen némán figyelte őt, égő szemekkel és áthatol¬ 
hatatlan arckifejezéssel. Volt benne valami vad és szilaj, 
ami megijesztette és elbizonytalanította a lányt. 

— A fekete kushiták rajtaütöttek Kheshattán — folytatta 
sietve. — Mi épp akkor értünk a városhoz egy tevekaraván¬ 
nal. Az őreink elmenekültek, és a rablók foglyul ejtettek ben¬ 
nünket. Tisztességesen bántak velünk, és azt mondták, 
váltságdíjat fognak kialkudni értünk a sztügiaiakkal. Az 
egyik főnök azonban csak magának akarta ezt a váltságdí¬ 
jat, ezért egy éjjel kiosont a táborból az embereivel, s ma¬ 
gával vitt engem meg a testvéremet. Ez a csapat délkelet¬ 
re cipelt minket, egészen Kush határáig. Ott rajtunk ütött 
egy bakala banda. Lemészárolták a kushitákat, és bennün¬ 
ket ebbe a faluba hurcoltak... — Újra erőt vett rajta a zoko¬ 
gás, és eltartott egy darabig, míg folytatni tudta: — Ma reg¬ 
gel a szemem láttára kínozták meg és darabolták föl eleve¬ 
nen az öcsémet. Hogy meddig feküdtem ájultan, nem tu¬ 
dom... 

Mikor a hangja megint fölmondta a szolgálatot, a homlo¬ 
kát sötéten ráncoló idegenre emelte tekintetét. Hirtelen 
ádáz düh ragadta el. Öklével a férfi mellén kezdett dobolni, 
amit az annyiba se vett, mint egy légy zümmögését. 

— Hogy állhatsz itt csak így egyszerűen?! — kiáltott el¬ 
fúlva. — Te is olyan szívtelen fenevad vagy, mint az összes 
többiek itt? Ó, Mitra, hajdan hittem a férfiak becsületében. 
Most már tudom, hogy mindennek megvan a maga ára. 
Te... mit tudsz te már a becsületről... vagy az irgalomról... 
vagy az állhatatosságról? Csak a bőröd fehér, a lelked 
ugyanolyan fekete, mint az övék. Neked teljesen mindegy, 
hogy egy embert, aki a te fajtádból való, vadállati módon le¬ 
mészárolnak — és hogy én ennek a kutyának a rabszolgá¬ 
ja vagyok! De jól van! 

Elhátrált a férfitól. 

— Meg fogod kapni a fizetségedet! — suttogta, és feltép¬ 
te elefántcsontszín mellén a vékony tunikát. — Nem vagyok 
szép? Nem vagyok kívánatosabb ezeknél a bennszülött 
asszonyoknál? Nem érek meg egy kis vérontást? Egy fe¬ 
hér bőrű hajadon nem éri meg, hogy öljenek érte? Vágd le 
Badzsujt, azt a fekete kutyát! Öld meg! ÖLD MEG! — Fel- 
indultságában már az öklét verte össze. — Akkor megkap¬ 
hatsz engem, és azt tehetsz velem, amit akarsz. A rabszol¬ 
gád leszek! 

Az idegen ezúttal sem szólalt meg azonnal, csak sötéten 
bámult le rá, kezével a kardmarkolaton. 

— Úgy beszélsz, mintha szabadon, kedved szerint ad¬ 
hatnád oda magadat — mondta végül. — Mintha a tested 
olyan értékes ajándék lenne, hogy királyságokat tudna 
megrendíteni. Miért kéne megölnöm ahhoz Badzsujt, hogy 
téged megkapjalak? A nők ezen a vidéken olyan olcsók, 
akár a bambusz, és az nem játszik szerepet, hogy akarják- 
e vagy sem. Túl nagyra tartod magad. Ha akarnálak, még 
csak meg se kéne ölnöm Badzsujt, hogy az enyém legyél. 
Nekem ajándékozna, mielőtt kenyértörésre kerülne a sor. 

Lívia felzokogott. A tüze kihunyt. Megfordult körülötte a 
kunyhó. Elbotlott és végigterült egy derékaljon. Most, hogy 
az idegen ily brutális szavakkal ébresztette tudatára teljes 
tehetetlenségének, feneketlen keserűség töltötte el. Az em¬ 
ber önkéntelenül a számára ismerős értékekbe és eszmé¬ 
nyekbe kapaszkodik, még a teljesen idegen környezetben 
is, ahol azok nem érvényesek. És ezért Lívia mindannak el¬ 
lenére, ami az utóbbi időben történt vele, azt hitte, ha egy 

nő odaadja magát, úgy, ahogy ő felajánlotta, az fordulópont 
lehet a. játszmában. Iszonyú csapás volt neki, mikor rájött, 
hogy tőle semmi, egyáltalán semmi nem függ, hogy nem 
mozgathatja úgy a férfiakat, mint bábukat a táblán, hanem 
ő maga a tehetetlen játékfigura. 

— Belátom, milyen ostoba dolog azt gondolni, hogy a vi¬ 
lágnak e sarkában bármiféle férfi is azok szerint a szabá¬ 
lyok és erkölcsök szerint cselekszik, amelyek másutt szo¬ 
kásosak — mormolta halkan, anélkül, hogy teljesen tuda¬ 
tában lenne annak, amit beszél. Valójában csak gépiesen 
kimondta, amit gondolt. 

Ettől az új sorscsapástól teljesen kábultan hevert mozdu¬ 
latlanul a derékaljon, míg az idegen kemény ujjai vállon nem 
ragadták és talpra nem állították. 

— Barbárnak szidalmazol — mondta nyersen —, és adj 
hálát Oromnak, hogy az is vagyok. Ha barbár földekről va¬ 
ló férfiak védtek volna téged, az úgynevezett civilizáció el- 
puhult nyomoroncai helyett, most nem lennél egy disznó 
rabszolgája. Én Conan vagyok, a kimmériai, és a kardom 
pengéjéből élek. De nem vagyok kutya, aki egy vadállat kar¬ 
mai közt hagyna egy asszonyt. Bár a hozzád hasonlók rab¬ 
lónak neveznek, még sosem tettem egyetlen nőn sem erő¬ 
szakot. Az erkölcsök az egyes országokban különbözhet¬ 
nek ugyan, de ha egy férfi elég erős, másutt is nagyon jól 
tartani tudja magát a hazai szokásokhoz. És engem még 
soha senki nem nevezett gyöngének. Még ha olyan vén és 
ronda volnál, mint az ördög kedvenc keselyűje, akkor is 
megmentenélek téged Badzsujtól, csupáncsak a bőröd szí¬ 
ne miatt. De te fiatal vagy és szép, én pedig már torkig va¬ 
gyok a bennszülött nőkkel. Ebben a játszmában hozzád fo¬ 
gok igazodni, de csak azért, mert az ösztöneim bizonyos 
vonatkozásban, úgy tűnik, igazat adnak neked. Térj vissza 
a kunyhódba! Badzsuj ma éjszaka túl részeg ahhoz, hogy 
meghágjon, és én gondoskodni fogok róla, hogy holnap 
másfajta dolgokkal legyen elfoglalva. És azon az estén már 
Conan ágyát fogod melegíteni, nem az övét. 

— Hogy...hogy akarod ezt megcsinálni? — kérdezte Lí¬ 
via reszketve és ellentmondó érzelmektől eltöltve. — Ez 
minden harcosod, itt a kunyhó előtt? 

— Elegen vannak — dörmögte a férfi. — Ezek bamulák, 
akik az anyatejjel szívják magukba az ölés mesterségét. 
Badzsuj kérésére jöttem ide, azt akarja, hogy csatlakozzak 
hozzá egy rablóportyára a dzsihijik ellen. Ma este ünnepel¬ 
tünk. Holnap haditanácsot fogunk tartani. Ha elintézem Ba- 
dzsujt, a legközelebbi haditanácsát már a pokolban fogja 
megülni. 

— Meg akarod szegni a szerződéseteket? 

— Ebben az országban a szerződéseket nyilván csak 
azért hozzák, hogy megszegjék őket — válaszolt Conan 
dühösen. — Hiszen ő is fel akarja rúgni a dzsihijikkel kötött 
szerződést, és miután közösen kiraboltuk a várost, az első 
adandó alkalommal megpróbál majd végezni velem, ha 
nem vagyok résen. Ami más országban a legalávalóbb áru¬ 
lás volna, itt bölcs dolognak számít. Nem úgy verekedtem 
fel magamat a bamulák hadifőnökévé, hogy belém ne vé¬ 
sődtek volna ezek a leckék, melyekre a fekete föld tanított 
meg. így, és most menj szépen vissza a kunyhódba, és 
aludj egy jót abban a tudatban, hogy nem Badzsujnak, ha¬ 
nem Conannak őrizgeted a szépségedet! 

2 . 

Lívia reszketve és izgatottan figyelte, mi zajlik a kunyhója 


előtt. A bakalák a tegnap esti dáridót követő késői ébredé¬ 
sük óta egész nap azon munkálkodtak, fáradtan és nehéz 
fejjel, hogy mindent előkészítsenek az éjszakára. Conan, a 
kimmériai az egész napot Badzsuj kunyhójában töltötte, és 
Lívia még csak nem is sejtette, miről tanácskoznak ott. Igye¬ 
kezett eltitkolni izgalmát az egyetlen személy előtt, aki be¬ 
léphetett kunyhójába — ez a gyűlöletes bennszülött asz- 
szony volt, aki az ételt hozta neki. Ám a csípőringató leány¬ 
zó még túlságosan kábult volt a tegnap éjjeli kicsapongá¬ 
soktól, semhogy feltűnt volna neki a fogoly viselkedésében 
beállott változás. 

Újra leszállt az éjszaka. Tűz világította be a falut, és a ki¬ 
rály szállásáról végre előjöttek a főnökök, hogy összeülje¬ 
nek a lakomára és egy szertartásos befejező haditanácsra 
a kunyhók közötti szabad térségen. Ezúttal nem ittak 
annyi sört. Lívia észrevette, hogy a bamulák, mintegy vé¬ 
letlenül, fokozatosan egyre szűkebb körbe vonják a főnö¬ 
kök csoportját. Látta a királyt is és vele szemben Conant, 
aki nevetve társalgóit Badzsuj hadifőnökével, az óriás Ajá- 
val. 

A kimmériai egy hatalmas marhafartőn rágódott, és a 
lány miközben figyelte, látta, hogy gyors pillantást vet hát¬ 
ra a válla fölött. A bamulák, mintha ez lenne a jel, amire vár¬ 
tak, mindnyájan Conanra szegezték tekintetüket. A kimmé¬ 
riai mosolyogva felállt, mintha az egyik bográcsba akarna 
nyúlni — ehelyett azonban macskafürgeséggel lesújtott Aja 
fejére a nehéz medencecsonttal. A bakala főnök szétzúzott 
koponyával rogyott össze, és a következő pillanatban átha¬ 
tó kiáltások hasítottak a levegőbe, ahogy a bamulák vér¬ 
szomjas párducokként a bakalákra vetették magukat. 

Bográcsok borultak föl, és forró tartalmuk a kuporgó 
asszonyokra ömlött. Bambuszfalak hasadtak szét recseg¬ 
ve az egymással harcoló testek súlya alatt, halálsikolyok 
visszhangoztak az éjszakában, és mindezek fölött ott har¬ 
sogott a harci dühtől elragadott bamulák lelkes „Jih! Jih! 
Jih!" kiáltása, s lándzsáik villogtak a tűz fényében. 

A falu véres csatatérré változott. A bamulák hirtelen raj¬ 
taütése megbénította a bakalákat. A vendéglátóknak 
eszükbe sem jutott ilyen alattomos támadásra gondolni. A 
legtöbb lándzsát a kunyhókban hagyták, és sok harcos már 
leitta magát. Aja halála volt a jel, amelyre a bamulák villám¬ 
ló pengéi tucatnyi mit sem sejtő testbe döftek. Iszonyú mé¬ 
szárlás volt. 

Lívia szinte szoborrá dermedve állt kémlelőnyílása mö¬ 
gött. Visszasimította szőke fürtjeit, s a halántékára szorítot¬ 
ta kezét. Szeme elkerekedett. Fájdalomsikolyok és dühös 
kiáltások tépték elkínzott idegeit. A véres jelenet időnként 
elmosódott a szeme előtt, csak hogy aztán rettenetes rész¬ 
letességgel újra kirajzolódjék. Lándzsákat látott vonagló fe¬ 
kete testekbe hatolni, buzogányokat, ahogy tolldíszes ko¬ 
ponyákat zúznak szét. Égő ágakat és fahasábokat ragad¬ 
tak ki a tűzből és dobtak a bambuszkunyhókra, amelyek 
egy szempillantás alatt lángba borultak. Fülét még iszo¬ 
nyúbb fájdalomsikolyok ütötték meg, ahogy élő testek zu¬ 
hantak fejjel lefelé a lángoló pokolba. Az égő hús bűze el¬ 
keveredett a verejtékével és a frissen kiöntött vérével. 

Lívia nem bírta tovább. Metszőn felsikoltott, és öklével 
verte halántékát, míg végül az őrület kezdte hatalmába ke¬ 
ríteni, és kiáltozása hisztérikus kacajjá vált. Anélkül, hogy 
megnyugtatná, azt mondogatta magának, hogy az ő ellen¬ 
ségei pusztulnak el ilyen rettenetes módon — hogy most 
éppen az történik, amit remélt s amiért fohászkodott —, 
hogy ez a borzalmas mészárlás csak méltó büntetése an- 

nak a számtalan igazságtalanságnak, amit a testvérével és 
vele követtek el. Rettentő iszonyat rázta. 

Azonban nem szánalmat érzett az áldozatok iránt, akik 
tucatjával terültek el a vértől csöpögő lándzsák alatt, hanem 
őrült, hisztérikus rettegést. Látta Conan fehét testét, mely 
elütött a négerekétől. Látta villogni kardját és elzuhanni kö¬ 
rülötte a halottakat. Egy nagy tűzrakás körül heves kézitu- 
sa zajlott, és a lány észrevett egy formátlan, hájas alakot 
az oltalmazó testek gyűrűjében. Conan utat tört magának, 
és eltűnt a harcoló feketék között. A gyűrűből velőtrázó si¬ 
koly harsant. A kézitusa egy pillanatra abbamaradt, és sza¬ 
bad kilátást engedett Líviának egy kövér, vérmocskos alak¬ 
ra. Ám aztán a küzdőfelek újra látóterébe sodródtak, és az 
acél úgy villant át a testeken, mint villámcsapás az őszi al- 
konyatban. 

Egy szinte állati ordítás hasított a levegőbe, iszonyatos a 
maga vad lelkesedésében. Aztán Conan utat tört magának 
a csata forgatagán át, egyenest Lívia kunyhója felé. Kezé¬ 
ben egy trófeát tartott — a tűz fénye vörösen csillogott Ba- 
dzsuj király levágott fején. A hajdan oly életerős szemek be¬ 
felé fordultak, úgyhogy nem látszott sokkal több belőlük a 
fehérjüknél. Az áll valami idióta vigyorban csüngött. Vér 
csöpögött a földre. 

Lívia nyöszörögve hátrált kémlelőnyílásától. Conan meg¬ 
tette a magáét, és most jön, hogy követelje tőle a fizetsé¬ 
get. Meg fogja érinteni őt véres ujjaival, s a harctól még zi¬ 
háló száját az ajkára nyomja. Erre az elképzelésre elvesz¬ 
tette józan esze maradékát. 

Sikoltva vetette magát a hátsó ajtónak, mely recsegve 
engedett. Lívia úgy futott végig a szabad térségen, mint egy 
fehér kísértet a fekete árnyak és vörös lángok birodalmá¬ 
ban. 

Homályos ösztön vezette a lovakhoz. Egy harcos éppen 
félrelökte a gerendát, ami a karámot elválasztotta a legelő 
többi, bekerítetlen részétől. Döbbenten felkiáltott, mikor a 
lány elviharzott mellette. Utánakapott, és sikerült megra¬ 
gadnia a vékony tunika nyakát. Lívia kétségbeesetten rán¬ 
tott egyet magán, s a ruhadarab a néger kezében maradt. 
A lovak fújtattak. Három inas kushita ló a tűz fényétől és a 
vérszagtól megvadulva kereket oldott, és letaposta a har¬ 
cost. 

Lívia vakon egy lobogó sörény után kapott, elvesztette a 
talajt a lába alól, egy pillanatra lábujjheggyel talajt ért, fel¬ 
ugrott, és a tovaszáguldó állat hátára zökkent. A lovak ré¬ 
mületükben keresztülvágtattak a tűzön, kis patájuk szikrá¬ 
kat szórt. A zavart feketék elkerekedett szemmel nézték a 
szőke, lobogó hajú, meztelen leányt a lovon, amely egy lé¬ 
legzetelállító ugrással átszökkent a falu tüskebokor sáncán, 
és eltűnt. 


3 . 

Lívia meg se tudta próbálni irányítani hátasát, de nem is volt 
szükséges. A kiáltozás és a tűz fénye messze elmaradt. A 
szél a hajával játszadozott, és csupasz bőrét becézgette. 
Kábulatában csak arra gondolt, hogy megkapaszkodjon a 
lobogó sörényben, és átszáguldjon a világ peremén, el min¬ 
den bánattól és fájdalomtól és iszonyúságtól. 

A kitartó állat órákig vágtatott, míg egy csillagfényes 
dombháton botladozni nem kezdett, s le nem vetette lova¬ 
sát. 

Lívia viszonylag puhán landolt a sűrű fűben, ennek elle- 

nére egy darabig kábultan fekve maradt. Csak homályosan 
tudatosult benne, hogy lova továbbporoszkáL Mikor végül 
talpra kászálódott, Jegelőször a tökéletes csönd nyűgözte 
le. A barbár kürtök szinte szüntelen harsogása és a dobper- 



RÓBERT E. HOWARD 


8 


gés után, mely napokig őrjítette őt, e csönd majdhogynem 
kézzelfogható volt — akár a puha, sötét bársony. Felnézett 
a nagy, fehér csillagokra, melyek sűrűn egymás mellett szi¬ 
porkáztak az égen. Holdtalan éjszaka volt, de a csillagfény 
csalóka módon bevilágította a tájat, és elmosódott árnyé¬ 
kokat vetett. A lány egy füves dombtetőn állt, amitől kiindul¬ 
va szelíd lejtő veszett bele a sötétségbe. Az egyik irányban 
fák sűrű, sötét sorát fedezte föl a távolban, egy erdő pere¬ 
mét. Körülötte éjszaka volt és szédítő némaság, melyet 
csak a gyönge szellő susogása tört meg. 

A sötétben végtelen messziségbe nyúló táj aludni lát¬ 
szott. Csak a szél simogatása ébresztette tudatára mezte¬ 
lenségének. Önkéntelenül megpróbálta magát elfödni a ke¬ 
zével. Érezte az éjszaka magányát, a környező csöndet. 
Egyedül állt a széles síkság egyetlen magaslatán, és sen¬ 
kit sem látott; semmi egyéb nem volt körülötte, csak a sö¬ 
tétség meg a suttogó szél. 

Hálás volt a magányért és az éjszakáért. Itt senki sem fe¬ 
nyegette őt, senki sem akarta durva, követelőző kézzel 
megragadni. Lenézett az előtte elterülő lejtőre. Egy látszó¬ 
lag véget nem érő völgybe vezetett, melyben páfrányok 
ringtak a szélben, s a csillagfény számtalan apró, fehér pon¬ 
ton tükröződött. Először virágoknak vélte őket, de aztán 
megmoccant benne valami homályos emlék. A feketék ret¬ 
tegve beszéltek egy völgyről, ahová annak a különös, bar¬ 
na bőrű fajnak a szüzei menekültek, amely eredetileg élt 
ezen a vidéken, mielőtt a bakalák ősatyái idejöttek volna. 
Ott, úgy beszélik, a régi istenek fehér virágokká változtat¬ 
ták a leányokat, hogy meggyalázóiktól megmeneküljenek. 
Egyetlen bennszülött sem merészkedett ebbe a völgybe. 

Lívia azonban igen. Le fog ereszkedni a dombról, mely¬ 
nek füve puha bársonynak tetszik érzékeny talpa alatt. Itt 
fog élni a bólogató, fehér virágok között, és soha egyetlen 
férfi sem jön majd ide, hogy rátegye a kezét. Maga Conan 
mondta: a szerződések azért vannak, hogy megszegjék 
őket. így hát most ő is megszegi a vele tett kötését. Vissza 
fog vonulni az Elveszett asszonyok völgyébe, s a csöndben 
és magányban békére lel. 

Még ezeknek a szinte álomszerű és felszabadító gondo¬ 
latoknak a lázában égve leereszkedett a szelíd lejtőn, s a 
völgy falai kétoldalt egyre magasabbra emelkedtek. ívük 
azonban oly szelíd volt, hogy neki, a völgyfenékre érve, tá¬ 
volról sem támadt az az érzése, mintha falak közé lenne 
bezárva. Körös-körül árnyéktavak fodrozódtak; nagy, fehér 
virágkelyhek bólogattak és suttogtak feléje. Találomra sé¬ 
tálgatott a völgyben, vigyázva hajtotta félre kezével a ma¬ 
gas szárakat, hallgatta a szél susogását a levelek között, s 
gyermekként örvendezett egy láthatatlan patak dallamos 
csobogásán. Úgy mozgott, mint egy alvajáró, valami furcsa 
illúzió bűvöletében. És mindig újra megnyugtatta az a gon¬ 
dolat, hogy itt biztonságban van a férfiak durvasága elől. 
Sírt, de ezek a könnyek az öröm és a megkönnyebbülés 
könnyei voltak. Végignyújtózott a gyepen, és belekapasz¬ 
kodott a buja fűszálakba, mintha keblére akarná ölelni új 
menedékét s mindörökre ott tartani. 

Egy idő után megint felállt, és virágokat szedett. Koszo¬ 
rúvá fonta őket selymes aranyhajára. Illatuk olyan volt, mint 
minden egyéb ebben a völgyben: álomszerű, szelíd, elbű¬ 
völő. 

Végül egy tisztásra ért, a völgy közepén. Egy nagy kő állt 
ott, melyet mintha emberkéz faragott volna. Páfrányokkal, 
szirmokkal és virágfüzérekkel volt díszítve. Ezt nézegette, 
mikor hirtelen mozgást és életet érzékelt maga körül. Meg¬ 


fordult. A sötétebb árnyékokból barna bőrű alakok osontak 
elő — karcsú, kecses, meztelen asszonyok, virágokkal éj¬ 
fekete hajukban. Álombéli lényekként közeledtek feléje 
anélkül, hogy egy szót mondanának. Ám Líviát hirtelen ret¬ 
tegés töltötte el, ahogy a szemükbe nézett. A szemek sá¬ 
padtan ragyogtak a csillagfényben, de többé nem voltak 
emberiek. Elárulták a változást, ami ezeknek az asszo¬ 
nyoknak a lelkében végbement. Líviában egyre nőtt a fé¬ 
lelem. Reszketett. A kígyó megmutatkozott frissen szerzett 
paradicsomában. 

De nem tudott elmenekülni. A kecses, barna bőrű asszo¬ 
nyok már bekerítették. Egyikük, még bájosabb, mint a töb¬ 
bi, némán a reszkető leányhoz lépett, és átölelte puha, bar¬ 
na karjával. Lehelete olyan volt, akár a csillagfényben rin¬ 
gó virágok illata. Ajka hosszú, borzalmas csókot nyomott 
Líviáéra. Az ophirita lány valami hideget érzett szétáradni 
ereiben, és többé nem tudott mozogni, sőt még beszélni 
sem. Fehér márványszoborként pihent a szép, barna bőrű 
asszonyok karjában. 

Puha, fürge ujjak egy virágszőnyegre helyezték őt az ol- 
tárkövön. A barna bőrű nők körülötte láncba kapcsolódtak, 
és különös ritmusú körtáncba kezdtek az oltár körül. A nap 
s a hold még sohasem látott e rítushoz hasonlót, s a csilla¬ 
gok, úgy tűnt, egyszerre csak erősebben izzanak, mintha 
varázserő szítaná őket. 

Halk dúdolás hallatszott, még a messzi patakcsobogás¬ 
nál is kevésbé emberi. Olyannak hatott, mint a szél sutto¬ 
gása a virágok között. Lívia teljesen éber volt, de nem tu¬ 
dott megmozdulni. Eszébe sem jutott kételkedni érzékei¬ 
ben; magyarázatot keresett. Ő LÉTEZIK, akárcsak ezek a 
szokatlan teremtmények itt körülötte. Létének tompa felis¬ 
merése töltötte el őt, s egyúttal e lidércálom valóságáé is, 
miközben tehetetlenül nézte a csillagos eget, amelyből — 
és ezt valami olyasmi súgta neki, ami nem halandó tudásá¬ 
ból táplálkozott — le fog jönni hozzá VALAMI, ahogyan 
hosszú-hosszú idővel ezelőtt a meztelen, barna bőrű 
asszonyokhoz is lejött, és azokká a lélek nélküli teremtmé¬ 
nyekké tette őket, melyeket most lát az oltár körül. 

Először egy kis fekete pontöt pillantott meg magasan a 
feje felett, a csillagok között, amely fokozatosan növeke¬ 
dett, és egy denevér alakját öltötte. Tovább nőtt, de formá¬ 
ját már nem változtatta. Ott lebegett fölötte, a csillagok kö¬ 
zött, aztán zuhanni kezdett a föld felé. A lány fölött kiterjesz¬ 
tette hatalmas szárnyait, hogy Lívia az árnyékukban feküdt. 
Körülötte egyre erősödtek a hangok, lélektelen himnuszba 
csaptak át, mely az istent köszöntötte, ki új áldozatot szer¬ 
zett rríagának, oly rózsásat, akár egy harmatos virág a haj¬ 
nali verőfényben. 

És az isten közvetlenül Lívia fölött lebegett. A lány lelke 
összefacsarodott a látványra, s jeges hideg öntötte el. No¬ 
ha az isten szárnya olyan volt, mint egy óriási denevéré, ám 
a test és az az elmosódott arc ott fölötte semmire nem ha¬ 
sonlított a földön, a vízben vagy a levegőben'. Lívia tudta, 
hogy a megtestesült iszonyatra bámul, arra a sötét, kozmi¬ 
kus gonoszra, ami még az őrület legszörnyűbb lidércnyo¬ 
másain is túli éjfekete szakadékokból ered. 

A rémület visszaadta hangját. Úgy siköltött, ahogyan még 
soha. Mély, fenyegető bömbölés felelt neki. Futva közele¬ 
dő, nehéz lépteket hallott. Minden morajló vízörvényként 
kavargott körülötte. A fehér virágok hevesen hajladoztak, a 
barna bőrű asszonyok eltűntek. Lívia fölött ott lebegett a 
nagy fekete árnyék, és egy magas fehér alak rohant feléje, 
akinek tolldísze mintha a csillagoknak integetett volna. 

megtört a varázs, ami a lányt hatalmában tartotta. Elhúzó¬ 
dott a keze elől, és lecsúszott az oltárról. Conan a kőnek 
támaszkodott, és lenézett a lábánál kuporgó Líviára. 

— Néhány emberem látott téged kilovagolni a faluból — 
mondta. — Mihelyt tehettem, utánad mentem, és követtem 
a csapásodat, bár nem volt egyszerű a fáklyafényben 
szemmel tartani. Mindenesetre elég kivehető volt addig a 
pontig, ahol a lovad ledobott. Utána már nem tudtam meg¬ 
találni a nyomodat, de sejtettem, hogy lementéi a völgybe. 
Az embereim nem akartak velem jönni, így hát egyedül és 
gyalog kerestelek tovább. Milyen egy ördögi völgy ez? Mi¬ 
féle szörnyeteggel harcoltam? 

— Egy istennel — suttogta a lány. — A feketék gyakran 
beszéltek róla. Régi idők és távoli tájak istene. 

— Egy ördög a csillagtér sötétjéből — dörmögte Conan. 
—Az ilyesféle lények nem szokatlanok. Sűrűn egymás mel¬ 
lett szorongva leselkednek a fényöv körül, amely ezt a vilá¬ 
got körülveszi — akár a bolhák! Zamorában bölcs embere¬ 
ket hallottam beszélni róluk. Néhányan közülük utat talál¬ 
nak a földre, de ha elérik, valamiféle e világi, hús-vér for¬ 
mát kell ölteniük. Egy hozzám hasonló férfi egy jó karddal 
a kezében mégoly sok agyarral és karommal is felveszi a 
versenyt, legyen az földi vagy démoni. Most gyere! Az em¬ 
bereim a völgy peremén várnak rám. 

A lány mozdulatlanul kuporgott a lábánál, és kétségbe¬ 
esetten kereste a megfelelő szavakat, miközben a barbár 
homlokát ráncolva nézett le rá. Végül halkan így szólt: 

— Előled menekültem el, mert nem akartam megtartani 
az ígéretem. Az egyezség szerint, amit kötöttünk, a tiéd va¬ 
gyok. Büntess úgy, ahogy jónak látod. 


Conan kirázta sörényéből a vért és a verítéket, s vissza¬ 
tette kardját a hüvelybe. 

— Állj fölI — dörmögte. — Piszkos alku volt. Csöppet sem 
sajnálom, hogy Badzsuj, az a fekete kutya halott, de te nem 
vagy egy cseléd, akit vesznek és eladnak. Az emberek er¬ 
kölcse és szokásai eltérnek ugyan az egyes vidékeken, ez 
azonban még nem ok arra, hogy egy férfi disznóként visel¬ 
kedjék, akárhol van is. Nem kellett sokat töprengenem, 
hogy tisztába jöjjek vele: szavadon fogni téged éppoly 
rossz volna, mint erőszakot tenni rajtad. Azonkívül nem 
vagy elég szívós ehhez az országhoz. Te a város gyerme¬ 
ke vagy, a könyveké meg a finom modoré — ami termé¬ 
szetesen nem a te bűnöd, de így nem sokáig bírnád azt az 
életet, amit én élek, és ami tetszik nekem. Egy halott pedig 
nem sok hasznomra válna. Elkísérlek téged a sztügiai ha¬ 
tárhoz. A sztügiaiak aztán majd biztos elvisznek Ophirba. 

Lívia úgy bámult fel rá, mintha nem jól hallotta volna. 

— Haza? — ismételte döbbenten. — Haza? Ophirba? A 
földijeimhez? Városok, tornyok, béke, az OTTHONOM? 

Hirtelen könnyek kezdtek gyöngyözni orcáin. Leroskadt, 
és átölelte Conan térdét. 

— Crom nevében, te lány — morgott a kimmériai zavar¬ 
tan. — Ezt ne csináld! Még a végén azt fogod gondolni, szí¬ 
vességet teszek neked azzal, hogy kitoloncollak ebből az 
országból. Nem magyaráztam meg elég egyértelműen, 
hogy nem te vagy a megfelelő asszony a bamulák hadifő¬ 
nöke számára? 


Kornya Zsolt fordítása 


faCfívás 


./lapunk hatodik számát tartja kezében az olvasó. Nem nagy szám, de mi mégis jelentősnek tartjuk, 
hiszen lapok, folyóiratok sokasága indul napjainkban és bukik meg egy-két szám után. Úgy látszik, 
hogy az ATLANTISZ a túlélők közé tartozik, megtalálta olvasóit és híveit, s reméljük, hogy ez a jö¬ 
vőben is így lesz. 

í^/úködésünket szeretnénk megnövelni, kapcsolatunkat olvasóinkkal szeretnénk bővíteni és 
megerősíteni. 

beérkező levelek és kívánságok alapján együttműködésre hívjuk fel olvasóinkat. 

^Tudjuk, hogy az országban szétszórtan, olykor egymásról sem tudva működnek fantasy-játékkal fog¬ 
lalkozó klubok, csoportok, s vannak magányosok, akiket a műfaj érdekel. 

Jteívesen vállaljuk, hogy segítünk kapcsolatot teremteni egymással. írják meg címüket, adják meg ér¬ 
deklődési, esetleg gyűjtési körüket, írják meg mivel szeretnének foglalkozni, és mi ezeket a címeket 
és kívánságokat örömmel közzétesszük az Atlantiszban. Várjuk levelüket. 

JT Szerftesztőség 





JENNIFER ROBERSON 


ALANY ES A TIGRIS 


Jennifer Roberson nevével már találkozhattunk a 4. Atlantisz hasábjain, és ha csak rajtam múlik, ezentúl még gyak¬ 
rabban fogunk. Tejes nevén Jennifer Roberson O’Green, a fiatalabb írónemzedékhez-tartozik, most 35 éves. Diplo¬ 
máját 1982-ben szerezte az észak-arizoniai egyetemen, utána riporter, majd szerkesztő lett egy reklámügynökség 
házimagazinjánál. Első regényét—a Cheysuli-sorozat első könyvét—Az átváltozók (The Shapechangers) címmel 
1984-ben jelentette meg a DA W-nál, s ez mindjárt meg is hozta számára a sikert. A Cheysuli sorozatán kívül, mely¬ 
nek vannak azóta rövidebb darabjai is, a Homoki Tigris ciklusa a leghíresebb. Ennek újabb darabját adjuk most köz¬ 
re. habár gyanítom, időrendileg ez lehetett az előbbre való. —NCS 


— Tigris — mondta a lány —, te nem is figyelsz. 

Pedig figyeltem. Csak nem rá. Szórakozott oldalpillantás¬ 
sal rámosolyogtam, különösebb meggyőződés nélkül. 

— Még egy kis aqivit? 

Fakupája felé bökött, jelezve, hogy még majdnem tele 
van. Annak, ami a pohárban lötyögött, nagy része víz lehe¬ 
tett; ezek a lányok hamar megtanulják, hogyan vizezzék az 
aqivijukat, hogy józanok maradjanak, miközben a kuncsaft 
eléggé beiszik ahhoz, hogy utolsó fityingjét is elköltse. 

Felsóhajtottam. Kezdett fárasztani. Főleg, amikor láttam, 
hogy alsó ajka gyerekes fintorral nyúlik előre, ami nem mu¬ 
tatott valami jól a fiatal-öreg arcon. De nem hibáztathattam 
ezért. A konkurencia lépett be az ajtón. 

A konkurenciát egy karcsú, magas, selymes bőrű északi 
szőkeség képviselte, akinek szépsége könnyeket csalt a 


szemembe. Még a nyál is összefutott a számban. Sietősen 
nyeltem egyet, megreguláztam a zsigereimet, és sikerült 
valamelyest méltóságteljes látszatot keltenem. Ez nem volt 
sok, de arra elég, hogy gerincem kiegyenesedjen és sze¬ 
mem résnyire szűküljön az elismerő figyelemtől. 

Harmonikus kecsességgel mozgott. Hullámos haja sza¬ 
badon hullott a vállára, ahogy körülpillantott a helyiségben. 
Fehér selyemburnuszt viselt, ami kiemelte bőre simaságát, 
ugyanakkor elrejtette bájait. Mégsem volt egy csöpp kéte¬ 
lyem sem afelől, hogy a szövet alatt a legcsodálatosabb 
alak van, amit valaha láttam. 

Ezt az többi ott tartózkodó férfi is ugyanilyen jól tudta. A 
társalgás elakadt, amikor belépett, majd akadozva újra 
megindult, de sehova nem vezetett, hiszen senki sem fi¬ 
gyelt a másikra. Mindenki csak a lányt bámulta. 

Ő persze tudta ezt. Hátravetette a haját, és kissé fölszeg¬ 
te állát. A jeges kék szemek végigpásztáztak minden jelen¬ 
lévőt. Gyámoltalanul nézhettünk ki, mert arckifejezése egy 
szemernyit sem változott. Csak a csapost nézte kicsit 
hosszabb ideig. Valami beleegyezésfélét olvashatott le az 
arcáról; bólintott. A férfi halványan elmosolyodott: egészen 
el volt bűvölve. 

A lány szilárdan megvetette szandálos lábát, karja lazán 
lógott oldala mellett. Nem kellett fölemelnie a hangját, mert 
mindenki azonnal elhallgatott, amikor ő megszólalt. 

— Ti, férfiak — mondta akcentussal —, van egy üzleti 
ajánlatom. — Egy pillanatra vidámság csillant meg a sze¬ 
mében. — Nem olyanfajta, mint amit a nőknél megszokta¬ 
tok, de attól még üzlet. — Kutatóan nézett körül, ajkát le¬ 
biggyesztette, ahogy felmérte a hallgatóságot. Halvány vo¬ 
nal jelent meg két szemöldöke között. — Pénzszűkében va¬ 
gyok. De tisztességes úton szeretném megszerezni, nem 
pedig úgy, hogy eladom a testem. 

Valaki lepisszegte. 

— Ugyan, mi egyebet tudnál felajánlani, te lány? Egy mo¬ 
solyt? Azért itt nem szokás fizetni. 

A lány rögtön a közbeszólóra szegezte tekintetét. Nem 
mosolygott, mintha nem akart volna elkótyavetyélni valami 
olyat, amit jó pénzért el is adhat. Az a mosoly megérné az 
aranyat. 

—- Utólag — szólt a lány — már lehet, hogy nem kéne fi¬ 
zetned a mosolyért. De addigra már ki is érdemelted. 

A tréfamester megint sziszegett. Trágár mozdulatot tett, 
amely sok férfiból csalt ki kuncogást, de a legtöbben nem 
szóltak. Ezek hozzám hasonlóan a lányt figyelték. 

Az összepréselte az ajkát. 

— Szoktatok fogadni, nem? Szívesen felteszek egypár 
garast, ha megéri. Én egy olyan játékot ajánlok, ami elég 
méltányos. — Tekintete ismét végigsöpört a jelenlévőkön. 
— Atöbbségetek kardot visel. Talán néhányan bánni is tud¬ 
nak vele. Kihívom egyikőtöket vagy kettőtöket, sőt talán 
esetleg hármótokat is —- egy kardtáncra. 

A szemöldököm felszaladt. Egy nő férfiakat hív ki kard¬ 
táncra? Szokatlan. Vagyis inkább példátlan. Itt, a Délvidé¬ 
ken csak a férfiak hordanak kardot, a nőket lefátyolozzák, 
őrzik és kényeztetik. Egyikőjüknek se jutna eszébe, hogy 
finorn kezével akár csak megérintse egy kard markolatát, 
arról már nem is beszélve, hogy egy férfira emelje. És ez a 
gyönyörű északi lány kihívta az egész ivót egy kardtáncra. 

Ez az elevenükbe vágott. Egyfelől, egy nő ne ártsa bele 
magát a férfiak dolgába. 

Másfelől viszont a kardtánc komoly dolog. Ügyesség kell 
hozzá, erő, rugalmasság, intelligencia... az igazat megvall¬ 
va, nem akárki művelheti. Akik ezzel foglalkoznak, a 
leggyakrabban hivatásosok, akik a kardjukkal keresik a ke¬ 
nyerüket. Csakúgy, mint én. 

A lány felé sandítottam. Nem vett észre; egy távoli sarok¬ 
ban ültem egy fülkében, egy kés- és kardvágásnyomokkal 
teli asztal mögött. Valahogy sikerült figyelemre méltó ma¬ 
gasságom nagy részét az asztal alá rejtenem úgy, hogy a 
gerincem végén ültem; az, ami látható maradt belőlem, nem 
volt elég, hogy fölkeltse a figyelmét. Különösen így, oldala¬ 
mon a fekete hajú lánnyal. 

Egy hosszú pillanatig senki, de senki nem szólalt meg. A 
lány csak állt a fehér burnuszbán, csak karcsú kezei látszot¬ 
tak ki a bő ruhaujjból és szandálos lába az alsó szegély alól. 
Csuklyája a vállán volt, félig eltakarta hajának ragyogó füg¬ 


gönye. A kék szemek pillantása belefúródott minden egyes 
arcba. 

— Nos? — kérdezte. — Itt csupa albinó eunuch üldögél? 

Megrándultam. Valahogy nem volt kedvem végignézni, 

hogy pusztítja el azt a szépséget a sok dühös férfi. Ha vá¬ 
laszol a sértésekre, hamar igazi kardtáncban találhatja ma¬ 
gát, és nem kétséges, hogy ő húzná a rövidebbet. 

Fojtott pusmogás, morgás hangzott a teremben. Néhá¬ 
nyan mosolyogtak, mások összevonták a szemöldöküket, 
de látszott, hogy senki sem veszi komolyan. Láttam, hogy 
a lány teste megfeszül a selyem alatt, a szemében düh szik¬ 
rázott. Megint fölszegte az állát. 

Mielőtt még újabb sértésekhez folyamodott volna, meg¬ 
szólaltam: 

— Mutasd a fegyvered, bascha. 

A déli nyelven ez bókszámba ment, de nem tudtam, hogy 
ismeri-e. 

— Komolyabban vennénk, ha tudnánk, hogy nemcsak a 
nyelveddel tudsz hadakozni. 

Összehúzta a szemöldökét, a bőr meggyűrődött a sze¬ 
me közt. Félig fenyegető, félig kihívó tekintetet vetett felém, 
de megfogadta a tanácsom. Vagy legalábbis hasonlóan 
tett. Mielőtt sikerült volna fölemelkednem, hogy lássam a 
fejleményeket, ő már le is dobta magáról a burnuszt, és egy 
combközépig érő, ujjatlan, barna bőrruhában állt előttünk. 
A szegélyeken kék, rúnákat formázó varrás volt, de nem 
nagyon figyeltem meg. A lánnyal voltam elfoglalva. 

Nagyon hosszú lábai voltak. Magas vagyok, a legtöbb 
férfit másfél fejjel verem, de fogadni mertem volna, hogy 
legalább a vállamig ér. A karjai is hosszúak voltak és fino¬ 
mak, bőre alatt feszültek az izmok. Mellét — ami nem ke¬ 
vésbé volt figyelemre méltó — hajlékony bőrszíjak keresz¬ 
tezték, és egy kard markolata kandikált ki a bal válla mö¬ 
gül. 

Megfogta a kard markolatát. 

— Nos — kérdezte —, ki száll be egy körre? 

Nem tréfált. Tényleg kardtáncot akart. A karddal vívott 
harcok eléggé megszokottak a Délvidéken, de a szertartá¬ 
sos — és veszedelmes — kardtáncok nem. A szavai vala¬ 
hogy hamisan csengtek a fülemnek. 

— Azt mondtad, hogy pénz kell neked! — kiáltotta vala¬ 
ki. — Mit akarsz föltenni a fogadásra, ha semmid nincs? 

A lány nem hagyott ki egy lehetőséget sem. 

— A mosolyomat — mondta — és egy kis időmet. 

Megnyaltam kiszáradt ajkaim, és nyeltem egyet. 

— Es mi mit tegyünk fel? — kiáltott egy másik. — Ajóké- 
pűségünket? 

A lány nem mosolyodott el. Megvárta, amíg elhal a neve¬ 
tés. 

— Az aranyatokat — mondta hidegen. — Egy arany az 
ára annak, hogy valaki beszálljon velem a körbe. 

Ez sokakat elcsendesített. Ez a kocsma nem tartozott a 
legjobbak közé, de a legrosszabb sem volt. Inkább az utób¬ 
bihoz állt közelebb, a vendégek nagyobbik részének nem 
volt feltenni való aranya. Talán még elinnivaló sem. Mégis 
sokan kezdtünk kotorászni erszényeinkben, és tapogattuk 
meg a pénzdarabokat. 

Végül persze valaki előguberálta a kért összeget. Han¬ 
gos nevetés és ugratások közepette kelt föl asztalától, le¬ 
rakta otromba íját, és megragadta a derekán lógó kardot. 
Rögtön leírtam magamban: az, aki a derekán hordja, min¬ 
dig amatőr. A hivatásosok kantárszerű szíjakban járnak. 

A kezem szinte magától futott végig a sajátomon. Meg- 

nyugtatóan simult a mellkasomra a zöld burnusz alatt. Egy- 
csapás nehéz markolata a bal vállam fölött kilógott a bur¬ 
nusz hasítékán. Persze ilyen görnyedten, ahogy ültem, alig¬ 
ha voltam alkalmas arra, hogy gyorsan előhúzzam, de ak¬ 
kor még nem szándékoztam megmutatni Egycsapás élét a 
vendégeknek. Sem a szőkeségnek. 

Ő a legközelebbi asztalra dobta a fehér humuszt, és uj¬ 
jaival hívogató mozdulatot tett. Fényt láttam a szemében, 
és rájöttem, hogy élvezi, amit csinál. Ennek ellenére hűvös 
maradt. Nyomát sem láttam rajta félelemnek, büszkeség¬ 
nek vagy más olyan érzelemnek, ami bajba sodorhatna egy 
kardtáncost. Gyakrabban fordul elő, hogy azt viszik ki e- 
lőször a körből, aki elveszti a fejét, mint az ellenkezője. 
Megkapargattam a karmolást a jobb arcomon, és vártam. 

Szinte egy csapásra ürült ki a terem padlója. Az asztalo¬ 
kat, székeket, padokat arrább húzták az útból; a vendégek 
kisebb csoportokban álltak és fogadtak egymás közt, ér¬ 
mék csendültek az asztalokon. Abban nem kételkedtem, 
hogy a tétek többségét a lány ellen tették. Az is lehet, hogy 
az összes. 

A lány várt. Karjai még mindig az oldala mellett lógtak. 
Néhányszor megrázogatta a kezét, hogy kilazítsa a csuk¬ 
lóját. Enyhén szétterpesztette a lábait, az egyiket kicsit a 
másik elé téve. Nem állt lábujjhegyre, legalábbis egyelőre. 
Azt hittem, hogy ez következik, amikor elkezdődött a kard¬ 
tánc. 

De nem volt ez tánc. Csak a paródiája. Alig rántotta elő 
a lány a kardját, már ki is tépte a fegyvert a férfi kezéből. A 
kard a fapadlóra esett, hallani lehetett a silányul edzett fém 
tompa csattanását. A lány szemében valami nevetésféle 
bujkált, de nem nézett az előttük heverő kardra. 

A férfi keze háromszor is ökölbe szorult. Arca vöröslött a 
szégyentől és zavartól. Láttam, átfut rajta a gondolat, hogy 
csalást kiált, vagy valami ilyesmit, hogy felvehesse a kard¬ 
ját, és újrakezdhesse a harcot, de végül nem tette meg. Azt 
hiszem, megértette, mi a lány szándéka, így hát csak ledo¬ 
bott egy aranyérmét, amely csengve hullott a másik lábai 
elé. 

A lánynak arcizma se rándult. Csendesen mosolygott, 
ahogy a férfi lehajolt és fölszedte a kardot, Aztán, a mosoly¬ 
nak már csak halvány árnyékával, hátrasimította néhány 
hajtincsét. 

— Ki a következő? 

Nem vette fel a pénzt. Ezzel jobban kifejezte első ellen¬ 
fele iránti megvetését, mint én tehettem volna szavakkal. 
Minden szem a borfoltos padlón heverő, csillogó aranyra 
tévedt, majd visszatért a lányra. Ha ő nem veszi fel, akkor 
más sem. A vesztes bárdolatlan és gyerekes viselkedésé¬ 
vel többet ártott saját magának, mint ellenfelének. 

A következő férfinak egy kicsit jobban ment. Hosszabb 
ideig sikerült kezében tartania a kardja markolatát, de vé¬ 
gül a lány finom mozdulattal kicsavarta a kezéből, majd visz- 
szalépett, amikor a másik felordított a meglepetéstől. De ez 
az ember legalább vesztesnek volt jobb; átadta a pénzt, és 
miközben visszavette a kardját, meghajolt a lány felé. 

Amaz megint nem szólt. Minden egyes szavával csak 
hangsúlyozta volna a másik vereségét, és ez nem állt szán¬ 
dékában. Már így is eléggé belegázolt a kollektív férfibüsz¬ 
keségbe; a győztes megjegyzései csak rontottak volna a 
dolgon. 

Láttam az ujjai furcsa görbülését. „Gyere közelebb”, 
mondták a mozdulatok. Már majdnem meg is tettem, de az¬ 
tán máshogy döntöttem. Semmi jó nem származott volna 


abból, ha lerombolom a tiszteletet, amit sikerült felébresz¬ 
tenie. Ellenem nem volt esélye. A táncát is élveztem, és 
nem akartam neki ilyen hamar véget vetni. 

Egy harmadik férfi lépett a terem közepére, átlépve á 
képzeletbeli kör vonalát. A kört homokba szokták rajzolni, 
és az a kardtáncos, aki kilép belőle, rögtön veszít. De egy 
zárt helyiségben, ahol nincs kör a padlón, megváltozik a 
tánc. Csak egészen kicsit, de nyilvánvalóan. Mindenki tud¬ 
ta, hol a határvonal. Persze a lány is. 

A szemei összeszűkültek. Egy pillanatra mintha elisme¬ 
rést láttam volna megvillanni bennük, de az arca továbbra 
is megtartotta hideg kifejezését. Aztán megláttam a férfi 
mellén keresztben futó kantárt, rögtön tudtam, hogy kard¬ 
táncos. Nem ismertem — a Délvidék nagy, és még én sem 
ismerhetem mindet—, de nyilvánvaló volt, hogy hivatásos. 
Nem lógtak róla felesleges díszek, zsinórok és mütyürkék. 
Nyugodtan állt, udvariasan várakozva, és a lány ajka mo¬ 
solyra görbült. 

— Eleget láttál? — kérdezte a férfit. 

— Eleget ahhoz, hogy számolnom kelljen veled. 

— Igazán köszönöm. 

A férfi elmosolyodott. 

— Tartogasd a hálát akkorra, amikor majd élve kienged¬ 
lek a körből. 

Ez nem csak hősködés volt; egészen komolyan gondol¬ 
ta. Hivatásos volt, és úgy is viselkedett. A körön belül nem 
is lehet másképp. 

Nem volt igazi kardtánc. Először is: karddal a kézben 
kezdték. Szűk helyen ez megszokott dolog — nincs hely az 
igazi tánchoz —, de ez megváltoztatja a feltételeket. Ez ál¬ 
talában azt jelenti, hogy a dolog csak az első szúrásig 
megy, mert a kör túl kicsi a hagyományos variációkhoz. Kí¬ 
váncsi voltam, hogy aférfi hogyan fejezi be. És arra is, hogy 
életben hagyja-e majd a lányt. 

Mindenki más ezt tenné. A lány a saját győzelmére foga¬ 
dott. Egy kardtáncos számára azonban a tánc nagyon ko¬ 
moly dolog. Az ilyesféle kihívások esetén a tánc általában 
barátságos, inkább csak erőfitogtatás, de esetenként halál¬ 
lal is végződhet. Jogában áll, hogy megölje. A lány azt állí¬ 
totta magáról, hogy kardtáncos — meglehetősen eretnek 
dolog, ha figyelembe vesszük a nemét—, a szabályok min¬ 
denképpen megengedték volna a halálát. 

Mégsem hittem, hogy megöli. Végül is férfi volt, a lány 
pedig csodálatos. Az egész csupán udvarlási szertartás 
lesz. 

A kardok felemelkedtek. Összecsaptak. Csengve váltak 
széjjel, aztán megint összeakaszkodtak. Aférfi magasabb 
és erősebb volt, a lány viszont fürgébb. Ez azonnal látszott. 
Eddig visszafogta magát, és gyorsan nyert, mert nem látta 
értelmét annak, hogy ingerelje a többieket. De most táncolt. 
Most hajladozott a teste, röpködött a szőke haj; táncolt. 

A férfi vezetett, a lány csak követte. Aztán fordult a koc¬ 
ka. A lány dominált, aztán elhalványult; cselezett, elkerült 
egy vágást, ami széthasíthatta volna a fejét. De rögtön visz- 
szavágott a saját trükkjével; megszúrta a másik csupasz 
bordáját a kardja hegyével, aztán arrébb siklott; a másik 
meglepetten pillantott rá. Akkor megölhette volna a lány. De 
inkább elugrott és körözött, mintha maga sem hinné el. 

Káromkodtam egyet. A lány jól mozgott, és ügyesebben 
forgatta a kardot, mint ahogy azt egy nőről el tudtam volna 
képzelni, de érzelgős volt. Nem igazi profi. Hagyta futni a 
férfit. Ha a helyében lettem volna, én azonnal levágom. 

— Bolond — morogtam magamban. — Még egy gyerek 
is tudja... 

Egy szempillantással később a kardtáncos vörös vona¬ 
lat húzott a lány egyik megvillanó combjára. Láttam az ar¬ 
cán a haragot és szép szemeiben az ijedtséget. Azt hittem, 
eldőlt a dolog; már elégszer láttam, hogy vesztik el az újon¬ 
cok ügyességüket és támadókedvüket abban a pillanatban, 
ahogy vért látnak, még ha csak karcolásnyit is. Biztosan fáj¬ 
dalmas volt az a vágás, de ez aligha befolyásolhat egy hi¬ 
vatásost. 

De ő nem volt az. Csak egy nő volt, és ez hirtelen min¬ 
denkinek eszébe jutott. A férfit is beleértve, akivel szemben 
állt. 

Vissza is lépett egyet. Nem eresztette le a kardját, de 
nem is használta ki az előnyét. Csak állt, várta, hogy elmúl¬ 
jon a másik ijedelme, és ebben a pillanatban már elveszett. 

A lány pengéje megvillant, egyszerre érte a férfi mindkét 
alkarját, aztán ahogy az elkáromkodta magát, a csuklóján 


keresztül levágta az egyik hüvelykujjának hegyét. Vér hul¬ 
lott, és egy kard is. 

A férfi szájába vette az ujját, aztán kihúzta. Arcának hi¬ 
tetlenkedő kifejezése keveredett a szemében tükröződő 
fájdalommal. Aztán megint káromkodott, és tehetetlenül 
meredt vérző hüvelykjére. 

Szinte az én ujjam is belésajdult, de a büszkeségem 
nem. Megérdemelte a vereséget. Senki sem teheti meg, 
hogy nem figyel oda eléggé az ellenfelére a körben, még 
ha egy nő is az. 

És én nem is szándékoztam ezt tenni. 

Ezt szinte rögtön éreztem. Arcok fordultak felém. Megin¬ 
dult a suttogás. Csak néhány foszlányt tudtam kivenni, azt, 
hogy „Homoktigris" és „kardtáncos”. Lassan fölegyene¬ 
sedtem a pádon, és vállamon a pengével a falnak támasz¬ 
kodtam. Vártam. Végül persze odajött valaki, hogy megtu¬ 
dakolja, érdekel-e a dolog. 

Érdekelt. De vártam, amíg megállapodtak a díjban. Aztán 








A LÁNY ÉS A TIGRIS 


15 


lustán kinyújtóztattam a lábam, és felálltam, hogy jól lássák 
magas termetem és figyelemreméltóan széles vállaimat. 
Na meg a humuszom alatt szerényen meglapuló Egycsa- 
pást. 

— Én egyenes ember vagyok — mondtam mindnyájuk¬ 
nak. — Senkit sem akarok becsapni. Ezt tudjátok, hisz is¬ 
mertek. De itt most valami fontos dolog forog kockán. — 
Hatásszünetet tartottam, aztán lassan elvigyorodtam. — A 
hírnevem. 

Bejött a nevetés, amire számítottam. Megkönnyebbülés 
söpört végig a helyiségen, a vendégek felélénkültek, és vi¬ 
dáman kiáltoztak, abban bíztak, hogy én majd helyreállítom 
a férfinem büszkeségét ezzel a nővel szemben. Még ha le¬ 
győzött is három férfit — köztük egy hivatásost —, egyikük 
sem volt a Homoktigris. Egyikük sem volt legendás kard- 
táncos... 

A lány a láthatatlan kör közepén állt, egyik kezében a 
pénzdarabokat szorongatva. A másikban a kardja volt. Ar¬ 
ca kipirult, a szemei dühösen csillogtak, ezt jó jelnek vél¬ 
tem. Ez a harag harca volt, akárhogy is nézzük. 

— Megérdemelsz valamit a fáradozásodért — mondtam 
neki. — Mit szólnál egy kilencven a tízhez felosztáshoz? Tíz 
neked, ha vesztesz. 

Eszembe jutott, hogy a ,,ha” érzékenységre enged kö¬ 
vetkeztetni, és hogy talán jobb lett volna, ha „mikor’’-t mon¬ 
dok. 

— Minden a győztesé — zárta le a kérdést északi akcen¬ 
tusával. 

Rávigyorogtam. 

— Ez azt jelenti, hogy te egészen, plusz a pénz... mikor 
én győzök. — Ezúttal nem tudtam elkerülni az igazságot. 

Megfordult, a pulthoz ment, és lerakta az érméket. Két 
aranyat. Az első még mindig a földön volt. Amikor vissza¬ 
fordult, még vörösebb volt az arca. „Minden a győztesé.” 

— Részemről rendben. — Végignéztem az izgatott kö¬ 
zönségen. — Hol egy erszény? Tegyetek föl egypár garast, 
megéri a szórakozást. Legyen miért táncolnunk! 

Elértem a kívánt hatást. Valaki egy erszényt adott körbe, 
és mire visszaért, már majdnem tele volt. Persze nem csu¬ 
pa arannyal, de azért így is jelentős összegre rúgott. Min¬ 
denki tenni akart valamit azért, akire fogadott; vagy a lány, 
vagy én viszem haza a zsákmányt. 

Megint a lányra vigyorogtam. 

— Ez az utolsó alkalom egy méltányos megegyezésre. 

— Hallottad az ajánlatomat! — Az arca teljesen kifejezés¬ 
telen volt. 

Sóhajtottam. 

— Nem fogadhatom el, hogy méltánytalanul előnybe ke¬ 
rüljek veled szemben. Kivéve persze, ha tudod, ki vagyok. 

— Egy túlméretezett, kissé részeg alak — mondta hatá¬ 
rozottan. — Ugyan, mi más? 

Mérgesen néztem rá. 

— Nem vagyok részeg. 

Figyelmesen megnézett. 

— Ezt majd a kör dönti el... Nos, hát akkor ki vagy? 

— A nevem — mondtam — Homoktigris. 

Láttam rajta, hogy ez talált. Északi volt, tehát idegen, de 
már elég régóta lehetett délen, hogy halljon rólam. A legtöb¬ 
ben már hallottak. A hírem körbejár. 

— Kardtáncos. — Lágyan mondta, nyelvén görgetve a 
szavakat. — Te igazán a Homoktigris vagy? 

Szórakozottan az arcomon lévő karmolásokra böktem. 

— Szólíts csak egyszerűen Tigrisnek! 


Mély lélegzetet vett, amikor is előnyösen érvényesültek 
elülső domborulatai. De amikor kifújta a levegőt, már tud¬ 
tam, hogy döntött. 

— Már megegyeztünk. 

— Biztos? 

Végignézett a várakozó arcokon. 

— Nem akarom lerombolni ezeknek az embereknek a re¬ 
ményeit, akik azt akarják látni, hogyan nyársal fel engem a 
legjobb kardtáncosuk. — Gúnyos mosoly bujkált a szemé¬ 
ben. — Táncolj velem, Tigris! 

— Kint — mondtam én. — Legyen valódi ez a tánc. 

Kicsit megdöntötte a fejét, aztán bólintott. Kimentünk. 

Adélvidéki nap igen forró. Úgy áttüzesíti a homokot, hogy 
ordítani tudnál, de nem teszed. Nincs nyálad hozzá. Meg¬ 
tanulsz ezzel élni. Vagy meghalni. 

Az évnek ebben a szakában nem olyan borzasztó a hő¬ 
ség. De éppen elég ahhoz, hogy felforrósítsa kezedben a 
kard markolatát, és talpad tiltakozni kezdjen a sarudon át¬ 
sütő forróság ellen. Majdnem azonnal levettem a humu¬ 
szom, és egy rövid, bőr ágyékkötőben álltam vele szem¬ 
ben. Aztán kioldottam a bőrkantárt, és azt is a selyemha¬ 
lom tetejére dobtam. Egycsapás már a kezemben volt, vár¬ 
tam, amíg két ember megrajzolta a kört. 

A markolat a kemény hús és a fém tökéletes érintkezé¬ 
sével simult a kezembe. Egyszer, még nagyon kezdő ko¬ 
romban, kipróbáltam, hogy bőrrel tekerem körbe a marko¬ 
latot. Ez azért kellett, hogy kényelmesebb legyen a tenye¬ 
remnek, de aztán rájöttem, hogy jobb enélkül. A kezeim úgy 
megkérgesedtek, hogy alig éreztem a markolatot, és a me¬ 
leg is halvány volt az arany fényességéhez képest. A pen¬ 
ge vakítóan tükrözte vissza a napfényt. Mosolyogtam. 

A kör közepére léptünk. Én pontosan középre raktam 
Egycsapást, és szememmel felmértem az ő kardját, ahogy 
ő is leteszi. Egy nőhöz mérten nagy volt, de nem vehette 
fel a versenyt Egycsapással. Kevés kard van, ami felve- 
hetné. 

— Sok szerencsét, bascha — mondtam. 

— Majd megcsinálom a sajátom. — Hátat fordított ne¬ 
kem, és a kör széléhez ment. Láttam, hogy mozog a szá¬ 
ja; elkezdte a dalát. 

Bent nem használta. Talán azt gondolta, hogy ellenfelei 
méltatlanok a megtiszteltetésre, mert ez az volt. Még az a 
kardtáncos, akit legyőzött, az sem tudott dalt kicsalni belő¬ 
le. Figyelmesen néztem, próbáltam kifürkészni a szándé¬ 
kait, aztán megráztam magam, és a saját körrészemhez 
ballagtam. A két penge egymás mellett ragyogott a fény¬ 
ben. 

Éreztem izmaim ismerős feszülését, és a gyomromban 
az összecsomósodó izgalmat. De a feszültség majdnem 
azonnal ki is engedett, eloszlott az izgatott várakozás. Hű¬ 
vös voltam és nyugodt. Vártam, és ő is így tett. 

Hallottam a dalát. Lágyan hangzott, személyesen, még¬ 
is eljutott az én oldalamra. Azt akarta, hogy halljam. Nem 
értettem — északi dialektussal énekelte —, de a lényegét 
felfogtam. A halál dala volt, de az életé is. Tisztelgés az el¬ 
lenfele előtt, a hamarosan kimutatandó ügyesség dicsére¬ 
te és a tánc ünneplése. Végeredményben mégiscsak hiva¬ 
tásos volt. 

Mosolyogtam. 

— Minden a győztesé. — És már futottunk is. 

Nagy vagyok, de gyors. Elsőnek én értem el Egycsapást. 
Kirántottam a kardot a homokból, leráztam róla a forró 

szemcséket, ahogy a kezembe vettem. Aztán megtettem 
az első mozdulatot. De így is sikerült meglepnie. 

Tudtam, hogy kevesebb energiája van, mint nekem; az 
előző három tánc is kivett belőle. De levetette magát a ho¬ 
mokra, arrébb gurult, felém kapott, aztán egyetlen kecses 
mozdulattal megint talpra állt. Fölfelé vágott, kardja beleüt¬ 
között Egycsapásba, amit éppen lefelé eresztettem. Egész 
karján megfeszültek az izmok; elég sokáig tartotta ezt a po¬ 
zíciót ahhoz, hogy megtörje a lendületem, aztán elhajolt és 
arrébb táncolt. En csak álltam a homokban, sértetlenül, de 
bebizonyosodott, hogy ravaszabb nálam. 

Fenyegetően néztem rá a kör másik végébe. Ez a tánc 
tovább fog tartani, mint gondoltam. 

Nem nevetett. Óvatosan körözött és figyelt; hideg profiz¬ 
musában már nyoma sem volt a „gyere közelebb” stílus¬ 
nak. Lábujjhegyen egyensúlyozott, de egy pillanatra sem 
állt meg; haja a füle mögé volt simítva, de a mellei elé ve¬ 
tült, amikor finoman előrehajolt. Már nem énekelt, de nem 
is volt rá szüksége. Elérte a célját. 

Pengéink megint találkoztak, a fémes sikolyok ellenpon¬ 
tozták egymást. Kétszer megvágtam az alkarját, aztán én 
éreztem szúrást a csuklómon. Már önmagában csoda volt, 
hogy egyáltalán meg tudott vágni, hát még az, hogy ennyi¬ 
re. 

Alig voltam tudatában a hallgatóság jelenlétének. Azson- 
gás úgy vett körül minket, akár egy második kör. Kiáltáso¬ 
kat, megjegyzéseket és nevetést hallottam, meg az arany 
csengését, ahogy emelték a téteket. 

A lány mosolygott. 

— Táncolj velem, Tigris! 

Táncoltunk. Szállt a homok, villogtak a pengék, és folyt 
rólunk az izzadság. Megpróbáltam kipislogni a maró sót 
szememből, és éreztem, hogy a torkom fájdalmasan ösz- 
szeszorul a szárazságtól. Egycsapás újra és újra villant, 
amikor hárított vagy támadott, és a lány újra és újra riposz¬ 
tozott. Fia én magas voltam és erős, akkor ő gyors volt és 
hajlékony; ahol az én mozdulatom hosszabb volt, ott az övé 
finomabb; és ahol én voltam az ügyesebb, ott ő kiszámít¬ 
hatatlanabb. Ezek mind előnyére szolgáltak. 

Végül, mikor már elfáradtam ettől az egyenlőtlen tánctól, 
úgy döntöttem, hogy véget vetek neki. Jól csinálta. Jobban, 
mint vártam. De ő nő volt, én pedig férfi. 

És a Homoktigris sosem veszít. 

Rávigyorogtam, bár ez inkább csak erőlködő vicsorítás 
volt. 

— Jó ez a tánc — mondtam —, de én jobb szeretnék ma 
éjjel valamilyen más küzdelmet... 

— Az ágyban? — csipkelődött. — Ahhoz előbb győznöd 
kell. 

Meg is tettem. Természetesen. Egy kicsit felé hajoltam, 
és hagytam, hogy Egycsapás egy kicsit jobban megízlel¬ 
hesse a húsát, aztán kiütöttem a kardot a kezéből. Rálép¬ 
tem, még mielőtt utánanyúlhatott volna. 

— Elég — mondtam könyörületesen. — Vége a táncnak. 

Kitört a taps és üdvrivalgás. Az emberek egymás hátát 

veregették; érmék cseréltek gazdát, és a tulajdonos italt kí¬ 
nált; 

De nem mentem be azonnal. A lányt figyeltem, ahogy iz- 
zadtan, üres kézzel és büszkén áll előttem, még némi mo¬ 
solyt is erőltetett az arcára. 

— Te tényleg a Homoktigris vagy. 

Megérintettem a nyakamban függő fekete karomfüzért. 

— Ebből sem hitted el? 


— Nem. Sem pedig a hegekből az arcodon. — Sóhajtott, 
és félresimította haját a homlokából. — De reméltem, hogy 
győzök. 

— Az első eset, amikor vesztek, egyben ez utolsó is lesz 
— mondtam. — Hát ennyire meg akartál ölni? 

— Már öltem — mondta védekezőn. 

— Nem ezt kérdeztem. 

Fintort vágott. 

— Nem, megölni nem akartalak. Csak legyőzni. 

— Mert férfi vagyok... 

Szemöldöke fölszaladt. Valódi meglepődéssel nézett 
rám. 

— Nem... én győzni akartam. 

Lehajoltam a kardjáért. A nézők nagy része már befelé 
indult, de néhányan hátramaradtak, hogy gratuláljanak. 
Amikor visszaadtam a fegyverét, igazi Homoktigris-moso- 
lyommal néztem rá. 

— Majd táncolunk megint, bascha... este az ágyban. Ak¬ 
kor talán majd hagylak győzni. 

— Még hogy hagysz! — fortyant fel. Szemei haragosan 
szikráztak. — Amit csinálok, azt én csinálom! Nem pedig 
hagyják, hogy csináljam! 

A gratulálok nevettek. Ettől rögtön elhallgatott, mintha 
nem akarta volna, hogy szerencsétlen vesztesnek, vagy 
ami talán még rosszabb, csalódott nőnek higgyék. De lát¬ 
tam a vörös foltokat az arcán, ahogy az ivó felé indult. 

A vállára tettem a kezem. 

— Akármi is az eredmény, jól táncoltál. 

— Ahhoz képest, hogy nő vagyok? 

— Akárkihez képest. 

Ujjaimmal gyengén megszorítottam, amikor láttam a bá¬ 
mészkodókat. 

— Gyere, menjünk be, meghívlak egy italra. 

— Az én aranyamon? — mosolygott keserűen. — Nos, 
nekem is tetszett a dolog. Igazán. És mindig megfizetem, 
amivel tartozom. 

Éreztem, hogy magában felmér. 

— Talán nem is lesz olyan rossz. 

Elmosolyodtam. 

— Tudod, hogy én a Homoktigris vagyok. 

Elnevette magát. 

— Hát persze hogy az vagy. 

Bementünk az ivóba, és nyakára hágtunk a maradék aqi- 
vinak. 

Ugyanolyan jól iszik, mint ahogy táncol. 

Abban a csendes, rövid órában, amikor még a patkányok 
sem zörögnek, megéreztem langyos leheletét a fülemen. 
Kinyitottam először az egyik szememet, aztán a másikat is. 

— Mi van? 

— Mennyi? — kérdezte. — Mennyi volt az erszényben? 

Vigyorogtam. 

— Úgy érted, hogy mennyit vesztettél? 

— így is lehet fogalmazni. 

A hátamra fordultam, és egyik kezemmel a párna alá 
nyúltam, a másikkal pedig a vállamra vontam a fejét. Teste 
lágyan'és melegen simult az enyémhez. 

— Egy egész hónapra elég, hacsaknem közönséges mó¬ 
don elszórjuk. 

— Én sosem vagyok közönséges. 

— Pedig azt hittem, hogy az vagy, amikor délután meg¬ 
vágtam a karod. 

Hümmögött. 




A LÁNY ÉS A TIGRIS 


— Megérdemelted volna, amiért úgy megvágtál. Miért 
csináltad? 

— Gondatlan voltál. Hagytad, hogy az a kardtáncos meg¬ 
sebezzen. Csak fel akartalak ébreszteni. 

— Megérte, hogy vérezni láss? 

Arcomat a hajába fúrtam. 

— Szét akartam hasítani azt a fickót, Del. De te helyet¬ 
tem is megfizettél neki. 

Sóhajtott. 

— Tigris... nem csinálhatjuk ezt örökké. 

— Nem. Nemsokára rájönnek, és valami más után kell 
néznünk. 

Egy darabig hallgatott. A szobában sötét volt, alig láttam 
őt, de a haja halványan csillogott. Aztán megint sóhajtott. 

— Nem azért lettem kardtáncos, hogy ostobák pénzét ki¬ 
csaljam. 

— Én sem, Del. De amíg nem találunk megbízót magunk¬ 
nak, addig csinálnunk kell. 

— Tudóm. — Szorosabban hozzám bújt. — De már 
unom, hogy mindig nekem kell veszíteni. 

Elvigyorodtam. 

— Te aztán igazán tudod, hogy ezek a délvidéki fickók 
egy lyukas fityinget sem tennének fel, ha elhinnék, hogy 
egy nő győzhet. Ez benne van a játékban. 

Hallgatása maga volt az ékesszóló tiltakozás. 

Oldalamra fordultam és hozzá hajoltam. 

— Mindemellett — mondtam szárazon — mindketten 
tudjuk, hogy bármikor kihúzhatnád a lábam alól a talajt a 
körben. Nem lenne esélyem veled szemben, ha egyszer 
úgy istenigazából táncolni akarnál. 

Élmosolyodott. Aztán elnevette magát. Csak egyszer, de 
ez is elég volt. 

Mi mást lehetne mondani az igazságra? 

Hoppén Eszter fordítása 
Bíró Péter rajzai 

Bármilyen meglepő is, az André Norton név mögött—ami férfira utal — egy nő rejtőzik. Igazi nevén A/ice Mary Nor¬ 
ton, 1912-ben született. Kénytelen volt férfi álnevet felvenni, mert amikor írni kezdett, még nem voltak igazán elfoga¬ 
dottak e műfajban a női alkotók. Érdekes módon a tényleg nagy fantasy írók mind kirándulgatnak az SF területeire is. 
Ez így van minden férfi írónál, de a nők közül csak kevesen teszik ugyanezt. André Nodon egyaránt ír mindkét műfaj¬ 
ban, sőt 1983-ban SFWA Grand Master (Amerikai Science Fiction írók Nagymestere) címmel jutalmazták munkássá¬ 
gát. Ugyanúgy, miként Howard megteremtette írásaival a hard fantasyt, úgy Norton az ellenpárját, asoftot. Nehéz len¬ 
ne most felsorolni jellemző munkáinak akár csak egy töredékét is, hiszen mind ez idáig több mint kilencven könyvet 
írt. Számunkra a legfontosabb és leghíresebb a Boszorkány világ (Witch World) ciklusa. Ennek sikerességére jellem¬ 
ző, hogy a kötet, melyből a következő novella is származik, 1987-ben a tizennegyedik kiadást éde meg. Talán néhá- 
nyaknak feltűnik a hasonlóság a 4. számban található Charles de Lint: Fehér út helyszínével. Nem véletlenül. A fan¬ 
tasy írók között szintén szokás, hogy egy kitalált világon többen is tevékenykednek. Charles de Lint egyike André Nor¬ 
ton felfedezettjeinek, akik a Boszorkányvilágon tevékenykednek. — NCS 


Nagyon sok mese létezik e földkerekségen, ami a dalková¬ 
csok üllőjén született. 

Hogy mi igaz belőlük — ki tudná megmondani? De azért 
a leghihetetlenebb mesében is megbújhat valahol az igaz¬ 
ság csírája. Akárcsak az Álomkovács történetében; de mi¬ 
vel nem él már senki, aki a mese igazát bizonyítani tudná, 
a főhős akár a Fos Tern kimérését is megpróbálhatta, me¬ 
rőkanállal a kezében. 


Élt egyszer Ghyllben egy Bronson nevű kovácsmester. A 
mesterség minden fortélyát kitanulta, értett a bronz, a vas, 
sőt még a nemesfémek megmunkálásához is. Bár ez utób¬ 
biak nem sűrűn kerültek szerszámai alá. 

Két fia volt, Arnar és Collard — mindkettő szép szál le¬ 
gény. Bronson szerencsés ember hírében állt, nemcsak 
Ghyllben, (ez a falucska Ithon-völgyben fekszik, a folyó el¬ 
ágazásánál), de olyan távoli helyeken is, mint Sym vagy 

Bőidre. Évente kétszer lehajózott a folyón Twyfordba, hogy 
ott eladja portékáit: kovácsoltvas használati tárgyakat, 
kardvasakat, néha ezüst melltűket és -láncokat. 

Ez még a térség leigázása előtti időkben történt, amikor 
Nagy-Hallackban békesség uralkodott; leszámítva azt a pár 
zsiványt, erdei csavargót és hasonlót, akik időről időre be¬ 
törtek a síkságról fosztogatni. Később azonban a magasab¬ 
ban fekvő völgyek lakói rákényszerültek arra, hogy fegyvert 
ragadjanak. 

Ithon-völgy ura Vescys volt. A völgylakók elég ritkán lát¬ 
ták, mert mióta a tengerparti területeket megörökölte any¬ 
jától, ott élt feleségével. így a falu mellett álló várban csak 
egy maroknyi idősebb ember és egy-két mosónő lakott, leg¬ 
nagyobb része azonban üresen állt. 

Három évvel azután, hogy Vescys másodszor megnősült 
(amiről a völgylakók egy hírnők útján értesültek), különös 
eset történt Ghyllben. 

Egy vándorkereskedő érkezett a hegyek felől; egyik lova 
színtiszta fémmel teli zsákokkal volt megrakva, melyhez ha¬ 
sonlót még maga Bronson se látott. Csillogása, érintetlen, 
nyers felülete megigézte a kovácsot. És miután egy darab¬ 
kát kipróbált belőle, lelkesen alkudni kezdett az egész ra¬ 
kományra. Ám amikor a fém származási helye felől érdek¬ 
lődött, a férfi kitért a válaszadás elől. Bronson ezt annak tu¬ 
lajdonította, hogy biztos magának akarja megőrizni a titkot. 
Mivel a ló lesántult, a kereskedő szemmel látható vonako¬ 
dással (vagy csak úgy tűnt?) kötélnek állt, és két zsákkal 
eladott a kovácsnak ebből a különleges, aranynál is puhább 
anyagból. 

Bronson nem látott azonnal munkához. Ült, nézte a'fé- 
met, és azon gondolkodott, hogy mire használja fel. Aztán 
úgy döntött, hogy először egy kardot készít belőle. Az a hír 
járta ugyanis, hogy Lord Vescys meglátogatni készül birto¬ 
ka e legnyugatibb csücskét. Egy ilyen remekmívű ajándék¬ 
kal biztosan elnyerhetné kegyeit! 

Az olvasztást Collardra bízta, hiszen elég ügyes volt már 
ahhoz, hogy ilyen feladatokat elvégezzen. Meghagyta, 
hogy a két fiú felváltva dolgozzon a fémmel, hogy mire a 
kereskedő visszatér a második szállítmánnyal — mert eb¬ 
ben bízott—, kiismerjék a megmunkálás összes fortélyát. 

És ezzel tudtán kívül örök nyomorúságra kárhoztatta fi¬ 
át. Mivel, bár soha senki nem tudta meg az okát, az olvasz¬ 
tás során egy hatalmas robbanás szinte porig rombolta a 
kovácsműhelyt, ami, mint kiderült, nem Collard hibájából 
történt, őt következetesnek és lelkiismeretesnek tartották. 
Áramok alól kiszabadított, eszméletlen Collardot mindenki 
halottnak hitte. De talán jobb is lett volna neki, ha nem ma¬ 
rad életben. Hiszen a testet-lelket egyaránt megkínzó, el¬ 
csigázó hónapok után felépülve, nem volt többé ember. El¬ 
gyötört testét Sharvana, a jósnő vette gondjaiba. De ami 
kunyhójából elővánszorgott, nem a szálfatermetű Collard 
volt, apja büszkesége, hanem egy torz lény, amelyhez ha¬ 
sonlót a Régiek romvárosaiban található ijesztő faragvá- 
nyok ábrázolnak. 

Ami az arcából megmaradt, még ijesztőbb volt, mint az 
éjszakai temetőkben bolyongó kísérteteké. Sharvana 
ugyan ezen is megpróbált segíteni, de minden igyekezete 
hiábavaló maradt, hogy a fiú rútságát elrejtse társai szeme 
elől, bár azok rögtön elkapták tekintetüket, amikor észre¬ 
vették a feléjük sántikáló Collardot. 

A jósnő rugalmas bőrből álarcot készített a szétroncsolt 
arcra, amit a fiú sohase vett le, csak ha egyedül volt. En¬ 
nek ellenére, ha tehette, messzire elkerülte az embereket. 


Az atyai házba sem tért vissza, a kert végében álló öreg 
viskóban lakott. Ezt is csak éjjelente javítgatta, nappal so¬ 
hasem jött elő — nehogy a régi barátai meglássák. És las¬ 
sanként otthonos kunyhót varázsolt a viskóból. Hiszen a 
baleset az ügyességével és a tudásával nem tudta azt ten¬ 
ni, amit a testével művelt. 

Éjszakánként szívesen dolgozott volna a kovácsműhely- 
ben, de az apja nem engedte. A kalapácsütések hangja az 
emberek eszébe jutatta volna Collardot, márpedig ők nem 
akartak emlékezni rá. így a fiú nem lépett többet a műhely¬ 
be. 

Senki sem tudta azt, amit ő, az emberek kezdtek lassan 
megfeledkezni róla. A következő nyáron, fivére és Nicala, 
a molnár lánya esküvőjén sem volt ott, sőt még arra is vi¬ 
gyázott, nehogy az ünneplők közül valaki megpillantsa. 

Három évvel a baleset után történt, hogy Collard először 
emberek közé ment, amikor is egy másik vándorkereskedő 
érkezett a kovácsműhelybe. Amíg a kereskedő Bronsonnal 
tárgyalt, Collard az árnyékba húzódott. De miután azok 
megkötötték az üzletet a tőrökre, előbicegett és megérin¬ 
tette a kereskedő karját. Szótlanul egy asztalhoz intette, 
ahol egy ruhadarabból különös figurákat csomagolt ki, 
amelyeket felsorakoztatott az asztalon. Némelyik állat for¬ 
májú volt, a többi emberforma, de olyan izmos, szabályos 
vonalú testtel, amilyen csak a régi mesék hőseinek lehetett. 
Mintha a szerencsétlen Collardnak — aki arra volt ítélve, 
hogy hátralévő éveit nyomorékként élje le — a normális, 
emberi élet utáni vágyakozása testesült volna meg bennük. 

Volt, amelyik fából készült, de a legtöbb fémből. Bronson, 
akit elbűvölt a látvány, felfigyelt a fém különös fényére. Az 
idegen anyag volt, amihez a baleset után nem mert többé 
hozzányúlni. A kereskedő azonnal felismerte: a figurák ér¬ 
tékesek, és megpróbálta olcsón megszerezni őket. De Col¬ 
lardnak harsány, károgásszerű hangján sikerült olyan jó 
árat kicsikarni belőle, amin még az apja is elcsodálkozott. 

Miután a férfi elment, Bronson izgatottan fordult fiához. 
Még az idegenkedéséről is megfeledkezett, amit a kifeje¬ 
zéstelen álarc láttán érzett, melyben az élet egyetlen jele 
az izzó szempár volt. 

— Collard, hogyan csináltad ezeket? Sohasem láttam 
ehhez hasonló kovácsmunkát! Még Twyfordban sem, aten- 
geren túli kereskedők házait járva. Azelőtt... Azelőtt soha¬ 
sem készítettél ilyeneket! 

De ahogy az álarcra nézett, elbizonytalanodott a hangja. 
Mintha nem is a saját fiához beszélne, hanem egy titokza¬ 
tos idegenhez, akik a szóbeszéd szerint az év egyes idő¬ 
szakaiban bizonyos sziklák között — amelyeket okos em¬ 
ber meg sem érint — bukkannak fel. 

— Nem tudom — hangzott a fülsértő, állati rikácsoláshoz 
hasonló hang. — Valahogy belém költöznek... aztán elké¬ 
szítem őket. 

Amikor el akart fordulni, az apja megragadta a karját. 

— Nagyon jó üzletet... 

Az asztalon egy kupac tengerentúli pénzérme feküdt — 
abból a fajtából, amit bármire el lehet cserélni, még fémre 
is —, egy vég bíborszínű finom szövet és két faragott csont- 
nyelű tőr. 

— Megtarthatod. — Collard talán vállat akart vonni, de a 
görcsös mozdulattól elvesztette az egyensúlyát, és kényte¬ 
len volt az asztalon megtámaszkodni. 

— A magamfajta minek... kinek gyűjtsön vagyont? Úgy 
sincs egy apa se, aki hozzám adná a lányát. 

— Ha nincs rá szükséged, miért álltái le alkudozni a ke- 

reskedővel? — Amart egy kicsit bosszantotta, hogy öccse, 
aki régebben nem volt túl sokat ígérő ifjú, most egyszerre 
eladható árut tud készíteni, és ráadásul nem is akármilyet. 

— Nem tudom. — Az álarc most Arnar felé fordult. — Ta¬ 
lán csak azt akartam tudni, hogy egy ilyen ravasz kereske¬ 
dőnek is megtetszik-e. De köszönöm, apám, hogy eszem¬ 
be juttattad egy másik tartozásomat! — Felemelte az asz¬ 
talról a szövetet, és kiválasztott egy kis aranyérmét, amire 
kis kampót erősítettek, hogy láncon lehessen hordani. — A 
jósnő nagyon sokat tett értem. 

Aztán hozzátette: 

— Ami a többit illeti — hadd járuljak vele hozzá a háztar¬ 
táshoz, ha már a műhelyben nem tudom megkeresni a ke¬ 
nyerem... 

A sötétség beálltával elindult, hogy elvigye Sharvanának 
az ajándékait. A kis ház levegőjét a száradó gyógyfű és a 
gyógyteák kellemes illata fűszerezte. Collard az asztalra 
tette a medált és a szövetet. Egy sebzett szárnyú bagoly 
szállt a feje feletti polcra, és a többi szelídített állatka is me¬ 
nedéket keresve rebbent szét jöttére. 

— Elkészítettem. — Sharvana a szekrényhez lépett, és 
egy másik maszkot vett elő. Ez az előzőnél is rugalmasabb 
volt. Collard csodálattal simogatta. 

— Kitűnően kikészített pergamen, az időjárás is érlelte. 
Azt az anyagot kerestem, ami a legjobban megfelel a cél¬ 
nak. Próbáld fel! Ó, dolgoztál? — kérdezte az asztalra pil¬ 
lantva. 

Collard elővette zekéje zsebéből az utolsó ajándékot, 
amit a nőnek hozott. A kereskedő, akinek reggel annyira 
megtetszettek a kis figurák, ebbe az első pillantásra bele¬ 
szeretett volna. Egy szárnyas női alakot ábrázoló szobrocs¬ 
ka volt, kezét széttárva az ég felé emelte, mintha éppen fel 
akarna szállni a felhők közé, hogy megkeresse azt a cso¬ 
dát, melyet ott látott, össze se lehetett hasonlítani a regge¬ 
liekkel, olyan volt, mint a tökéletesre kalapált kardvas a dur¬ 
va öntvényhez képest. 

— Láttad... őt? — Sharvana kinyújtotta a kezét, mintha 
fel akarná emelni, de nem merte megérinteni. 

— Mint a többit — válaszolta. — Az álmaimban... de az¬ 
tán felébredek, és elkészítem őket, mert rájöttem, hogy élet¬ 
re tudom kelteni az álmaimban szereplő lényeket. Jósnő, 
ha jót akarsz velem tenni, kérlek, adj nekem a füveid közül 
valamit, amitől örökre álomra hajthatom a fejem! 

— Ezt nem tehetem, tudod jól. Hiszen akkor a munkám 
erkölcstelenné, értelmetlenné válna. De elárulnád nekem, 
hogy miért álmodsz ilyeneket, vagy hogy milyen tájakat 
látsz álmodban? 

— Csak azt tudom, hogy a táj nem a Völgyek vidéke, 
vagy legalábbis nem a jelenlegi állapotában. Álmodhat az 
ember a távoli múltjáról? 

— Az ember a saját múltját álmodja meg. Miért ne lehet¬ 
ne az ajándéka, hogy arról a múltról álmodjon, amelyben 
még nem is élt? 

— Ajándéka? — ragadta ki a szót, és keserűen dobta 
vissza: — Miféle ajándék? 

A jósnő végigjárhatta tekintetét a figurán. 

— Collard, tudtál te azelőtt ilyesmit csinálni? 

— Tudod, hogy nem. De ha én is úgy tarthatnám a ke¬ 
zem, mint ő! Mindet eladnám egy egyenes hátért, egy ar¬ 
cért, amely láttán nem sikoltanak a nők félelmükben. 

— Sohasem engedted, hogy jósoljak neked... 

— Nem, és nem is fogom! — fakadt ki a fiú. — Ki enged¬ 
né meg az én helyemben? Ami pedig az álmaimat és a fi- 

gurákat illeti — ez valahogy rám tört. Az anyag, amivel azon 
a napon a kovácsműhelyben dolgoztam, nem közönséges 
fém volt. Valamilyen végzetes bűverő lehetett benne. De a 
kereskedő nem tért vissza többé, hogy megkérdezhessük 
tőle, miféle. 

— Énszerintem — mondta Sharvana — az anyag a Ré¬ 
giek erődjeinek egyikéből származhatott. Egyszer háborúz¬ 
tak, csakhogy nem hagyományos kardokat, lándzsákat és 
íjpuskákat használtak, hanem sokkal erősebb fegyvereket. 
A kereskedő valószínűleg bemerészkedett egy erőd romjai 
közé, és elhozta onnan a fegyvereket. 

— Fontos ez? — kérdezte Collard. 

— Csak ez a fontos. A tárgyakba, amelyeket az ember 
érzelmei által vezérelve használ, két kezével formál, állan¬ 
dóan magánál hord, beleköltözik egyfajta... nem tudom 
másként nevezni: „élet", és ezt az évek hosszú során át 
képes magában hordani. És ha ez az érzelemtöredék, ez 
a bizonyos élet egyszer kiszabadul... Könnyen átszállhat 
egy elővigyázatlan, nyitott... 

— Értem már. — Collard végighúzta ujjait az asztal sima 
felületén. — Vagyis, amikor lázasan, eszméletlenül feküd¬ 
tem, olyan nyitott voltam... hogy belém költözött egy másik 
ember emlékezete? 

— Pontosan. Álmaidban talán a múltbeli Völgyeket lát¬ 
tad, olyannak, amilyenek azelőtt voltak, hogy népünk ide¬ 
költözött. 

— És mi hasznom ebből? 

— Nem tudom. De ki kell használnod — használd ki! Mert 
ha egy ajándékot elhanyagolnak, az elsorvad, ezáltal keve¬ 
sebb lesz a világ is... 

— A világ? — Collard károgása igen messze volt a neve¬ 
téstől. — Nekem bőven elég, ha el tudom adni őket. És ha 
ezzel megkeresem a betevő falatom, senki nem háborgat¬ 
hat! Fiatalon megtanultam, hogy az ember egész életén át 
egy hosszú, sötét úton bolyong, és útja során nem talál 
egyetlen hívogató ajtóra sem. 

Sharvana csendben hallgatta. Aztán hirtelen elkapta a fiú 
kezét, még mielőtt az visszaránthatta volna, és tenyerét a 
lámpafény felé fordította. 

Collard nem bírta kiszabadítani a kezét, az asszony ere¬ 
je ebben a pillanatban felért egy kovácséval. Majd Sharva¬ 
na előrehajolt, és tanulmányozni kezdte a tenyeret átszövő 
vonalak kuszaságát. 

— Kérlek, ne jósolj! — rimánkodott a fiú. A bagoly meg¬ 
mozdult a feje felett, felemelte ép szárnyát. 

— Azt teszem? Hát jó, legyen úgy, ahogy te akarod, Col¬ 
lard. Nem mondtam semmit. 

Mire a fiú gyorsan visszahúzta a kezét, mint aki tűzbe 
nyúlt, és erősen dörzsölgetni kezdte a csuklóját, mintha 
Sharvana ujjai nyomát akarná onnan eltüntetni. 

— A ház áldása kísérjen utadon — búcsúzott Sharvana 
a völgylakók szokása szerint, és ezek a kellemesen csen¬ 
gő szavak enyhítettek valamit a fiú feldúltságán. 

Teltek-múltak az esztendők. Az emberek elkerülték Col¬ 
lard kunyhóját, és ő sem hívott vendégeket, még az apját 
sem. A vendégek helyett hírek érkeztek a Völgyeken kívüli 
világból, amely a ghyliiek számára éppoly csodálatos volt, 
mint a dalkovácsok mesevilága. 

Amikor Lord Vescys harmadszor is megnősült, már volt 
egy lánya a második feleségétől, de kevesen tudtak róla. 
Most azonban elterjedt a híre Ghyllen innen és túl. 

Egyik nap lovascsapat érkezett a várba, ezt a középső 
torony rendbe hozása, takarítása követte. Mindez azért tör- 

tént, mert Lord Vescys lányát, Lady Jacindát vidékre küld¬ 
te, mivel az megbetegedett a városban. 

— Megbetegedett! — hallotta Collard, útban a kút felé, 
sógornője éles hangját. — Ez nem újdonság nála. Matild 
úrhölgy elég nyíltan beszélt előttem, amikor berendelt, hogy 
felmérjem, mennyi illatos fűre lesz szükség a padlók felszó¬ 
rásához. A kisasszony sohasem volt igazán egészséges. 
Apró, torz teremtés, olyan, mint egy csúf kisgyerek, nem 
mint egy eladósorban lévő hajadon. Olyannyira nem, hogy 
Lord Vescys bajosan talál embert, aki az oltár elé vezetné, 
hacsak nem édesíti meg a menyegzőt fejedelmi hozo¬ 
mánnyal! Matild úrhölgy szerint az igazság az, hogy az új 
ara, Lady Gwennan nem akarja közelében tudni a lányt. Na¬ 
gyon kényes az ilyesmire, és azt mondja, hogy nem tud 
egészséges fiúgyermeket a világra hozni, ha a házban min¬ 
denütt ezt a torz testű, görnyedt hátú lányt kell látnia... 

Collard hangtalanul a földre rakta vödrét, és egypár lé¬ 
péssel közelebb húzódott az ablakhoz. Annyi idő után e- 
lőször kíváncsiság gyötörte. Erősen kívánta, hogy Nicala 
folytassa, és ő folytatta is, bár sok lényegeset már nem 
mondott. Aztán Bronsoasörért morgott, és Nicala a tűzhely¬ 
nél folytatta tovább a fecsegést. Collard a kunyhóba érve 
nem nyúlt a szerszámokhoz; leült a tűzhöz, és a lángokba 
meredt. Félretette álarcát, és a kezét dörzsölgetve végig¬ 
gondolta az egészet, amit az ablakból hallott. 

Ez a Lady Jacinda... Szóval száműzték ide, ebbe a vidé¬ 
ki várba, hogy jelenlétével ne zavarja a mostohaanyját! Ó, 
igen, Collard ismerte a régi hiedelmet, miszerint a várandós 
asszonynak nem szabad torz élőlényekre vagy tárgyakra 
nézni, nehogy az nyomot hagyjon a magzaton, amit amé- 
hükben hordanak. És Lord Vescys természetesen mindent 
megtesz, hogy biztosítsa születendő fia egészségét. Lady 
Jacinda véleményét figyelembe se veszik. Bánja? Vagy 
épp ellenkezőleg, örül neki — ahogy Collard is —, hogy ta¬ 
lál egy külvilágtól távol eső helyet, ahol mindazoktól távol 
lehet, akikről tudja, hogy nem szeretik őt? 

Vágyott-e már arra, hogy megszabaduljon csúfságától? 
Szívesen jön-e Ghyllbe? Neki is olyan nehéz elviselni a sor¬ 
sát abban a korban, amikor a szépséget mindennél többre 
becsülik, vagy még nehezebb, lévén lány? Ez volt az első 
alkalom, hogy Collard kilépett álmai és keserűsége zárt vi¬ 
lágából, hogy egy másik emberrel törődjön, aki saját vilá¬ 
gában él, lélegzik, jár és kel. 

Később felállt a tűz mellől, és felvette az asztalról a lám¬ 
pát. Majd a falipolchoz ment vele, és úgy tartotta, hogy fé¬ 
nye bevilágítsa a polcon álló figurákat. Jókora társaság so¬ 
rakozott ott, vadállatok és emberalakok egymás mellett. 
Kritikus szemmel figyelte őket, fejében számtalan kép ka¬ 
vargót! Többet is felemelt, aztán megfordított. De ezt in¬ 
kább csak amúgy szórakozottan tette, mert közben a gon¬ 
dolataira koncentrált. Végül kiválasztott egyet, amiről úgy 
gondolta, hogy a legjobban megfelel a céljainak. A szob¬ 
rocskát az asztalhoz vitte, és elővette a szerszámokat. Egy 
ágaskodó, lóforma állatka figurája állt az asztalon. Mintha 
a boldogságtól, a szabadság mámorától megrészegülve 
ugrándozna. De nem is ló volt, hiszen két bársonyos füle 
közt apró szarv árválkodott. Collard az oldalára fektette, és 
elkezdte vésni a talpát. Már hajnalodott, mire végzett vele. 
A táncoló egyszarvúból pecsétnyomót készített, talpán egy 
J betűvel, amire egy kecses, indaszerű csipkeminta futott 
fel. Visszahúzódott az asztaltól. Már alábbhagyott benne a 
sürgető kényszer, aminek hatására dolgozni kezdett. Miért 
csinálta ezt? Nehezen bírt ellenállni a kísértésnek, hogy az 

egészet az olvasztókádba seperje, mert nem akarta látni 
többé. Ehelyett az asztal legtávolibb sarkába tolta, és arra 
kényszerítette magát, hogy az egész őrültséget elfelejtse. 

Nem volt ott, amikor Lord Vescys megérkezett lányával 
a faluba, bár minden ghylli odasereglett. Később megtud¬ 
ta, hogy Lady Jacinda hintón érkezett, és úgy be volt bu- 
gyolálva köpenyekkel és takarókkal, hogy az arcán kívül 
nem sokat lehetett látni belőle, azt is alig. Tényleg nagyon 
kicsi volt, az arca vékony és falfehér. 

— Nem lesz hosszú életű, az biztos — jelentette ki Nica¬ 
la. — Úgy hallottam, hogy Matild úrhölgy már el is küldetett 
Sharvanáért. A kisasszony ugyanis csak öreg dajkáját hoz¬ 
ta magával, de az is ugyanolyan beteges, mint ő. A várban 
se lesz több mulatság. — Szavaiból kiérződött a sajnálko¬ 
zás, de persze nem Lady Jacinda nyomorú sorsa iránt, sok¬ 
kal inkább amiatt, hogy a várban véget ér a lakomák sora, 
a jövés-menés, ami a falubeliek életében a változatosságot 
jelentette. Collard végighúzta kezét az álarcon. Az állandó 
használattól egészen elkopott. Ezért hamarosan meg kell 
látogatnia a jósnőt. De miért talál ki ilyen kifogásokat, miért 
próbálja saját magát becsapni? Igenis, szembe kell néznie 
a valósággal: a lányról akar hallani, a lányról, aki ugyanúgy 
fogoly csúfsága börtönében, mint ő. 

Sötétedéskor elindult. Az utolsó percekben még zsebre 
tette a pecsétnyomót, és egyfolytában azon tépelődött, 
hogy mivel indokolja látogatását. 

A ház ablakaiból fény szűrődött ki. Collard a megszokott 
módon kopogott, és a nő válaszára belépett. Sharvana gon¬ 
dolataiba merülve a tűz előtt ült, a fiú meglepődve látta, 
hogy az utazóköpeny még rajta, csak a csuklyáját vetette 
hátra. Kezei erőtlenül nyugodtak a combján, arcán szokat¬ 
lan kimerültség tükröződött. Collard odasietett hozzá, és te¬ 
nyerébe fogta a nő ernyedt kezeit. 

— Mi történt? 

— Az a szegény, gyenge teremtés! Kegyetlenség... Mi¬ 
csoda kegyetlenség! 

— Lady Jacindával történt valami? 

— Kegyetlenség volt... — visszhangozta. — És mégis, 
milyen bátor! Még akkor is gyengéden, finoman szólt hoz¬ 
zám, amikor bántanom kellett azt a törékeny kis testét. A 
dajka sajnos már öreg, határtalan szeretetével sem tud se¬ 
gíteni úrnőjén. Az utazás nagyon meggyötörte a kisasz- 
szonyt, beteges szervezete nem bírta a gyors iramot. De ő 
egy szóval sem panaszkodott, mint ahogy a száműzetése 
ellen sem tiltakozott. Ezt a dajka mesélte nekem, miután a 
Lady Jacinda szemére enyhítő álmot bocsátottam. De ke¬ 
gyetlenség volt idehozni! 

Collard leguggolt mellé, és figyelmesen hallgatta. Lady 
Jacinda láthatóan elnyerte a jósnő bizalmát. Sharvana kü¬ 
lönben nem nagyon vett tudomást a jelenlétéről, egész idő 
alatt maga elé morgott, miközben a gyógyteát kortyolgatta, 
amit ő főzött neki. Végül Collard, hogy véget vessen a sö¬ 
tét monológnak, elővette tarsolyából a pecsétnyomót, és az 
asztalra tette. A vesztét okozó idegen fém volt az anyaga. 
Sokáig dolgozott rajta, sokszor már úgy hitte, hogy ennél 
szebbet, álomképeit hívebben kifejezőt nem képes alkotni, 
de újból nekirugaszkodott, mert azt is kevesellte. És az 
eredmény most itt ragyogott a fényben. 

Sharvana mély lélegzeteit vett, és felemelte. Amikor 
meglátta a talpát, bólintott. 

— Jól van, Collard. Gondoskodom róla, hogy a kezébe 
jusson. 

— Kérlek, ne! — Utána akar.t nyúlni, de a keze nem en¬ 
gedelmeskedett. 

— De! — A nő nem tűrt ellenvetést. — És ha megkér rá, 
hozol még többet is. Mert ha a pillanat egy töredékére fe¬ 
ledtetni tudod vele nyomorúságos életét, akkor volt értelme 
a munkádnak. Hozd el, kérlek, a vidámakat, amik felvidít¬ 
hatják, talán még mosolyt is csalhatnak az ajkára! 

És Collard, ahogy hazaért, osztályozni kezdte gyűjtemé¬ 
nyét, és ijedten tapasztalta, hogy a figurák közt nagyon ke¬ 
vés a vidám. Ezért gyorsan munkához látott, és csodála¬ 
tosképpen az emlékezetéből elősereglő álomlények mind 
gyönyörűek voltak, vagy mulatságos figurák. 

Két alkalommal vitt a jósnőnek a figurák közül, és csak a 
könnyen formálható, idegen fémmel dolgozott. 

Harmadszorra viszont Sharvana jött el hozzá, és várat¬ 
lan látogatásával nagyon ráijesztett Collardra. 

— Lady Jacinda látni akar, hogy személyesen, szemtől 
szembe köszönhesse meg szolgálataidat. 

— Szemtől szembe? — szakította félbe Collard. Kezeit 
féltőn az álarc elé kapta, hogy ezzel „arcát” kétszeresen is 
elrejtse. 

Sharvanának szikrákat szórt a szeme mérgében. 

— Collard, te nem vagy gyáva, vagy legalábbis régen 
nem voltál az. Csak nem félsz egy szerencsétlen, beteg 
lánytól, aki köszönetét akar mondani neked? Megbántod, 
ha nem mégy el. Olyan sok örömet szereztél neki a figurák¬ 
kal, ne rontsd el ezt, kérlek! A kisasszony tudja... ezért úgy 
intézte, hogy éjszaka találkozhassatok. Én kísérlek a vár¬ 
ba az öregkapun át. Most is nemet mondasz? 

Akart volna, de nem tudott. Egyre nőtt benne a vágy, hogy 
láthassa a lányt. Soha nem mert róla kérdezősködni Shar- 
vanától, talán túl félénk volt, és beérte azzal, amit mások¬ 
tól hallott, de ezekből a töredékekből nem tudott teljes ké¬ 
pet alkotni róla. 

így az éj leple alatt Sharvana kíséretével bejutott a vár¬ 
ba, Lady Jacinda lakosztályába, ahol egész idő alatt kíno¬ 
san ügyelt arra, hogy a lehető legegyenesebben tartsa a 
hátát, és álarca szorosan simuljon torz arcára, nehogy va¬ 
laki meglássa — főleg Lady Jacinda ne. 

A lány még annál is kisebb volt, mint ahogy az elbeszé¬ 
lések alapján elképzelte. Szinte eltűnt a párnák és prémek 
között, ahogy a magas támlájú karosszékben ült, ami még 
apróbbnak mutatta. Nem sok látszott belőle, csak arany¬ 
szőke hajkoronája, ami szalagokkal átkötött fonatokban 
hullt alá a vállára; sápadt, keskeny arca és két apró, fehér 
madárhoz hasonló keze, ezeket a térdére fektetett táblán 
nyugtatta. A táblán Collard figurái álltak szép sorban. Néha 
cirógatón végigjártatta rajtuk ujjait. 

Később Collard nem tudott visszaemlékezni arra, ho¬ 
gyan is üdvözölték egymást. De mintha két régi barát talál¬ 
kozott volna össze hosszú, keserves esztendők után, hogy 
letelepedjenek a napsütésben, élvezni a nap melegét és a 
találkozás örömét. A lány a munkájáról kérdezte, ő pedig 
mesélt neki az álmairól. És ekkor Lady Jacinda olyasmit 
mondott, ami sokáig megmaradt benne: 

— Áldott a te kezed, Collard, hogy munkája nyomán eb¬ 
ből a csodálatos fémből állatok és emberek születnek. És 
most, kérlek, nevezd meg őket! 

Mire Collard szép sorjában nevet adott nekik. A lány lel¬ 
kesen bólintott. 

— Eltaláltad! Mindegyiket helyesen nevezted meg! 

Ez az álomszerű találkozás járt az eszében egész úton, 



ahogy szótlanul lépdelt Sharvana mellett hazafelé. Megpró¬ 
bálta minden egyes mozzanatát elevenen megőrizni. 

Reggel, pár.óra alvás után úgy vetette magát a munká¬ 
ba, akár egy őrült. Az egész napot végigdolgozta, űzte, haj¬ 
totta a tudat, hogy feladatát be kell fejeznie, és az idő na¬ 
gyon kevés. Most nem szobrocskát készített, hanem egy, 
a ghylli várban lévőknél is díszesebb termet, amilyen talán 
csak a főúri kastélyokban van. A burkoláshoz illatos faanya¬ 
got használt, és ahol tehette, a titokzatos fémet. 

Amikor már nem bírta, aludt egy keveset. Nem figyelte az 
idő múlását, enni is csak akkor evett, ha az éhség már mar- 
dosta a gyomrát. 

Figyelmesen szemügyre vette a berendezést. A terem¬ 
ben két magas szék állt egy emelvényen. Mind a kettő üres 
volt, és ez valahogy nem tetszett Collardnak. Végigsimított 
az arcán, amelyet elcsúfított, örök életre megbélyegzett a 
baleset, de most még erről is megfeledkezett. Valami hiány¬ 
zott, nem hagyhatta abba, pedig halálosan fáradt volt. De 
már nem tudott gondolkodni. 

Eltámolygott az asztaltól, és végigzuhant az ágyon. A fá¬ 
radtságtól olyan mélyen aludt, hogy azt hitte, nem is álmo¬ 
dott. Mégis, amikor felébredt, már tudta, mit kell tennie. 
Szinte fizikai kényszert érzett, hogy dolgozzon, a cél ott le¬ 
begett a szeme előtt, elérhetetlen távolságban, és megint 
átvillant az agyán, hogy sietnie kell. Az evésre is sajnálta 
az időt. Összeszedte minden maradék erejét és a munká¬ 
ra összpontosította. Amikor elkészült — hogy pontosan 
mennyi ideig dolgozott, nem tudta, mert nem számolta az 
órákat —, a két figura a helyére került, a székekbe. 

A Lány — nem volt torz, se púpos, hanem gyönyörű, ru¬ 
ganyos, nyúlánk teremtés, lovagolhatott, sétálhatott vagy 
akár futkározhatott volna, nem úgy, mint Lady Jacinda, aki 
erre sosem volt képes. És mégis, az arc tagadhatatlanul 
az övé volt. 

A Férfi — Collard megfordította, és alaposan megnézte. 
Nem, ezt az arcot még nem látta, de jó lesz. Amikor beül¬ 
tette őket a terembe, más szemmel nézte a világot, úgy 
érezte, kiderül felette az ég, szétoszlanak a fellegek. 

Felállt, elrakta szerszámait, és szegényes ruhatárából 
előkereste régóta nem viselt ünnepi ruháját. Később ösz- 
szegyűjtötte az első időkben készített túl groteszk vagy fé- 

lelmetes figurákat, és egyenként az olvasztókádba dobálta 
őket. 

A termet gondosan becsomagolta egy kelmébe, majd 
magához vette, és elindult. 

Mivel terhe igen súlyos volt, lassan, óvatosan kellett ha¬ 
ladnia. Az egész falu talpon volt még, az ünnepi fáklyák fé¬ 
nye elárasztotta az utcákat. És a vár is fényárban úszott. A 
félelem jeges fuvallata suhant át testén, és Sharvana háza 
felé vette útját. A veríték is kiverte, amikor az ajtón kopogott, 
pedig a csípős esti szélben máskor megborzongott volna. 
Kezét a kilincsre tette, és a választ meg sem várva, benyi¬ 
tott. Különös illat töltötte meg a szobát, az asztal két szélén 
álló gyertyák sehol másutt nem látott kék fénnyel égtek. Kö¬ 
zöttük titokzatos tárgyak feküdtek, valószínűleg a jóslás, a 
mágia segédeszközei: egy pergamentekercs két csodás 
színű kővel kifeszítve, egy keverőedény, amelyben furcsa 
fényű színek égtek. Néha apró szikrákat lövellt ki egy kés, 
amin egy bűvös jelekkel telerótt pálca feküdt. 

Sharvana az asztalnál állt, és őt nézte. Collard attól tar¬ 
tott, hogy a nő mérges lesz rá, hogy így rárontott, de inkább 
úgy tűnt, mintha várta volna, mert hangtalanul magához in¬ 
tette. És bár máskor szégyellt volna beavatkozni a dolgai¬ 
ba, most mégis odament, mert érezte, olyasvalami történt, 
ami meghatározó számára, és az idő minden lélegzetvétel¬ 
lel rövidebb lesz. 

Addig nem tette le a csomagot, amíg Sharvana — ismét 
szótlanul — nem utasította erre. Aztán a nő kibontotta a cso¬ 
magot, és a gyertyák kék fényében ott ragyogott a terem... 
Collard levegő után kapkodott, ami szinte fojtogatóvá sűrű¬ 
södött körülötte. Egy vagy két percig úgy tűnt neki, mintha 
távolról nézné az életnagyságú termet. 

— Szóval ez a válasz — mondta Sharvana vontatottan. 
Egészen közel hajolt a teremhez, és behatóan tanul¬ 
mányozni kezdte, mintha azt vizsgálná, hogy az ő céljainak 
megfelel-e. Majd kiegyenesedett, és Collardra nézett. — 
Sok minden történt, nem hallottad? 

— Mit kellett volna hallanom? Teljesen lefoglalt a mun¬ 
kám. Csak nem Lady Jacinda?... 

— De bizony, eltaláltad. Lord Vescyst elvitte a láz. És úgy 
tűnik, hogy az újdonsült hitves reményei szertefoszlottak, 
pedig ez az, ami miatt a lányt ideküldték. A Lady az egyet¬ 
len örökös. Már nem engedhetik feledésbe merülni, főleg a 
rosszakarói nem. Lady Gwennan érte küldött; haladéktala¬ 
nul férjhez kell menni az úrnő fivéréhez, Hurtharthoz, hogy 
így kezükben tarthassák a birtokot és a vagyont. Kény¬ 
szeríteni fogják a házasságra. És vajon soká él-e utána 
azok között, akik csak hozományát akarják, és nem őt? 

Collard görcsösen markolta az asztal szélét. Sharvana 
szavai tőrként döftek a szívébe. 

— Nem, ő nem mehet el! 

— Nem? És ki fogja megakadályozni, ki állja útját elhur¬ 
colóinak? De ne félj, még nincs minden veszve; nyertünk 
egy kis időt azzal, hogy a kisasszony bejelentette, beteg, 
és ágyban marad. Én meg ráijesztettem az udvarhölgyek¬ 
re — akik érte jöttek —, azzal, hogy megjósoltam: a 
kisasszonyt az úton éri a halál. Mégpedig az esküvő előtt, 
amitől a legjobban félnek. Üzentek is azonnal Lord Hurt- 
hartnak, lóhalálában vágtasson ide, ha feleségül akarja 
venni a lányt, akár a halálos ágyán is. 

— Micsoda? 

Sharvana rendíthetetlenül folytatta: 

— Ma éjjel segítségül hívtam azokat az Erőket, amelye¬ 
ket még sosem mertem; egy jósnő ezt egyszer vagy két¬ 


szer teheti meg csupán életében. Azt a választ adták, hogy 
ha te segítesz... 

— Hogyan? 

— A Régieknek van egy kegyhelye, magasan az északi 
sziklák között. Talán sikerül megidézned azt az Erőt, ami 
ott egyszer megjelent. De ehhez kell valami, egy közép¬ 
pont, ami a jelenést előidézi. És ez neked megvan. — A te¬ 
remre mutatott. — Itt olyan Lady Jacinda, amilyennek len¬ 
nie kellene, a Régiek által használt fémből megformázva. 
El sem lehet képzelni ennél megfelelőbb eszközt a Szellem 
megidézéséhez! Magaddal kell vinned a kegyhelyre, de na¬ 
gyon kevés az időnk... 

Collard ismét bebugyolálta a termet. Semmiben sem volt 
biztos, csak abban, hogy Sharvana hisz a saját szavai iga¬ 
zában. És ha igaza van... De ha nincs is igaza, mit tud ten¬ 
ni? Próbálja meg legyőzni azokat, akik el akarják vinni és 
erőszakkal férjhez akarják adni a lányt? Pont ő, a szeren¬ 
csétlen nyomorék? 

Jobb, ha igazat ad Sharvanának. Azt senki sem tagad¬ 
hatja, hogy a Régiek, ha akarják, még ma is meg tudják 
mutatni erejüket, hisz sok történet szól erről. A jósnő két 
érintetlen gyertyát és egy csomag szárított füvet tett egy 
iszákba. 

— Tégy le mindent a középen álló kőre — mondta —, 
mindkét oldalán gyújts meg egy-egy gyertyát, és vess a 
lángjukba egy kevés finomra morzsolt füvet! Majd kiáltsd 
háromszor Talann nevét! Én addig visszamegyek a várba, 
hogy késleltessem az eseményeket. Siess! 

— Jó — válaszolta Collard, és már indult is az ajtó felé. 

Futni nem tudott. Legnagyobb erőfeszítése árán is csak 

görcsös, kapkodó bicegésre volt képes, előrehaladását 
még a hepehupás föld is nehezítette. De legalább nem volt 
messze a szikláktól. A jósnők ugyanis mindig a sziklák tő- 
szomszédságába költöztek, hogy az ősi kegyhely közelé¬ 
ben lehessenek. 

A mezőkön nem volt nehéz átvágnia, de az emelkedő 
•minden erejét igénybe vette. A csapás, amelyen haladt, 
szép időben biztos könnyebben járható volt. Most, a sötét¬ 
ben, azonban szinte járhatatlannak tűnt. Amíg észre nem 
vette, hogy a csomagból halvány fény sugárzik. Erre félre¬ 
hajtotta a kelme egyik sarkát, hogy a fém izzása kalauzol¬ 
hassa útján. Kétszer is megcsúszott és elesett, mind a két¬ 
szer összezúzva, véresen tápászkodott fel a földről. Bár a 
fájdalom minden lépésnél belenyilallt, méterről méterre 
küzdötte előre magát. 

így, igaz, embertelen szenvedés árán, de elérte az ősi 
kegyhelyet. A sziklahasadékot egy fejlettebb kultúra képvi¬ 
selői — talán nem is földi lények — csiszolták tükörsimára, 
egy részét faragványok borították, melyeket az idő már ala¬ 
posan tönkretett. Collard arra gondolt, hogy ezek segítsé¬ 
gével biztosan megfejthetné álmai titkát. Most azonban a 
közvetlenül a hasadék előtt álló kövekre összpontosította 
figyelmét. Csúcsaival kifelé mutató félhold alakban helyez¬ 
kedtek el, az oltár, amelyre Collard letette a leplétől meg¬ 
szabadított termet, pont a két szarv között állt. 

Reszkető kézzel felállította, majd a tűzszerszám segítsé¬ 
gével meggyújtotta a gyertyákat. Aztán egy-egy csipet fü¬ 
vet szórt a lángjukba, Sharvana utasítása szerint. Annyira 
remegett a keze, hogy a másikkal kellett megtartania. Illa¬ 
tos füstfelhő szállt fel, kék láng csapott ki a gyertyákból. 

Collard a holdoltárnak támaszkodott, és a lehető legerő¬ 
sebb hangján — ami nem volt hangosabb egy mocsári bé¬ 
ka brekegésénél — kiáltotta: 






24 --- 

— Talann, Talann, Talann! 

Nem tudta, mi fog következni. Az ősi Erő félelmetes — 
könnyedén eltiporhatja. De nem történt semmi; Collard a ki¬ 
merültségtől és kétségbeeséstől összecsuklott. Az ősi Erő 
talán túl öreg és túl rég nem idézgette senki! 

De... képzelődött, vagy a körülötte álló sziklák verték 
vissza a hangot, a hegy gyomrából feltörő, mély morgást? 
Maga a hegy szólt volna? 

— Mit kívánsz? 

Collard tudta, hogy nem lenne képes kipréselni magából 
egyetlen hangot sem; kábult volt a félelemtől. Az érzelmek 
jogán, némán könyörgött Lady Jacindáért. 

Ahogy összekuporodva remegett a jéghideg sziklán, sze¬ 
me egy vonalban volt az oltáron álló teremmel. Földöntúli, 
csodálatos fény áradt belőle, mintha ezer meg ezer fáklya 
égne odabent. 

Aztán a távolból hangok csendültek: lantmuzsika hallat¬ 
szott... meleg és... édes illatok... és élet! Dagadó, áradó 
élet! 

Életet, életet Lady Jacindának! Hadd legyen olyan, mint 
ez a lány itt a teremben, amilyennek lennie kellene! Szólni 
nem tudott, de tudta, hogy így kell történnie! 

Melegség, fény áradt szét körülötte! Már nem a hidegben 
kuporgott, hanem egy emelvényen ült... onnan nézett szét 
a teremben... Nem, ez nem lehet igaz! Egy percre felötlött 
benne az igazság... megint álmodik! 


- ANDRÉ NORTON 

De ez az álom... Minden kételyét elfelejtette. Az övé — 
és a lányé! 

Collard oldalra fordult. A lány pont őt nézte, halvány mo¬ 
soly bujkált az ajkán... És a szeme — micsoda dicsfény ra¬ 
gyogott a szemében! Collard előrenyújtotta a kezét, a lány 
finoman kapcsolódott hozzá. 

— Uram... 

Egy percig még tétovázott. 

— Csak álmodunk! 

— Álmodnánk? Akkor akarjuk erősen, hogy kettőnk álma 
lehessen, és ezzel váltsuk valóra! 

Collard nem értette meg teljesen, de a lány szavai vala¬ 
hogy eloszlatták bizonytalanságát. És megpróbált felejte¬ 
ni... A lány már mindenről megfeledkezett. 

Az idegen fém izzó tócsává vált az oltáron. És lassan 
megindult, folyt, hömpölygött, zuhatagként hullt a földre, 
mely mohón szívta magába, hogy örökre elrejtse a méhé- 
ben. 

A várban Sharvana és a dajka elkoppintották a gyertyá¬ 
kat a lefüggönyzött ágy mellett, és megnyugodva bólintot¬ 
tak egymásra. 

De Collard termében örökké tartó vigalom folyt, és az 
álom sosem ért véget. 

Novák Csanád fordítása 
Bíró Péter rajzai 

Egyszer, réges-rég egy kardforgató egy varázslóval csa¬ 
tázott. 

Akkoriban gyakoriak voltak az ilyen csaták. Kardforgatók 
és varázslók közt természetes ellenszenv létezik, akárcsak 
a macska és a kismadarak, vagy a patkányok és az embe¬ 
rek között. Általában a kardforgató a vesztes, és ezzel az 
emberiség átlagos intelligenciája egy parányit emelkedik. 
Néha azonban a kardforgató nyer, és ezzel újfent a faj tö¬ 
kéletesedik. Mert a varázsló, aki nem képes elbánni egy 
nyomorult kardforgatóval, az elég silány varázsló. 

De ez a csata más volt, mint a többi. Egyrészt a kard va¬ 
rázskard volt. Másrészt a varázsló tudott egy nagy és ször¬ 
nyű igazságot. 

Nevezzük csak Varázslónak, mivel a neve feledésbe me¬ 
rült, meg egyébként is lehetetlen lenne kiejteni. Szülei tud¬ 
ták, mit tesznek. Aki tudja a neved, hatalmába keríthet, de 


ahhoz ki kell mondania. A Varázsló a középkorban jött rá a 
szörnyű igazságra. 

Akkoriban nagy távolságokat utazott. ^Jem jószántából. 
Hanem, mert erőteljes mágus volt, és használta az erejét, 
és barátokra volt szüksége. 

Volt varázslata, amivel rávehette az embereket, hogy 
szeressenek egy mágust. Ezt ki is próbálta, de nem szeret¬ 
te a mellékhatásait. így általában arra használta nagy ere¬ 
jét, hogy segítsen a környékbelieknek, akik így kényszer 
nélkül megszerethették. 

Rájött, hogy mikor tíz—tizenöt évet egy helyen töltött, 
mágiáját szeszélyesen használva, erői elgyöngültek. Ha 
máshová költözött, erői visszatértek. Kétszer kellett elköl¬ 
töznie és letelepednie új földön, új szokásokat tanulni, új 
barátokat szerezni. Megtörtént harmadjára is, és újra ké¬ 
szült költözni. De valami kíváncsivá tette. 

Miért apadnak el olyan igazságtalanul az ember erői? 

Ez történt a nemzetekkel is. Szerte a történelemben azok 
a földek, amelyek a leggazdagabbak voltak mágiában, 
elesték a kardot és bunkót hordozó barbárok támadásai 
alatt. Szomorú igazság volt, amit nehéz elviselni, de a Va¬ 
rázsló kíváncsisága erős volt. 

Tehát kíváncsi volt, és bizonyos kísérletekbe kezdett. 
Utolsó kísérlete egyszerű kinetikus boszorkányságból állt, 
amivel egy fémkorongot forgatott a levegőben. És amikor 
a mágiát befejezte, tudta a nagy igazságot, amiről sohasem 
feledkezhetett el. 

így hát ment. Az elkövetkező évtizedekben újra és újra 
költözött. Az idő, ha testét nem is, de személyiségét meg¬ 
változtatta, és mágiája elmélyültté vált, kevésbé látványos¬ 
sá. Felfedezett egy nagy és szörnyű igazságot, és ha titok¬ 
ban tartotta, csak szánalomból tette. Igazsága a civilizáció 
végét jelentette, mégsem lett volna a Földön hasznára sen¬ 
kinek. így gondolta. De öt évtizeddel később (i. e. 1200 volt) 
úgy vélte, minden igazságnak lesz haszna valahol, valami¬ 
kor. így hát készített egy másik korongot, varázslatokat 
mormolt rá, úgyhogy (mint egy telefonszám tárcsázásánál, 
már csak az utolsó számjegy hiányzott) a korong készen 
fog állni, mikor szüksége lesz rá. 

A kard neve Glirendree volt. Néhány száz év alatt egész 
híressé vált. 

Ami pedig a kardforgatót illeti, a neve nem titok: Belhap 
Sattlestone Wirldess ag Miracloat roo Cononson. Barátai, 
kik többnyire alkalmiak voltak, Hapnak hívták. Termé¬ 
szetesen barbár volt. Egy civilizált embernek több esze lett 
volna, semhogy megérintse Glirendree-t, és jobb erkölcse, 
mint hogy leszúrjon egy alvó nőt. Merthogy így jutott hozzá 
a kardjához. Vagy a kard őhozzá. 

A Varázsló felismerte, mielőtt meglátta. A barlangban dol¬ 
gozott, amit egy domb alatt vájt, mikor a vészjel riasztotta. 
Haja a tarkóján bizseregve égnek állt. 

— Látogatók — mondta. 

— Nem hallok semmit — mondta Sharla, de nyugtalan¬ 
ság érződött a hangjában. Sharla vidéki lány volt, aki a Va¬ 
rázslóval akart élni. Aznap rábeszélte, hogy tanítsa meg va¬ 
lami egyszerű varázslatra. 

— Nem érzed, hogy bizsereg a tarkód? Úgy állítottam be 
a vészjelzőt, hogy ezt tegye. Lássuk csak... — Egy élére 
fektetett ezüst karkötőszerű érzékelőt használt. — Baj kö¬ 
zeledik. Sharla, ki kell jutnod innen! 

— De... — intett Sharla ellenkezve az asztal felé, ahol 
dolgoztak. 

— Ó, azt félbehagyhatjuk. Nem veszélyes varázslat. 

Egy igézet volt szerelemvarázslatok ellen, elég zűrzava¬ 
rosán működő, de biztonságos, szelíd és hatékony. A Va¬ 
rázsló a karikán át látszó égő fénydárdára mutatott. 

— Roppant erős mana-fókusz közeledik a domb nyuga¬ 
ti oldalán. A keleti oldalon fogsz lemenni. 

— Nem segíthetnék? Már megtaníthatnál egy kis mágiá¬ 
ra. 

A Varázsló kicsit idegesen felnevetett. 

— Ez ellen? Ez Glirendree. Nézd a kép méretét, a színét, 
az alakját. Nem. Most azonnal el kell menned innen. Adomb 
keleti lejtője tiszta. 

— Gyere velem! 

— Nem tehetem. Nem hagyhatom Glirendree-t szaba¬ 
don garázdálkodni. Nem, mikor már elkapott valami idiótát. 
Kötelezettségeim vannak. 

Együtt mentek fel a barlangból a házba, ahol laktak. 
Sharla, még szégyenkezve, felkapott egy köpenyt, és elin¬ 


dult lefelé a dombon. A Varázsló sietve kiválasztott egy öl- 
nyi kelléket, aztán kiment. 

Az ellenség a domb közepén járt. Hatalmas, de nyilván¬ 
valóan emberi lény, valami hosszú, fényes dologgal a ke¬ 
zében. Még negyedórányira volt. A Varázsló felállította az 
ezüstkarikát, és keresztülnézett rajta. 

A kard lángoló mana-kisülés volt, szembántó fehér fé¬ 
nyű. Azaz Glirendree. Ismert más, hasonlóan erőteljes ma- 
na-fókuszt, de egyik sem volt hordozható, és szabad szem¬ 
mel egyik sem tűnt kard alakúnak. 

Meg kellett volna mondania Sharlának, hogy informálja 
a testvériséget. A lánynak volt annyi mágikus ereje. Most 
már késő. 

A fénydárdának nem volt színes körvonala. A zöld sze¬ 
gélyfények hiánya azt jelentette, nincsenek védővarázsla¬ 
tok. A kardforgató nem próbálta védeni magát az ellen, amit 
a kezében tartott. Bizonyára nem mágus volt, és bizonyá¬ 
ra nem volt annyi intelligenciája, hogy mágus segítségét 
kérje. Semmit sem tud Glirendree-ről?! 

Nem mintha ez segítene a varázslónak. Aki Glirendree-t 
hordozza, bármi erő számára sebezhetetlen, kivéve persze 
magát Glirendree-t. Legalábbis így mondják. 

— Próbáljuk ki! — morogta a Varázsló magának. Ölnyi 
felszerelésben kotorászott, és egy okarina alakú faholmit 
húzott elő. Lefújta róla a port, öklébe szorította és a domb¬ 
oldal irányába mutatta. De habozott. 

A hűségvarázslat egyszerű volt és biztonságos, de mel¬ 
lékhatásai voltak. Csökkentette áldozata intelligenciáját. 

— Önvédelem — emlékeztette magát a Varázsló, és be¬ 
lefújt az okarinába. 

A kardforgató meg sem torpant. Glirendree meg sem vil¬ 
lant, olyan könnyen elnyelte a varázslatot. 

A kardforgató perceken belül felér. A Varázsló sietve fel¬ 
állított egy prognózisvarázst. Legalább tudja, hogy mi lesz 
a csata kimenetele. 

Nem formálódott kép előtte. A helyszín még csak meg 
sem rebbent. 

— Nos, jó — mondta a Varázsló. — Akkor most! — És 
belenyúlt varázseszközeinek összevissza kupacába, és 
elővett egy fémkorongot. Újabb turkálás után egy kétélű tőr 
került elő, ami bőségesen tele volt írva valami ismeretlen 
nyelven, és nagyon éles volt. 

A Domb tetején egy patak folyt a Varázsló háza felé. A 
kardforgató kardjára támaszkodva állt szemközt a Varázs¬ 
lóval a patak túlpartján. Mélyet lélegzett a kemény mászás 
után. 

Erőteljes izomzatú, és telis-tele sebhelyekkel. A Varázs¬ 
ló furcsának találta, hogyan tudott egy ilyen fiatal ember 
ennyi sebhelyet szerezni. De egyik sebe sem sértett élet- 
fontosságú pontokat. A Varázsló figyelte, miközben közele¬ 
dett a dombon: a kardforgató tökéletes állapotban volt. 

Szeme mélykéken csillogott, és félujjnyival közelebb 
egymáshoz, mint a Varázsló ízlésének megfelelt volna. 

— Hap vagyok — mondta a túlsó partról. — Hol a lány? 

— Sharlára gondolsz, természetesen. De mi közöd van 
hozzá? 

— Azért jöttem, hogy megszabadítsam szégyenletes kö¬ 
telékeiből, vénember! Túl régóta... 

— Saját, szabad akaratából marad velem, te tetűtojás! 

— Azt várod, hogy elhiggyem? Olyan szép nő, mint Shar¬ 
la, szerethet egy vén és erőtlen varázslót? 

— Erőtlennek látszom? 

A Varázsló nem látszott öregnek. Happal egyidősnek 
tűnt, olyan húsz év körülinek, és felépítése, izomzata is fel¬ 
ért Hapéval. Nem foglalkozott öltözéssel, amikor kijött a 
barlangból. Ahol Hapot sebhelyek borították, ott neki egy- 
egy vörös—zöld—arany tetoválás volt, gondos kidolgozá¬ 
sú, cirkalmazott, pentamágikus rajzolat, majdnem hipnoti¬ 
kus extradimenzionális bonyolultságban. 

— A környéken mindenki ismeri a karodat — mondta 
Hap. — Kétszáz éves vagy, ha nem több. 

— Hap — mondta a Varázsló. — Belhap akármicsoda 
roo Cononson. Emlékszem már. Sharla mondta, hogy be¬ 
lekötöttél a múltkor, mikor a faluban járt. Tennem kellett vol¬ 
na akkor valamit. 

— Hazudsz, öreg! Sharla varázslat alatt áll. Mindenki tud 
a varázslók hűségvarázsáról. 

— Én nem használom. Nem szeretem a mellékhatásait. 
Ki szereti, ha barátságos hülyék veszik körül? — A Varázs¬ 
ló Glirendree-re mutatott. — Tudod, mi van nálad? 

Hap bajlóslatúan bólintott. 

— Akkor jobban kellene ismerned. Talán még nem késő. 
Lássuk, át tudod-e venni a bal kezedbe? 

— Próbáltam. Nem bírom elengedni. — Hap nyugtalanul 
a levegőbe csapott harminckilós kardjával. — Ezt az átko¬ 
zott dolgot markolva kell aludnom. 

— Nos, akkor már késő. 

— Megéri — mondta Hap zordul. — Mert most megölhet¬ 


lek. Túl régóta van kitéve ez az ártatlan nő a te kéjvágyó... 

— Tudom, tudom. — A Varázsló hirtelen nyelvet váltott, 
magasan és hadarva beszélt. Majdnem egy percig beszélt, 
amikor visszaváltott rynaldiaira. — Érzel valami fájdalmat? 

— Egy szúrást sem — mondta Hap. Nem mozdult. Állt, 
nevezetes kardját készen tartva, haragosan nézve a túlsó 
parton álló mágusra. 

— Nem érzel hirtelen vágyat utazásra? Lelkiismeret-fur- 
dalást? Testhőmérséklet-változást? — Hap elvigyorodott, 
csöppet sem kedvesen. 

— Gondoltam, hogy nem. Mindenesetre meg kellett pró¬ 
bálnom. 

Egy pillanatra vakító fény villant. 

Amikor a domb közelébe ért, a meteorit kétöklömnyi mé¬ 
retűre fogyott. Hap fejének hátuljában kellett volna befejez¬ 
nie útját. Éhelyett egy millszekunddal korábban robbant fel. 
Mikor a fény elhalt, Hap apró kráterecskék között állt. 

A kardforgató aszimmetrikus állkapcsa leesett, aztán be¬ 
csukta a száját, és előrelódult. A kard enyhén zümmögött. 

A Varázsló hátat fordított. 

Hap lebiggyesztette ajkát a Varázsló gyávaságának lát¬ 
tán. Aztán álló helyből másfél métert ugrott hátrafelé. Egy 
árny vált ki a Varázsló hátából. 

Egy holdüregben, ahová beragyogott a nap, látszhatott 
egy ember árnyéka a falon ilyen élesnek és feketének. 

Az árnyék a földre pottyant és felállt, emberszerű körvona¬ 
lakkal, ami inkább az univerzum határán túli egyetemes fe¬ 
keteség lehetett, mint alak. Aztán ugrott. 

Glirendree önmagától mozdult. Először hosszába, majd 
keresztbe szelte a démont, míg az valami láthatatlan mező 
ellen küzdött, próbálva megragadni Hapot, miközben meg¬ 
halt. 

— Ügyes — zihálta Hap. — Pentagramma egy démont 
tartva csapdában. 

— Tényleg ügyes — mondta a Varázsló. — De nem volt 
hatékony. Glirendree-t birtokolni hatékony, de nem ügyes 
dolog. Még egyszer megkérdezem. Tudod, mi van a kezed¬ 
ben? 

— A legerősebb kard, amit valaha is kovácsoltak. — Hap 
magasra emelte a fegyvert. Jobb karja izmosabb volt, mint 
a bal, és néhány ujjnyival hosszabb, mintha Glirendree csi¬ 
nált volna vele valamit. — Egy kard, ami a démonok segít¬ 
sége nélkül egyenlővé tesz bármilyen varázslóval vagy bo¬ 
szorkánymesterrel. Meg kellett érte ölnöm egy nőt, aki sze¬ 
retett, de örömmel fizettem az árat. Mikor megadom meg¬ 
érdemelt jutalmad, Sharla hozzám jön... 

— Szemen fog köpni. Figyelnél egy kicsit? Glirendree 
egy démon! Ha van egy csepp eszed, könyökből levágod 
a kezed. 

Hap ijedtnek látszott. 

— Úgy érted, egy démon van bebörtönözve a fémbe? 

— Fogd már fel végre! Nincs semmiféle fém! Ez egy dé¬ 
mon! Egy megkötözött és parazita démon. Egy év alatt ki¬ 
szívja belőled az életet, ha nem vágod le. Egy északföldi 
varázsló börtönözte be jelenlegi formájába, aztán egyik 
fattyának adta, valami Jeerynek. Jeery a fél kontinenst 
meghódította, mielőtt a csatamezőn meghalt... végelgyen¬ 
gülésben. Egy évvel születésem előtt a Szivárvány Boszor¬ 
kány kapta, hogy őrizze, mivel ő volt az egyetlen nő, aki so¬ 
hasem törődött az emberekkel, főleg nem a férfiakkal. 

— Ez történetesen nem igaz. 

— Valószínűleg Glirendree bűne..Újra megindította a mi¬ 
rigyeit. Igaz? Vigyáznia kellett volna rá! 

— Egy év — mondta Hap. — Egy év. 

De a kard nyugtalanul mozgott a kezében. 

— Dicsőséges év lesz! — mondta Hap, és előrelódult. 

A Varázsló egy rézkorongot kapott fel. 

— Négy — mondta, és a korong pörögni kezdett a leve¬ 
gőben. 

Mire Hap átkelt a patakon, a korong már csak egy foltnak 
látszott. A Varázsló úgy helyezkedett, hogy a korong közte 
és Hap között legyen, és Hap nem merte megérinteni, mert 
a pörgő fém bármit el tudott volna vágni. Megpróbálta meg¬ 
kerülni, de a Varázsló újra a másik oldalra szökkent. Idő¬ 
közben felkapott valami mást: egy alaposan összefirkált, 
ezüstös kést. 

— Bármi is az —- mondta Hap —, nem tud ártani nekem. 
Semmilyen mágia nincs rám hatással, míg Glirendree a ke¬ 
zemben van. 

— Ez igaz — mondta a Varázsló. — A korong perceken 
belül elveszíti erejét. Addig szeretnék elmondani egy titkot, 
amit még a barátaimnak sem mondtam el. 

Hap két kézzel feje fölé emelte Glirendree-t, és lesújtott 
a korongra. 

A kard csikorogva állt meg a korong pereménél. 

— Téged véd — mondta a Varázsló. — Ha Glirendree 


most a peremhez csapódik, a visszarúgás legalább a falu¬ 
ig repít. Nem hallod a zúgást? 

Hap hallotta a süvítést, ahogy a korong a levegőt szelte. 

A hang egyre jobban erősödött. 

— Az időt húzod — mondta Hap. 

— Ez icjaz. Tehát tud ártani neked. 

— Nem. Azt mondtad, tudsz egy titkot. 

Hap összeszedte magát, felemelt karddal a korong egyik 
oldalán, aminek most vörösen izzott a széle. 

— Régóta el akartam mondani valakinek. Százötven éve. 
Még Sharla sem tudja. — A Varázsló készen állt a futásra, 
ha a kardforgató megindul. — Akkoriban tanultam némi má¬ 
giát, nem fogható mostani tudásomhoz, de látványos hata¬ 
lom volt. Paloták lebegtetése a levegőben. Aranypikkelyes 
sárkányok. Kővé változtattam hadseregeket vagy villám¬ 
lással töröltem el egyszerű halálvarázslatok helyett. Az 
ilyesmi sok energiát vesz igénybe, tudod? 

— Hallottam ilyesmiről. 

— Egyfolytában csináltam magamnak, barátoknak, bár¬ 
melyik királynak vagy annak, akibe szerelmes voltam. És 
rájöttem, hog^ ha egy ideig egy helyben élek, az erő elhagy 
engem. Máshová kellett költöznöm, hogy visszanyerjem. 

A rézkorong ragyogó narancsszínben izzott a forgás he¬ 
vétől. Réges-rég szét kellett volna égnie vagy olvadnia. 

— Aztán ott vannak a holt helyek, ahová a varázslók nem 
mernek menni. Területek, ahol a mágia nem működik. Ezek 
általában vidéki területek, farmok és birkalegelők, de ilye¬ 
nek a régi városok, régi kastélyok, amik most oldalukra dől¬ 
ve hevernek, vagy ahol megtalálod a sárkányok termé¬ 
szetellenesen korosodott csontjait, mint egy másik kor nagy 
gyíkjait. 

— így váltam kíváncsivá. 

Hap egy kicsit hátralépett a korong hevétől. Most tiszta 
fehéren izzott, és olyan volt, mint egy földre hozott nap. A 
ragyogáson keresztül Hap nem látta a Varázslót. 

— így hát készítettem egy ehhez hasonló korongot, és 
pörgetni kezdtem. Csak egy egyszerű kinetikus varázslat, 
de állandó gyorsulással és végső határ nélkül. Tudod, mi a 
mana? 

— Mi történik a hangoddal? 

— Manának a mágiát támogató energiát hívjuk. 

A Varázsló hangja erőtlenné és magassá vált. Rettentő 
gyanakvás vett erőt Hapon. A Varázsló lesurrant a dombon, 
itthagyva a hangját! Hap, szemét eltakarva a hő miatt, meg¬ 
kerülte a korongot. 

Egy öregember ült a korong másik oldalán. ízületi gyul¬ 
ladásos ujjai, félig megnyomorodott, dagadt ízületekkel, 
egy rúnákkal telerótt késsel babráltak. 

— Amire rájöttem... Ó, itt vagy! Nos, most már késő. 

Hap felemelte a kardját, és a kard átváltozott. 

Nagy, vörös démonná vált, szarvakkal, felpuffadva, és fo¬ 
gai Hap jobb kezében voltak. Az megmerevedett, szándé¬ 
kosan, mert néhány másodpercbe telt, míg Hap felfogta, mi 
történt, és megpróbálta elhajítani. Akkor a démon harapott, 
és a kardforgató kéz, csuklóból levált. 

A démon meglehetős lassúsággal nyúlt felé, de a megle¬ 
pett Hap képtelen volt mozdulni. Érezte a karmos ujjakat 
nyelőcsöve közelében. 

Érezte, ahogy az erő elszivárog a karmos kézből, és lát¬ 
ta, amint meglepetés és hitetlenség áradt el a démon ar¬ 
cán. 

A korong felrobbant. Egész hirtelen, minden előjel nélkül 
fakó fémrészecskefelhővé esett szét, és egy villanással el¬ 
tűnt, mint a meteoritpor. A fény olyan volt, mint amikor a vil¬ 
lám a lábad elé csap. A hang volt a mennydörgése. Réz- 
gőzszaggal. 

A démon halványulni kezdett, mint ahogy egy kaméleon 
olvad bele a háttérbe. Halványulva lassan a földre rogyott, 
tovább halványult, és eltűnt. Mikor Hap odanyújtotta a lá¬ 
bát, csak földet érzett. 

Hap mögött megpörkölődött földárok tátongott. 

A patak folyása megállt. Köves medre száradt a napon. 

A Varázsló barlangja beomlott. Lakásának berendezései 
összezúzva estek bele abba a roppant üregbe, de maga a 
lakás nyom nélkül eltűnt. 

Hap mocskos, csonk csuklóját szorongatta. 

— De hát mi történt? 

— Mana — mormolta a Varázsló. Kiköpött egy halom 
megfeketedett fogat. — Rájöttem, hogy a mágiát támogató 
erő egy természetes erőforrás, mint a termőföld termékeny¬ 
sége. Mikor felhasználod, nincs tovább. 

— De... 

— Érted már, miért tartottam titokban? Egy napon a világ 
teljes manája felhasználódik. Nem lesz több mana, nem 
lesz több mágia. Tudod, hogy Atlantisz földtanilag veszé¬ 
lyes? Egymást követő varázslókirályok minden nemzedék¬ 
ben megújítják a varázslatot, ami az egész kontinenst 
visszatartja a tengerbe süllyedéstől. Mi történik majd, ha a 
varázslat elveszíti hatását? Nem lehet a teljes kontinenst 
idejében kitelepíteni. Jobb, ha nem is tudnak róla. 

— De... az a korong... 

A Varázsló vigyorgott üres szájával, és végigsimította hó¬ 
fehér haját. Minden szál haja az ujjai közt maradt, csupa¬ 
szon hagyva a fejbőrét. 

— A szenilitás olyan, mint a részegség. A korong? Mond¬ 
tam neked. Kinetikus varázslat felső korlát nélkül. A korong 
addig gyorsul, míg az összes helyi manát fel nem használ¬ 
ja. 

Hap lépett egyet előre. A sokk fele erejét felemésztette. 
Lába csikorogva ért földet, mintha teljes ifjúsága eltűnt vol¬ 
na izmaiból. 

— Megpróbáltál megölni. 

A Varázsló bólintott. 

— Gondoltam, ha a korong nem robban fel, miközben 
megkerülöd, majd megfojt Glirendree, mikor a köteléke 
megszűnik. Meg se szólalj! A kezed árán megszabadultál 
Glirendree-től. 

Hap tett egy másik lépést, majd még egyet. Keze fájni 
kezdett, és a fájdalom erőt adott neki. 

— Vénember — mondta gyorsan. — Kétszáz éves. Meg 
tudlak ölni a maradék bal kezemmel. És meg is teszem. 

A Varázsló feltartotta a feliratos kést. 

— Nem fog működni. Nincs több mágia. 

Hap félreütötte a Varázsló kezét, és megragadta csontos 
torkát. 

A Varázsló keze könnyen félrecsúszott, de visszatért és 
előrelendült. Hap a hasához szorította a kezét, és tágra nyílt 
szemmel, tátott szájjal hátrált el. 

— Egy kés mindig működik — mondta a Varázsló. 

— Ó — mondta Hap. 

— Én magam dolgoztam meg az acélt a szokásos pat¬ 
kolókovács szerszámokkal, így a kés nem porladt szét, mi¬ 
kor a mágia megszűnt. A rúnák nem mágikusak, mind¬ 
össze annyi van rajtuk... 

— Ól — mondta Hap. Oldalra bukott. 

A Varázsló a hátára ereszkedett. Feltartotta a kést, és ol¬ 
vasta a jeleket azon a nyelven, amit csak a Testvériség is¬ 
mert. 

EGYSZER MINDEN VÉGET ÉR. Ez már akkor is nagyon 
régi bölcsesség volt. 

Karja visszahanyatlott, és fekve nézte az eget. 

Azonban a kékséget eg^-árnyék homályosította el. 

— Mondtam, hogy menj el suttogta. 

— Tudhattam volna. Mi történt veled? 

— Megszűnt a fiatalságvarázslat. Tudtam, hogy meg kel¬ 
lett volna tennem, mikor a prognózisvarázs nem működött. 

Szaggatottan lélegzett. 

— De megérte. Megöltem Glirendree-t. 

— Játszod a hőst, a te korodban. Mit tehetek? Hogyan 
segíthetek? 

— Vigyél le a dombról, mielőtt megáll a szívem. Sosem 
mondtam meg neked az igazi koromat. 

— Tudtam. Az egész környék tudja. 

A lány ülő helyzetbe húzta, nyaka köré vette az egyik kar¬ 
ját. Halottnak tűnt. A lány megremegett, de karjával átölel¬ 
te a férfi csípőjét, és erőt gyűjtött. 

— Olyan vékony vagy! Gyerünk, szerelmem! Most felől¬ 
iünk! 

Felemelte a férfit, felálltak. 

— Lassan menj! Hallom, ahogy a szívem próbálja fel¬ 
adni. 

— Milyen messze kell mennünk? 

— Csak a domb lábáig, azt hiszem. Akkor a varázslatok 
újra működni kezdenek, és akkor pihenhetünk. — Botlado¬ 
zott. — Meg fogok vakulni — mondta. 

— Sima az ösvény, és lefelé lejt. 

— Azért választottam ezt a helyet. Tudtam, hogy egy nap 
használnom kell a korongot. Ne vesd el a tudást! Mindig el¬ 
jön az idő, amikor használhatod, mivel használnod kell, 
mert létezik. 

— Annyira megváltoztál. Olyan... olyan csúnya lettél, és 
büdös vagy. 

A verőér remegett a nyakán, mint egy kolibri szárnya. 

— Talán nem is kellek majd neked, miután láttál ilyen ál¬ 
lapotban. 

— Vissza tudsz változni, igaz? 

— Igen, bármivé változhatok, ami tetszik neked. Mit sze¬ 
retnél, milyen színű legyen a szemem? 

— Ezt én is szeretném magamnak egyszer. — Hangjá¬ 
ból bűnös rémület érződött. És halkult. A Varázsló kezdett 
megsüketülni. 

— Megtanítalak a legfontosabb varázslatokra, mikor ké¬ 
szen állsz rá. Veszélyesek. Sötét veszélyekkel. 

A lány csendben volt egy darabig, majd: 

— Az ő szeme milyen színű volt? Tudod, annak a Belhap 
Sattlestone akárkinek. 

— Felejtsd! — mondta a Varázsló, ahogy átbotladoztak 
a váratlan napfényen. — Mikor a mana elfogy, olyan leszek, 
mint az elfújt gyertyaláng, és a civilizáció követni fog. Nem 
lesz több mágia. Nem lesz mágikus alapú iparág. Akkor az 
egész világ barbárrá változik, míg az emberek meg nem ta¬ 
nulják legyűrni a természetet, és végül is a kardforgatók, az 
ostoba kardforgatók fognak győzni. 

Nemes István fordítása 
Mátéfy Szabolcs rajzai 

Már szóltam a fantasy írók azon szokásáról, hogy ha valamelyikük megalkot egy világot, akkor rögtön egy egész tár¬ 
saság írni kezd róla. Általában csak a helyszín és a történelem azonos, néha azonban még ugyanazzal a karakterrel 
is dolgoznak. Megteszik ezt Conannal, Róbert Asprin Tolvajvilágával, mint láttuk, André Norton Boszorkány világával, 
és itt egy újabb példa. Marion Zimmer Bradley alkotta meg Darkovert, a bolygót, ahol mágiát használnak a lakók, fél¬ 
feudális társadalomban élnek, ahol igazi szörnyetegek léteznek, egyszóval minden, ami egy jó fantasy világhoz szük¬ 
séges, és ahová földi űrhajósok, később telepesek érkeznek. Itt azután ütközhet a mágia technikával, a tudomány 
misztikával. EUzabeth Waters greenwalliprogramozó, és mellette írja novelláit. A Játszótárs kellemes keveréke a fan¬ 
tasy nak és SF-nek, rendkívül jellemző darabja a Darkover-történeteknek. — NCS 


Ha az ember egy Bástyán teljesít szolgálatot, gondolta bá¬ 
natosan Damon Ridenow, bizonyos dolgokat sajnos nem 
lehet titokban tartani, és a mi kis házi „kísértetünk” éppen 
eme bizonyos dolgok közé tartozik. 

A szolgálatnak szerencsére épp akkor lett vége, amikor 
legújabb technikusuknak, a tízéves Hilary Castamirnak 
aszalt gyümölcsöt támadt enni kedve. Nem mintha ez nem 
lett volna teljesen érthető; mindig is szokás volt, hogy a ki¬ 
merítő mátrixmunka után bekapnak valami édességet—de 
az már igenis szokatlan volt, hogy hat elképedt leróni sze¬ 
me láttára egyszer csak megjelenik az asztalon egy darab 
sajtolt, szárított gyümölcs a semmiből! És nyilván nem Hi¬ 
lary teleportálta oda, hiszen ő olyan fáradt volt már, hogy 
éppen csak elmotyogott valami köszönetét, aztán fölvette 
s majszolni kezdte a gyümölcsöt. 

Damon, aki felügyelőként dolgozott a szolgálatban, gyor¬ 


san a tálalószekrényhez ment, hogy a többieknek is hoz¬ 
zon a gyümölcsből. Az elsőt Leonie-nak, az Arilinn Bástya 
Őrének nyújtotta, most is, mint mindig, vigyázva, nehogy a 
kezével hozzáérjen. Döbbenten látta, hogy a nő keze re¬ 
meg. 

Ennyire nem lehet fáradt, gondolta, miután larar jával ala¬ 
posabban ellenőrizte Leonie állapotát; mint felügyelő, ő 
felelt a szolgálat tagjainak testi egészségéért. A szíve sza¬ 
porábban ver a normálisnál, gyorsabban veszi a levegőt, 
mint kellene, és látható ijedtséggel figyeli Hilaryt, aki mit 
sem sejtve eszegeti a gyümölcsöt. Fél, eszmélt rá rémül¬ 
ten Damon. Leonie fél a kísértettől — vagy ki tudja, mi az 
valójában. 

De Leonie büszke, erős, hidegvérű nő volt. Nyugodt han¬ 
gon küldte aludni a szolgálat tagjait, és csak Damon sejtet¬ 
te, hogy ez mennyi erőfeszítésébe került. 





JÁTSZÓTÁRS - 

Damon nyugtalan lélekkel feküdt le ágyába. Szeretje Le- 
onie-t, hiába is próbálta elhitetni magával, hogy érzései 
csupán az Arilinn Úrnője iránti tiszteletből fakadnak. Szá¬ 
mára Leonie maga volt Arilinn; a Bástyát el sem tudta kép¬ 
zelni nélküle. Semmi mást nem akart, csak hogy őt egész¬ 
ségesnek és boldognak láthassa. És ha ehhez az kell, hogy 
megszabaduljunk e kísértettől, hát legyen, gondolta. 

Most, hogy megtalálta a megoldást, mit sem törődve az 
ablakán túl felkelő nappal, elaludt. 

Damon késő délután ébredt, zavaros fejjel egy álom fosz¬ 
lányaitól, melyben a Nevarsin kolostorból szökött meg egy 
szál ingben, mezítláb a hóban, a többi ostobaságról nem is 
beszélve. Az álom ijesztően valóságosnak tűnt, de képte¬ 
lensége miatt tudatos énje nyomban elutasította. Még csak 
nem is járt soha Nevarsinben; a családja nem volt cristofo- 
ro. Otthon tanult egészen addig, míg el nem érkezett szá¬ 
mára az az idő, amikor előbb kadétként, majd tisztként szol¬ 
gálhatott a Komin testőrségben. Nem lehet mondani, hogy 
valami nagyszerű katona lett volna, de megtett minden tő¬ 
le telhetőt, hogy megfeleljen annak a szerepnek, amit egy 
komin fiaként elvártak tőle. Ám senki sem érzett nagyobb 
megkönnyebbülést nála, amikor tizenhét éves korában ki¬ 
derült, hogy van benne annyi laran , hogy az Arilinn Bástya 
szolgálatába állhasson. Boldog éveket töltött itt; leróni tár¬ 
sai jelentették számára azt a baráti és családi kört, amire 
szüksége volt, és tökéletes mátrixtechnikusnak bizonyult. 

Felöltözött, majd átment az üvegházba, hogy élvezze a 
délutáni nap utolsó sugarait. Útközben egy lányhangot hal¬ 
lott, amely egy régi balladát énekelt halkan, és amikor a 
szobába lépett, Hilaryt pillantotta meg, aki a szoba köze¬ 
pén, a padlón ülve kockázott magában. Legalábbis remél¬ 
te, hogy úgy van — ugyanis senki más nem volt odabent, 
így mind a két, nem egyenlő magasságú kockaoszlop nyil¬ 
ván a lányhoz tartozott. 

— Szervusz, Hilary — mosolygott a lányra. — Akarsz tár¬ 
sat a játékhoz? 

— Kérlek — válaszolta Hilary, fölpillantva rá. — De remé¬ 
lem, legalább te kijöttél kicsit a gyakorlatból, mert Gregori- 
tól egész délután folyton csak kikapok. 

— Gregoritól? — ült le melléje a padlóra Damon. Külö¬ 
nös, hogy ebben a pillanatban a két, kockákból emelt osz¬ 
lop egymáshoz nyomulva egyetlen kupacba állt össze, pe¬ 
dig nem látta, hogy Hilary hozzájuk ért volna. 

— Nem ismered Gregorit?— kérdezte Hilary zavartan. 

— Pedig itt van, amióta csak megérkeztem Arilinnba. 

— Ki, vagy micsoda Gregori? — tudakolta Damon. 

— Hát — próbálta megtalálni a megfelelő szavakat Hi¬ 
lary —, hát ő a Gregori. — Némi gondolkodás után még 
hozzátette: — Mindent megtalál, amit mások elveszítenek. 

— És ha akarod, aszalt gyümölcsöt hoz neked. 

— Kérem — javította ki Hilary kimérten. — Udvariatlan 
dolog akarni valamit. 

— Igaz — látta be Damon. Milyen ostoba beszélgetés ez. 

— Honnan jött ide? 

— Nem tudom — felelte Hilary. — Régebb óta van itt, 
mint én. — Összegyűjtötte a kockákat, a tenyeréről ügye¬ 
sen a kézfejére dobta, mert most ő következett. 

Csendben végigjátszották előbb Hilary menetét, majd 
Damonét, de amikor vissza akarta adni a golyót a lánynak, 
ő azt mondta: 

— Nem, most Gregori jön. — És nyújtotta a golyót. Da¬ 
mon megrökönyödésére valami kivette a lány ujjai közül, 


aztán felhajította a kockákat, s végül pattogtatni kezdte a 
golyót. 

HHarynakigaza van , gondolta elképedve Damon, és hin¬ 
ni akarta, hogy amit lát, valóságos. Akármi is az, félelme¬ 
tes kockajátékos. 

— Ha szeretnéd tudni, honnan jött Gregori — tért vissza 
Hilary az iménti beszélgetésükre —, miért nem kérdezed 
meg tőle? 

Igaz is, miért ne ?—gondolta Damon. 

— Gregori — szólalt meg fennhangon —, honnan jöttél? 

— Ostobán hallgatózott, de csak a golyó pattogását hallot¬ 
ta. Kérdőn pillantott Hilaryra. 

— Te nem hallod őt? — kérdezte a lány. Damon a fejét 
rázta. 

— Ó — húzta össze a szemöldökét Hilary —, ez különös. 
Vajon miért nem? Mindenesetre azt mondta, hogy „Nevar- 
sinból”. 

Damon maradék lelki békéje is odalett volna, ha nem za¬ 
varják meg őket idejében, még mielőtt alkalma lett volna 
Gregori származási helyét összekapcsolni azzal a hellyel, 
amely az álmában szerepelt. De belépett Floria, a szolgá¬ 
lat harmadik technikusa, és azt mondta: 

— Damon, Leonie hívat bennünket. 

Leonie, mint kiderült, Hilary dolgát akarta megbeszélni. 

— E rövid idő alatt, amióta velünk van, komoly előmene¬ 
telt mutatott, úgyhogy azt hiszem, bátran megtehetjük Őr¬ 
nek. 

Damon lenyelte ösztönös tiltakozását. Őrnek lenni, mint 
mindannyian nagyon jól tudták, kemény életfeltételeket je¬ 
lent, és Hilary még gyerek volt. Persze minden bizonnyal 
Leonie is volt egyszer gyerek, akármilyen nehéz volt is ezt 
elképzelni most. Csak Floria mert fennhangon tiltakozni: 

— Túl korainak tartom ezt a kijelentést, és nem is kezd¬ 
hetsz hozzá komolyan a kiképzéséhez, amíg meg nem in¬ 
dul és szabályossá nem válik a női ciklusa. 

— Való igaz, hogy a szokásjog erről határozottan így ren¬ 
delkezik — válaszolta Leonie —, csakhogy manapság bor¬ 
zasztóan nagy szükségünk van Őrökre, és te is nagyon jól 
tudod, Floria, hány lány vall kudarcot a gyakorlatok során. 

— Ezt Damon is tudta; öt ízben volt szemtanúja, amióta itt 
élt Arilinnben. — Nyilvánvaló, hogy a képzést csak megha¬ 
tározott korlátok között folytathatom, amíg nem növi ki a 
gyermekkort, de hiszek benne, hogy érdemes már most 
hozzákezdenem. Ha semmi más haszna nem lesz, leg¬ 
alább időt kap rá, hogy gondolatban hozzászokjon, hogy 
egyszer majd Őr lesz; lehet, hogy már ez is hozzájárul a 
majdani sikereihez. 

— Lehet — mondta Floria elgondolkodva. — És talán ko¬ 
rábban is felnőtté érik, mint reméljük; az utóbbi időben kezd 
úgy viselkedni, mint valami kopogó szellem — emlékeztek 
a ma reggeli aszalt gyümölcsre? 

Leonie összeráncolta a homlokát. 

-r- Szerintem az ilyen poltergeist tevékenység nem jel¬ 
lemző egy reménybeli Őrre, és nem hiszem — leszámítva 
azt, hogy kérte —, hogy ő teremtette oda azt a gyü¬ 
mölcsdarabot. 

— De hát ki más lehetett az? — kérdezte Floria. 

— Nem tudom — felelte Leonie —, és ez aggodalommal 
tölt el. Ezen a Bástyán semmi olyat nem akarok, amit nem 
értek; a munkánk szempontjából túl veszélyes volna. 

— Én annyit tudok — jelentkezett szólásra Damon —, 
hogy szerinte ez egy Gregori nevű valaki, aki már régeb¬ 
ben itt van, mint ő, és Nevarsinből jött. 



32 


ELISABETH WATERS 


Mindkét nő hitetlenkedve bámult rá. 

— Nevarsinból? — kérdezte Floria. — Nevarsinban nem 
képeznek telepatákat. Továbbá, ha ez a Gregori egy sze¬ 
mély, akkor hol van? Nyilván nincs a fizikai síkon, és nem 
emlékszem, hogy a Túlvilágon bárki idegent is láttam vol¬ 
na. 

Leonie már gyakorlatiasabb volt. 

— Nos, ha ő tud vele kommunikálni, akkor minden a leg¬ 
nagyobb rendben. Damon, utasítalak, hogy dolgozz együtt 
Hilaryval, tudd meg, ki ez a „Gregori", és szabadulj meg tő¬ 
le. Nagyon nagy szükségünk van rá, hogy Hilaryból Őr le¬ 
gyen, és majd elboldoguljon a ... — elbizonytalanodva állt 
meg egy pillanatra — akármi legyen is ez. A ma éjszakai 
munka után téged és Hilaryt fölmentelek a szolgálat alól, 
hogy minden időtöket és energiátokat ennek szentelhessé¬ 
tek, de kérlek, a lehető leggyorsabban intézzétek el. Mind¬ 
kettőtökre szükség van a szolgálatban. 

Damont csak másnap reggel fogta el újból a nyugtalan¬ 
ság Gregori miatt. Hiába, a mátrixszolgálat nem hagyott időt 
rá, hogy mással is foglalkozzon. Aznap éjjel Hilary volt a fel¬ 
ügyelő, így Gregorinak nem volt rá oka, hogy bármit is te¬ 
leportáljon neki a szoba túlsó végéből, és Damon szentül 
meg volt győződve, hogy csak ő ült olyan helyen, ahonnan 
láthatta, amint a lány félúton találkozik az aszalt gyü¬ 
mölccsel teli tálcával, miután elindult, hogy vegyen róla 
egyet. 

— Hilary! — Már nyitotta a száját, már félretolta a szájá¬ 
ban az éppen rágni kezdett gyümölcsadagját, hogy el¬ 
mondja neki, milyen megbízást kaptak, amikor hirtelen úgy 
döntött, előbb alszik egyet, s csak aztán köt egyezséget Hi¬ 
laryval és Gregorival. — Leonie felmentett bennünket a hol¬ 
napi szolgálat alól; ehelyett inkább valami kutatást akar vé¬ 
geztetni velünk. Fölébresztenél engem a délután derekán, 
ha addigra nem ébrednék föl magamtól? 

— Hogyne, Damon — bólintott álmosan Hilary. — A vi¬ 
szontlátásra. 

Damon elvonszolta magát az ágyáig, belerogyott, és 
azon nyomban lidérces álomba merült. 

Álmában fiatal gyerek volt, egy durva háziszőttes ingben 
üldögélt valami hálóterem egyik ágyán. Körülötte sok-sok 
fiú volt, nála fiatalabbak is meg egy-két esztendővel időseb¬ 
bek is, amolyan pelyhedző állúak. A három legnagyobb ott 
állt vele szemben. 

— Azt hiszed, olyan okos vagy, te nyavalyás — hát nem 
vagy az, semmi se vagy! Az anyád még ahhoz is buta volt, 
hogy legalább annyit tudjon, ki csinálta a gyerekét... 

— Ha valamit is hasonlított erre itt, hát olyan csúfság le¬ 
hetett, hogy aki lefeküdt vele, naná, hogy nem árulta el ne¬ 
ki a nevét! Nézzétek, micsoda haja van — úgy néz ki, mint¬ 
ha Zandru tizedik poklából mászott volna ki! 

— Vagy egy kő alól — vihogott a harmadik. 

Damon ott ült és hallgatott; énjének egy része tudta, hogy 
ha nem vesz róluk tudomást, egy idő után megunják, és bé¬ 
kén hagyják. De ekkor a legnagyobb fiú tekintete megvál¬ 
tozott; a játék szabályai átalakulóban voltak. 

— Persze, ha lány volna, még el is lehetne viselni a ké¬ 
nyességét. 

A társai nyilván nem értették, de azért megpróbálták föl¬ 
venni a játék új fonalát. 

— Én nem tudom — vélekedett az egyik —, de leginkább 
jégcsapra hasonlít. 


— A jégcsap el tud olvadni — jegyezte meg az első fiú — 
ha elég meleg éri. — És nyújtotta a kezét Damon felé. 

Damon akkor érezte, hogy valami, valami energia árad 
szét benne. Nem nagyon tudta, mi az; nem laran volt, illet¬ 
ve nem egészen az, és nem is a küszöbbetegség, de azért 
valami olyasmi. Érezte, hogy a teste magától feláll, és hal¬ 
lotta a saját hangját: 

— Ha meleget akarsz... 

A vele szemben álló fiú inge lángra lobbant. Damont el¬ 
öntötte az elégedettség, a jogosság érzésének erős tuda¬ 
ta. Úgy kellett annak lennie, hogy ez a szájhős a húsát per¬ 
zselő lángoktól sikoltozva rohangáljon körbe a szobában; 
ezt akarta, vágy nem? Hiszen egészen tűzbe jött, és nem¬ 
de, választüzet keresett a magáéra Damonban? 

A másik két fiú is sikítozott, mire berontott az újoncok ne¬ 
velője, és gyorsan egy takaróba göngyölte a fiút, hogy el¬ 
oltsa a lángokat. Amikor kimentek, Damonból kiszállt az 
erő, amely eddig a helyére szögezte, és le is ült nyomban 
az ágyra. 

A nagy lármától megriadt házfőnök is megérkezett. Tu¬ 
catnyi fiú tülekedett körülötte, hogy elmondja, ,,az egész 
Gregori hibájából történt, Bevin csak szép nyugodtan be¬ 
szélt hozzá, ő meg felgyújtotta, a sátán ..." 

A prior szó nélkül lerázta őket magáról, s egyenesen a 
priccshez ment, melyen azóta is ott ült a teljes tanácstalan¬ 
ságba süllyedt Damon. Akkor hát ő volna Gregori? 

A prior egyik vállánál fogva megragadta; csontos ujjai fáj¬ 
dalmasan mélyedtek egy még friss sebbe, melyet Damon 
eddig észre sem vett. Egyetlen szó nélkül — csak az arcá¬ 
ra ült ki valami mélységes utálat—elvonszolta Damon/Gre- 
gorit a kolostor kapujához, s ott kihajította. 

— Menj apád után a pokolba, fiú! Napnál világosabb, 
hogy nem tartozol azok közé, akik a Terhek Szent Viselő¬ 
jét követik. — Azzal becsapta mögötte a kaput. 

Damon fölállt, és botladozva megindult az úton, melyet 
fölmelegített a késő délutáni nap. Legalább az útirány miatt 
nem kell aggódnom, gondolta. Nevarsinból minden út dél¬ 
nek vezet. 

Egy másik belső hang pedig így szólt: Nem akarok a po¬ 
kolba menni;inkábbAriUnnbe megyek. így hát Damon — il¬ 
letve Gregori — elindult Arilinn felé. 

Csak ment, ment, egyik lábát a másik elé téve. Hamaro¬ 
san kiért Nevarsinból, egyes-egyedül baktatott az úton. Már 
sötétedett, amikor meghallotta, hogy egy lovascsapat kö¬ 
zeledik a háta mögött. Elbújt egy fa mögé, hogy ne vegyék 
észre. Nem akarta, hogy bárki is meglássa, hisz úgyis csak 
megharagudna rá, mint ahogy mindenki dühös volt rá... 

Ekkor már leszállt a sötétség, de Damon úgy látta, mint¬ 
ha a lovasok nők volnának; karmazsinvörös tunikájuk egy¬ 
fajta egyenruhának hatott. Túl gyorsan robogtak el, hogy- 
sem alaposabban megnézhette volna őket, így aztán, mi¬ 
helyt eltűntek a szeme elől, visszament az útra, és folytat¬ 
ta az útját délnek. Hideg volt, de három hold világánál bát¬ 
ran lépdelhetett a vándor. 

Megszaporázta a lépteit, hogy ne fázzon annyira; így 
ment, míg már ahhoz is fáradt volt, hogy a hideget érezze; 
ment, amíg föl nem bukott a fáradtságtól. Bemászott egy 
útszéli mélyedésbe, és elaludt. Még az utolsó pillanatban 
egy belső hang azt súgta neki, hogy nem volna szabad el¬ 
aludnia a hóban, de már ahhoz is fáradt volt, hogy törődjön 
e hanggal. 

Amikor fölébredt, minden szürke volt és ködös; nem is 
igen látott mást, mint az utat. De azt elég tisztán ki tudta 






venni, és jobban is érezte magát. A teste nem sajgott, nem 
fázott, és úgy tűnt, mintha nem is akadályozná az előreha¬ 
ladásban. Csak ment, ment az úton, csak ment, ment... 

Az út végtelen hosszúságúnak látszott, és már maga 
sem tudta, mióta lépdel rajta, de a végén meglátta — az Ari- 
linn Bástya, a világ leggyönyörűbb látványa, ott csillogott a 
napfényben. 

És Hilary szólongatta. 

— Damon! Damon, ébredj föl! Damon, azt mondtad, a 
délután derekán ébresszelek föl. 

Felnyitotta sajgó szemhéját, és a lányra nézett. Az abla¬ 
kon túl árnyékba borult a világ, ami azt jelentette, hogy a 
nap már elkerült a torony túloldalára. Alaposan benne jár¬ 
hatunk a délutánban, gondolta, miközben minden erejével 
tájékozódni próbált. 

— Hilary? — A kislány nem titkolt aggodalommal nézett 
vissza rá. — Menj le a konyhába, és hozz nekem, légy szí¬ 
ves, jacó\. — A lány gyorsan bólintott, és már ment is. Da¬ 
mon kikecmergett az ágyból, és sikerült valami ruhát is ma¬ 
gára húznia, mire Hilary visszatért, kezében egy tálcával, 
melyen egy korsó gőzölgő folyadék és egy bögre volt. Da¬ 
mon hálásan vette el, majd tálcástul belerogyott egy szék¬ 
be, s intett a lánynak, hogy üljön le. 

Hilary lekuporodott, mint valami cica, s a szoknyáját gon¬ 
dosan elrendezte a lába körül. 

— Mi történik itt, Damon? Mit kíván tőlünk Leonie? 

— Nyugtalankodik Gregori miatt, Hilary. Te új vagy a Bás¬ 
tyán, talán nem is tudod, hogy ilyen helyen nem szokás há¬ 
zi kísérletet tartani. 

Hilary egy percig félrebillent fejjel ült ott: láthatóan hall¬ 
gatózott. 

— Azt mondja, nem akar visszamenni Nevarsinba. Ott 
nem szeretik őt. — Aztán összehúzott szemöldökkel immár 


a saját kérdését tette föl: — Leonie miért nem szereti őt? 

— Nem arról van szó, hogy Leonie nem szeretné; őt csak 
az aggasztja, hogy Gregori meghiúsíthatja a kiképzésedet. 
Őrré akar kiképezni téged. 

— Engem? Őrré? — meresztette tágra a szemét Hilary, 
s a hangjából annyi tisztelet áradt, mintha Thendara király¬ 
női trónusát ajánlották volna föl neki. Nos, Arilinn Őre épp 
ilyen magas rang volt. 

— És őmiatta is aggódik — folytatta Damon, de akkor hir¬ 
telen eszébe jutott valami. — Hilary, kérdezd meg tőle, kik 
voltak azok a nők az úton, a vörös tunikákban. 

Hilary hallgatózott, de látszott rajta, hogy nem érti. 

— Mi az, hogy a Kard Nővérei? — Megrázta a fejét. — 
Nem, nem tudom; sohasem hallottam róluk. — Megint hall¬ 
gatózott pár percig, majd odafordult Damonhoz. — Olyas¬ 
valakinek tűnnek föl, mint a Megtagadók. 

— Hilary, Gregori — mondta Damon szelíden —, a Kard 
Nővérei több mint kétszáz évvel ezelőtt éltek. 

— De hát Gregori nem ilyen öreg! — tiltakozott Hilary. 

— Gregori halott — felelte Damon halkan. — Meghalt az 
első éjjelen, amikor eljött Nevarsinból. Emlékszel, Gregori? 
Lefeküdtél és elaludtál az út menti mélyedésben, és ami¬ 
kor fölébredtél, halott voltál, csakhogy annyira el akartál jut¬ 
ni Arilinnbe, hogy észre sem vetted. Egyszerűen nem tuda¬ 
tosítottad az élményt, hogy magad mögött hagytad a tes¬ 
tet, és anélkül érkeztél meg ide. 

— Ezért nem láthatja őt senki? — kérdezte bátortalanul 
Hilary. 

— Igen, ezért — válaszolta Damon. 

— És most mit tegyünk? — tudakolta a lány, de nyom¬ 
ban hozzá is tette: — Ezt Gregori kérdezi. 

— Ha felügyelsz rám, Hilary, kilépek a testemből, találko¬ 
zom vele, és elvezetem őt oda, ahová most tartozik. 

— Kellemetlen hely? — aggodalmaskodott a lány. 

— Nem — nyugtatta meg Damon. — Cseppet sem az. 

— Én is mehetek? 

Damon megrázta a fejét. 

— Neked engem kell figyelned itt; Leonie nagyon hara¬ 
gudna mindkettőnkre, ha felügyelő nélkül mennék el. És 
ahová Gregori igyekszik, az az élők számára roppant ve¬ 
szedelmes hely; még nincs elég gyakorlatod, hogy bizton¬ 
ságban vissza tudj térni. 

— Ha majd Őr leszek, meg fogom tudni csinálni. — Ez 
kijelentés volt, nem pedig kérdés. 

— Igen, majd akkor. De most még nem. 

— Jól van. — Hilary fölállt, és székét az ágyhoz húzta, 
melyre Damon lefeküdt, és úgy rendezte el a tagjait, hogy 
teste addig is működjön, amíg ő távol lesz. Mihelyt kiszaba¬ 
dult, meghallotta Hilary gondolatát. De nekem hiányozni fog 
Gregori. 

Szinte abban a pillanatban meglátta Gregorit: kicsi, töré¬ 
keny, fakófehér hajú fiúcska volt, ugyanolyan, csak kissé fi¬ 
nomabb szövésű ingben, mint amit ő viselt Nevarsinben. 

— Azt mondod, több mint két évszázada halott vagyok 

— mondta Gregori. — Akkor most miért kell elmennem? 
Nem akarom elhagyni Hilaryt; hiányozni fogok neki. 

— Igen, hiányozni fogsz neki — értett vele egyet készsé¬ 
gesen Damon. — És nekem is hiányozni fogsz, sőt még Le- 
onie-nak is hiányozni fogsz. Kell is, hogy hiányozz; senki¬ 
nek sem szabad észrevétlenül, meggyászolatlanul meghal¬ 
nia. De te itt elvégezted a munkád, és immár másutt van a 
helyed. — Egy fénylő pontra mutatott a távolban. — Arra¬ 
felé megyünk. — Lassan elindult e fény felé, és némi kés¬ 
lekedés után Gregori követte. 

így mentek vagy inkább lebegtek egy ideig, aztán Grego¬ 
ri szólalt meg: 

— Vigyázol majd a kedvemért Hilaryra? 

— Hilary lassan felnő, Gregori; tud magára vigyázni. De 
mindenképpen a barátja maradok. 

— Akkor is lehetnek majd barátai, ha már Őr lesz? 

— Ha ő megengedi magának, akkor igen — válaszolta 
Damon, s Leonie jutott az eszébe, aki mintha úgy gondol¬ 
kozott volna, hogy neki senkije sem lehet. 

— Remélem, megengedi — fűzte tovább a szót Gregori. 

— Olyan kedves lány. Szerettem őt.—Talán észre sem vet¬ 
te, hogy múlt időt használt. — Melegszik az idő — mondta 


meglepetten. — Olyan régóta fáztam már. — Körülnézett. 

— Milyen gyönyörű itt... hallod az éneket? 

Damon is hallotta a nagy messzeségből, és tudta, hogy 
ideje lesz visszafordulnia. Máris elfogta a vágy, hogy örök¬ 
re itt maradjon, megmártózzon a melegben és a fényben, 
hallgassa az éneket, míg végül ő is megtanulja, s beállhat 
közébük... megrázta magát. 

— Innen már odatalálsz, Gregori? 

— Ó, persze — felelte Gregori szórakozottan. — Add át 
üdvözletemet Hilarynak! Ég veled, Damon. 

— Ég veled, Gregori. 

— Velem lesz. — Gregori azzal ellebegett mellette, egye¬ 
nesen bele a távoli fénybe. Damon azon kapta magát, hogy 
megy ő is utána, mintha követni akarná. Hevesen megráz¬ 
ta a fejét. 

Amikor visszatért a testébe, úgy sajgott a feje, mintha 
szét akarna hasadni, s úgy érezte magát, mintha zuhanvást 
érkezett volna vissza. 

— Rettenetesen nézel kil — hajolt fölébe Hilary. Damon 
nagyon boldog volt, amiért ezt súgva mondta, s nem fokoz¬ 
ta még hanggal is a fejfájását. 

— Nehéz onnan visszajutni — súgta vissza. — Gregori 
üdvözletét küldi. Megtalálta a helyet, ahová tartozik, és 
most boldog. 

— Örülök — felelte Hilary —, ámbár hiányozni fog ne¬ 
kem. — Szürke szeme megtelt könnyel. — Ezentúl nem 
lesz senki, akivel játszhatnék. 

— Kell is, hogy hiányozzon neked — bólogatott Damon. 

— Senki sem halhat meg úgy, hogy ne vegyék észre... Nem 
csoda, hogy ő maga sem jött rá, hogy meghalt. 

— Szerinted Leonie-nak is hiányozni fog? 

— Biztos vagyok benne — válaszolta Damon. Fölös¬ 
leges azt is elmondania, hogy ettől a hiánytól Leonie bol¬ 
dog lesz. 

Hilary arca felderült. 

— Ha Őr leszek, amúgy sem lenne időm, hogy Gregori- 
val játsszak. De akkor is hiányozni fog. 

— Nekem is — tette hozzá Damon, s meglepődött, hogy 
valóban így is érzi. 


F. Nagy Piroska fordítása 
Bíró Péter rajzai 

Raistlin lánya 


Számtalan helyen megjelent már értekezés a fantasyről, arról hogy felosztják alágakra — hard (kemény), soft (lágy), 
high (magas), new-wave (újhullám), dark (sötét), space (űr) stb. Egy viszonylagosan újálágáról, amit mi önkényesen 
role-play (szerepjáték) fantasynek neveztünk, még nem esett szó. Némi magyarázattal tartozom tehát ennek miben¬ 
létéről. A fantasy szerepjátékok, elsősorban az AD&D kitűnőtörténeteket, világokat teremtenek meg a játék folyamán. 
A lejátszott kalandokat azután leírják, vagy a már megalkotott világban, a játékban kialakult jellemekkel újakat talál¬ 
nak ki. Nos, ezeket a történeteket nevezzük mi role-play sztoriknak. Meglehetősen könnyen felismerhetők, hiszen az 
alapszabályok mindben adottak. A leghíresebb ilyen világok és történetek a Szürkesólyom világa (Worldőt Greyhawk) 
és a Sárkánylándzsa (Dragonlance). A most következő novella ez utóbbi világ történelmének egy darabja. Érdekes¬ 
ségképpen megjegyzem, a közelmúltban megjelent John Caldwell (Nemes István): A Káosz szava c. alkotása is egy 
játékon alapul. — NCS 


Ikertestvérem halála után öt évvel hallottam először ezt a 
legendát Raistlin lányáról. Képzelhetik, rettenetesen nyug¬ 
talanított és zavart a kósza híresztelés, így hát nekifogtam 
a kutatásnak. Ebben segítségemre voltak barátaim—a ré¬ 
gi Társaság —, akik akkoriban teljesen szétszóródtak An- 
saIon bán. A legendának számtalan változatát találtuk a 
földrész különböző részein. Beszéltek róla Si/vanestiel fjei, 
Solamia emberei és az Őszinték, akik visszatértek Que- 
shubói De nem találtunk semmit, amit ellenőrizhettünk vol¬ 
na. Még a kendernek sem sikerült, pedig Szakái lábú Tass- 
lehoffjárt mindenhol, meghallott mindent (mint a kenderek 
általában), ennek ellenére sem jutott információhoz első 
kézből. A történetet mindig olyan valaki mesélte, aki a nagy- 
nénjétől hallotta, aki pedig az unokahúgától, aki bába volt 
a lány születésénél... és így tovább. 

A Történésszel, aki feljegyzi a történelmet, ahogy az mú¬ 
lik mindent látó szemei előtt. Nem nagyon reménykedtem, 
hogy hallok valami használhatót, lévén a Történész maka¬ 
csul szót lan, különösen, ha úgy látja, a múlt befolyásolhat¬ 
ja a jövőt. Tudván ezt, pusztán arra kértem, mondja meg, 


igaz-e a legenda, vagy sem. Ikerbátyám apja volt-e egy 
gyermeknek? Él-e még a gyerek ezen a világon? 

A válasza tökéletesen illett ahhoz a titokzatos emberhez, 
akiben néha GHean isten nyilatkozik meg. 

— Ha igaz, ismertté válik. Ha nem, akkor nem. 

Közreadom hát a legenda magját ebben a formájában ér¬ 
dekességképpen, és mert elképzelhető, a távoli jövőben je¬ 
lentősége lehet Krynn történelmében. Előre figyelmezte¬ 
tem az olvasókat, hogy barátaim s az én véleményem sze¬ 
rint az egész nem más, mint puszta híresztelés. 

Caramon Majere 

Könnyű kézzel érintette Wayward Fogadót az alkony, e 
gonosz s rossz hírű helyet pihentető mennyországgá vará¬ 
zsolva a bejárathoz vezető út vándorai számára. Ez az idő¬ 
verte fa — napvilágnál korhadt és féregrágta — az este 
aranyárnyaiban egyszerű ajtónak tűnt. A bevert, törött ab¬ 
laktáblák szikráztak a lenyugvó nap utolsó sugaraiban, s 
árnyék oly jól betakarta a tetőt, hogy senki sem láthatta folt¬ 
jait. Valószínűleg ez volt az egyik oka a fogadó ily zsúfolt- 

ságának ezen átéli éjjelen — vagy talán az ólomszürke fel¬ 
hők tömege, melyek a keleti égbolton gyülekeztek, mint va¬ 
lami kísérteties, csöndes hadsereg. 

A Wayward Fogadó a Wayreth Erdő szélén helyezkedett 
el — már ha a mágusfák is úgy gondolták. Ha a mágusfák 
másként döntöttek, akkor a fogadó egy terméketlen mező 
határán feküdt, amin semmiféle növény nem nőhetett. Nem 
volt földműves, aki ki merte volna próbálni szerencséjét. Ki 
akart volna akármit is ettől a földtől, amin, úgy hitték, a Fő¬ 
boszorkányság Tornyának ősmágusai és az a furcsa, titok¬ 
zatos erdő uralkodott. 

Néhányan különösnek tartották, hogy a Wayward Foga¬ 
dó oly közel épült a Wayreth Erdőhöz (már amikor az erdő 
ott állt), de hát maga a tulajdonos is — Mennyerdei Slegart 
— különös ember volt. A világon csak egyetlen dolog érde¬ 
kelte, a haszon — s ezt meg is mondta mindenkinek, aki 
csak megkérdezte. És az mindig hasznot hozott; már, ha 
valaki egyszer csak ott találta magát a varázslók földjének 
szélén, mikor ráköszönt az éjszaka. 

Ezen az estén is sokan találták magukat e szorongató 
helyzetben, így hát a fogadó minden szobája megtelt. Az 
utazók általában emberek voltak, hiszen a Lándzsa Hábo¬ 
rújának napjai óta az elfek és a törpök ritkán kóboroltak a 
világban. Ennek ellenére volt itt néhány völgyi törp, Slegart 
fogadta fel őket főzni, takarítani; és abban sem talált sem¬ 
mi kivetnivalót, hogy goblinok vendégeskedjenek nála ad¬ 
dig, amíg csak akarnak. Ezen az éjjen azonban nem voltak 
goblinok, ámbár néhány ember akár az is lehetett volna — 
torz, alattomos arcuk alapján. Ez a nagy társaság elfoglal¬ 
ta Slegart legtöbb szobáját (amiből pedig nem volt sok eb¬ 
ben a kis, ocsmány fogadóban), csak kettőt hagyva üresen. 

Éppen megjelent az első esti csillag az égen, hogy aztán 
szinte azonnal eltakarják az előtörő felhőoszlopok, amikor 
a fogadó ajtaját feltépték, beengedve ezzel egy jeges szél¬ 
rohamot, egy harcost, bőrpáncélban és egy varázslót, vö¬ 
rös köpenyben. Slegart, a helyén, a piszkos söntés mögött 
összehúzta szemöldökét. Nem mintha nem kedvelte volna 
a varázslókat (hiszen a híresztelés szerint a fogadó a To¬ 
rony mágusainak kegyelméből épülhetett fel), csak azt nem 
szerette, ha azok nála laknak. 

Amikor a nagydarab harcos (és elég figyelemre méltón 
nagy és fiatal volt v ahogy Slegart és a többiek az ivóban 
megjegyezték) eléíökött egy pénzérmét, és rászólt: 

— Vacsorát — Slegart szemöldöke kisimult, és azonnal 
elmosolyodott. Azután a nagydarab ember folytatta: — Meg 
szobát éjszakára —, és a mosoly lefagyott az ajkáról. 

— Teljesen tele vagyunk — morogta Slegart, jelentőség- 
teljes pillantást vetve a tömött társalgóra. — Telehold van... 
vadászathoz. 

— Ehh! — mordult föl a nagydarab harcos. — Semmifé¬ 
le hold nem fog világítani ma este, sem vadászáshoz, sem 
máshoz. A vihar kitörhet bármelyik pillanatban, és hacsak 
valaki nem akar hópelyhekre vadászni, semmi egyebet 
sem lőhet az éjjel. — Aztán a nagydarab körülnézett a tár¬ 
salgóban, van-e valaki, aki nem ért vele egyet. Azonban a 
vállak mérete, az elnyűtt hüvely s az a közönyös mód, 
ahogy a kard markolatán nyugtatta kezét, még a bandita ki¬ 
nézetű embereknek is azt tanácsolta, fogadják el bölcses¬ 
ségét. Az éjjel tényleg nem lehet vadászni. 

— Márpedig — fordult vissza a nagydarab Slegarthoz — 
mi itt töltjük az éjszakát, még ha magunknak kell is ágyat 
vetnünk a tűz mellett. Láthatod—a harcos hangja ellágyult, 
mikor a varázslóra pillantott, aki a tűzhöz legközelebb eső 


asztalnál magába roskadva ült —, az ikerbátyám nincs 
olyan állapotban, hogy továbbutazzunk ma, különösen nem 
ilyen időben. 

Slegart tekintete a mágusra vándorolt, és az valóban úgy 
nézett ki, mint aki a végső kimerülés határán van. Vörös kö¬ 
penyének kámzsája árnyékba rejtette arcát. Áfából készült 
bot tetejét, amelyre támaszkodott, csiszolt kristálygömböt 
tartó arany sárkánykarom díszítette. Ezt a botot mindig ma¬ 
ga mellett tartotta, kezével időnként gyengéden végigsimí¬ 
totta, láthatólag megnyugtatta jelenléte. 

— Hozd ki nekünk a legjobb sörödet és egy kanna forró 
vizet a testvéremnek — rendelkezett a harcos, még egy 
acélérmét dobva a söntésre. 

A pénz jelére Slegart érzékei izgalomba jöttek. 

— Ó, csak most emlékszem — kezdte, eltüntetve a 
pénzt, szemét a harcos bőrzacskójára függesztette, mely¬ 
ből a fém csörgését kihallani vélte. Még az orra is össze¬ 
ráncolódott az erőlködéstől. — Egy szoba felszabadult a 
második emelete'n. 

— Reméltem, hogy így lesz — mondta zordan, a harma¬ 
dik pénzdarabot is letéve a pultra. 

— Az egyik legjobb — jegyezte meg Slegart. 

A nagydarab ember csak morgott valamit savanyú ábrá- 
zattal válasz gyanánt. 

— Kutyának való idő lesz odakint — tette hozzá a foga¬ 
dós. Ebben a pillanatban szélroham rázta meg az épületet, 
keresztülsüvítve a törött ablakon, egy csomó havat vágva 
a szobába. A vörös köpönyeges varázsló felköhögött reked¬ 
ten fuldokolva, és visszagörnyedt az asztalra. Nehéz lett 
volna bármit is megállapítani róla — csuklyás köpenybe öl¬ 
tözött az időjárás miatt. De Slegart tudta, hogy fiatalnak kell 
lennie, ha ez az óriás itt az ikertestvére. Aztán a fogadós 
komolyan megijedt, mert egy futó villanásra fehér haj tűnt 
elő a csuklya alól, s a botot fogó kéz is vékony, lesoványo¬ 
dott volt. 

— Lefoglalnánk — dörmögte a harcos, aggódó pillantást 
vetve bátyjára, miközben lerakott egy pénzérmét. 

— Mi baja van? — kérdezte Slegart, szemét a varázsló¬ 
ra függesztve. Ujjai csak lebegtek a pénz fölött, nem érint¬ 
ve azt. — Nem ragadós, ugye? — Visszahúzódott. — Nem 
pestis? 

— Nem — morogta a harcos. Közel hajolva a fogadós¬ 
hoz, lehalkította hangját. — Csak most jöttünk a Főboszor¬ 
kányság Tornyából. — Slegart szeme felvillant. — Most 
esett át a Beavatáson.... 

— Ah — mondta a fogadós értőn, s a varázslóra tekintett 
barátságosan. — Sokat láttam belőlük. És sok olyat is, mint 
te — nézett a nagydarab harcosra —, akik csak egyedül ér¬ 
keztek, nem hozva magukkal mást, mint egy köteg ruhát és 
tönkrement varázskönyvet vagy mindezek maradványait. 
Szerencsések vagytok mindketten, hogy túléltétek. 

A harcos bólintott, noha nem látszott rémisztő emlékek¬ 
től sápadt arcán, fájdalommal töltött szemén, hogy olyan 
hatalmas szerencsének tartaná. Visszalépett az asztalhoz, 
kezét bátyja görnyedt hátára helyezte, csak azért, hogy az¬ 
tán lerázzák egy keserű sóhajjal. 

— Hagyj békén, Caramon! — hallotta Slegart a varázsló 
zihálását, ahogy tálcán az asztalhoz hozta a sört és a me¬ 
leg vizes kancsót. — Az aggodalmad hamarabb a sírba jut¬ 
tat, mint a köhögésem! 

A harcos Caramon nem válaszolt, csak leült bátyjával 
szemben, homlokát aggodalom és boldogtalanság árnyé¬ 
kolta. 

A tálca lepakolása közben Slegart megkísérelte jobban 
szemügyre venni a csuklya alá rejtett arcot, de a mágus be¬ 
húzódott a tűz mellé, s a vörös kámzsát mélyen a szemé¬ 
be húzta. A varázsló nem nézett fel, mikor a fogadós az asz¬ 
talra rakta hatalmas zörgéssel a tányérokat, késeket és ku¬ 
pákat. A fiatalember egyszerűen elővett egy zacskót, me¬ 
lyet az övén viselt, kivett belőle egy maroknyi levelet, s óva¬ 
tosan odaadta testvérének. 

— Keverd az italomba — rendelkezett reszelős hangon, 
fáradtan a falnak támaszkodva. 

Slegart, aki odaadón figyelt, most komolyan megijedt, 
mert a varázsló karcsú keze fémes aranyszínben csillogott 
a tűzfényben! 

A fogadós megpróbált még egy pillantást vetni a mágus 
arcára, de a fiatalember visszahúzódott az árnyékba, le¬ 
hajtva fejét, s a csuklyát mélyen a szemébe húzta. 

Ha az arcbőre ugyanaz, mint a kezéé, hát nem csodá¬ 
lom, ha rejtegeti magát — jegyezte meg magában Slegart, 
s azt kívánta, hogy bár menne el ez a furcsa, beteg varázs¬ 
ló — pénz ide vagy oda. 

A harcos elvette a leveleket, a kupába dobta, azután for¬ 
ró vizet töltött rá. 

A furcsaságok dacára a fogadós odahajolt, hogy szem¬ 
revételezhesse a kotyvalékot, remélve, hogy az valamiféle 
varázsital. Az azonban nem nézett ki semmi másnak, csak 
egyszerű teának, a felszínén úszkáló levelekkel. Kesernyés 
rózsaillat terjengett. Szippantva belőle egyet, éppen vala¬ 
mi megjegyzésre készült, amikor az ajtó újra kinyílt, be¬ 
eresztve ezzel még több havat és szelet, meg egy újabb 
vendéget. Az egyik szutykos szolgálólányra bízva a varázs¬ 
lót és testvérét, Slegart az érkező felé fordult, hogy köszönt¬ 
se. 

A fiatalember, fiatal férfinak, nőnek vagy elfnek látszott 
— kecses járása, magassága és karcsú termete alapján. 
De az alakját úgy bebugyolálta, elrejtette a sok ruha, hogy 
lehetetlen volt megállapítani nemét vagy faját. 

— Teljesen tele vagyunk — kezdte volna Slegart, de mi¬ 
előtt kinyithatta volna száját, a vendég előtte termett (nem 
lehet másként leírni, ahogy odakerült), és odanyújtotta 
megdöbbentően szép kezét két acélpénzzel a fogadós ke¬ 
zébe (amely csak megdöbbentően piszkos volt). 

— Helyet a tűz mellett éjszakára — szólt a vendég hal¬ 
kan. 

— Azt hiszem, kinyitok egy szobát — közölte Slegart, a 
goblinszerű emberekre mutatva, akik ezt a megjegyzést 
hangos hahotázással fogadták. Csak a harcos mosolyodott 
el szomorúan, megrázva fejét, megkerülte az asztalt, s kö¬ 
nyökkel megbökte bátyját. A varázsló nem szólt, pusztán 
italával tett egy ingerült mozdulatot. 

— Elfogadom a szobát. — A vendég felelet közben még 
két érmét vett elő erszényéből és adott át a vigyorgó foga¬ 
dósnak. 

— Nagyon jó... — Észrevéve a jövevény drága anyagból 
készült, finom ruháját, Slegart előrelátón meghajolt. 

'— Uh, megtudhatnám a nevét? 

— Ahhoz, hogy szobát nyiss számomra, be kell mutat¬ 
koznom? — kérdezte a vendég élesen. 

A harcos halkan fenevetett elismerésképpen, s úgy tűnt, 
még a varázslónak is felkeltette figyelmét, mert a kámzsás 
fej könnyedén odafordult, ahogy gőzölgő, bűzölgő italát 
kortyolgatta. 

Valahogy nem vette észre a szavak értelmét — Slegart- 
nak nem volt túl éles a felfogása —, hát megpróbált kieszel¬ 


ni valami más módot, hogy megállapíthassa-titokzatos ven¬ 
dége kilétét. Az idegen hátat fordított, és elindult a legár¬ 
nyékosabb sarokba, az asztalhoz, amely a lehető legtávo¬ 
labb esett a fűztől. 

— Italt és sültet — vetette oda a válla fölött parancsoló- 
an. 

— Mit parancsolsz... parancsol urasága? — érdeklődött 
Slegart a vendég után sietve, figyelmesen hegyezve fülét. 
Habár az idegen a Közös nyelvet beszélte, kiejtése külö¬ 
nös volt, és a fogadós még mindig nem tudta megállapíta¬ 
ni, hogy férfi-e vagy nő. 

— Mindegy — felelte ernyedten a vendég, visszafordul¬ 
va Slegarthoz, aki követte őt az árnyékba is. Útközben egy 
pillantást vetett arra az asztalra is, melynél Caramon és 
testvére ült. — Azt. Ugyanazt, amit ők kaptak — mutatott a 
szolgálólányra, aki egy fatálcára sűrű, szürke masszát pú¬ 
pozott, s közben véletlenül Caramonhoz ért testével. 

Most — talán a mód, ahogy a titokzatos vendég ment, ta¬ 
lán a kézmozdulatai, de az is lehet, hogy a hangjában buj¬ 
káló finom gúny, melyet akkor hallott meg, amikor Caramon 
keze végigvándorolt a szolgáló testének domborulatain — 
elárulta Slegartnak, teljes bizonyossággal, hogy a bebu¬ 
gyolált vendég nő. 

Veszedelmes dolog volt Ansalonon keresztülutazni ezek¬ 
ben a napokban, egynéhány évvel a háború után. Persze 
voltak, akik egyedül utaztak, de a nők részéről szokatlan 
volt. A nők vagy maguk is zsoldosok — karddal s pajzzsal 
bánni tudók —, vagy gazdagok, hatalmas, állig felfegyver¬ 
zett kísérettel. Ez a nő — már ha az volt — nem viselt fegy¬ 
vert, és ha volt is kísérete, azoknak kint kellett aludniuk a 
szabadban, ahol Slegart szerint nemsokára akkora hóvihar 
fog dühöngeni, amit még nem látott a vidék. 

Slegart nem volt lángelme, sem kiváló megfigyelő, így hát 
két peccel később mindenki rájött a fogadóban, hogy a nő 
egyedül van és védtelen. Ez meglátszott a harcos elsöté¬ 
tülő arcán és kérdő tekintetén, melyet testvérére vetett, de 
az csak megrázta fejét. És szintén meglátszott a „vadászó” 
társaságnál beállott csöndben, majd az azt követő gyors 
suttogáson és elfojtott kacajon. 

Ezt hallván Caramon összeráncolta szemöldökét, és ko¬ 
moran hátranézett. De a varázsló érintése a kezén és né¬ 
hány lágy szava után egy sóhajjal visszafordult tálcájához 
enni, csak tekintete vándorolt a vendég s a csalódott szol¬ 
gáló közt. 

Slegart visszament a söntéshez, és egy mocskos 
ronggyal törölgetni kezdte a kupákat. Félig azonban mindig 
hátrafordult, s éles szemét rajta tartotta mindenen. A hara¬ 
miák egyike lassan felállt, nyújtózkodott, és egy korsó 
sörért kiáltott. Elvéve a szolgálótól, lassan a vendég aszta¬ 
la felé sompolygott. ' 

— Nem bánod, ha leülök? — kérdezte, s szavaival egy 
időben meg is cselekedte. 

— De — felelte élesen a vendég. 

— Naa, ne butáskodj — vigyorgott a bandita, azzal ké¬ 
nyelembe helyezte magát az idegennel szemben, aki to¬ 
vább ette szürke kásáját a tálcáról. — Az országnak ebben 
a részében szokás együtt ünnepelni az ilyen éjszakákon. 
Csatlakozz hát kicsiny társaságunkhoz... 

A vendég tovább evett, figyelmen kívül hagyta az invitá¬ 
lást. Caramon könnyedén felemelkedett ültéből, de testvé¬ 
rére vetett kérő tekintetére csak egy nyers fejrázás volt a 
válasz, így egy sóhajjal visszaereszkedve, folytatta az 
evést. 

A bandita előrehajolt, hogy megfogja az idegen arca 
előtt szorosan megkötött kendőt. 

— Rettentő meleged lehet — kezdte a férfi. 

Nem fejezhette be mondatát, kicsit bonyolult lett volna az 
arcába nyomott tányérnyi, forró, párolt húson keresztül. 

— Elment az étvágyam. — Nyugodtan felállt, letörölget- 
te kezéről a húskását egy mocskos asztalkendővel, s az 
emelet felé indult. — Fogadós, felmegyek a szobámba. Há¬ 
nyas számú az? 

— A tizenhatos. Bezárkózhat a csőcselék elől. — Slegart 
kezében lelassult a kupafényesítés. A zűr árt az üzletnek, 
elvész a haszon. — A szolgálólány majd áthúzza az ágyat. 

A „csőcselék” a húspépet törölgette orrából, beletörőd¬ 
ve, hogy a titokzatos személy az útjára menjen. A hűvös 
hang, gyors, nyugodt mozgás jelezte, a vendégnek van 
gyakorlata, hogy vigyázzon magára. Azonban a nagydarab 
harcos nevetett a fogadós megjegyzésén — kacaja a 
nagyrabecsülésnek —, és nevetett a „vadászó" társaság 
is, a tűznél. Az ő nevetésük gúnykacaj volt. 

Dühös pillantást wetve barátaira, a férfi kitörölte szemé¬ 
ből a húsdarabokat, s talpra szökkent. Megkerülte az asz¬ 
talt, s a nő után sietett, aki már félúton volt az emelet felé. 

— Majd én megmutatom neked a szobádat — kacsintott 
sokatmondóan, azzal megragadta és visszarántotta magá¬ 
hoz. 

Az egyensúlyát vesztett vendég egy kiáltással visszazu¬ 
hant a haramia karjai közé, minden kétséget kizárva, hogy 
nő. 

— Raistlin? — csengett kérőn Caramon hangja, keze a 
kardmarkolatát szorongatva. 

— Jól van, testvérem, legyen! — sóhajtott a varázsló. 
Megfogva falhoz támasztott botját, felállt. 

Caramon is elkezdett felállni, mikor észrevette, hogy test¬ 
vére mereven néz a háta mögé egy pontra. Követve a te¬ 
kintetét, Caramon könnyedén biccentett, mikor egy nehéz 
kéz ereszkedett vállára. 

— Jó a hús, nem igaz? — mondta az egyik a vadászó 
társaságból. — Kár lenne megszakítani a vacsorát amiatt, 
ami nem is a te dolgod. Hacsak, persze, nem kérsz részt te 
is a mulatságból. De akkor várd ki az idő... 

Caramon ökle tompán csattant a férfi állán. 

— Köszönöm. — A harcos hangja hűvös volt, kihúzta 
kardját, és szembefordult a háta mögött álló gaz¬ 
emberekkel. — Azt hiszem, az én időm most jött el. 

Egy szék repült a tömegből, eltalálva Caramon kardtartó 
kezének vállát. Két ember szemből nekiugrott, egy megra¬ 
gadta a csuklóját, és megpróbálta kicsavarni kardját a ke¬ 
zéből, a többiek öklükkel csépelték. A csőcselék — észre¬ 
véve, hogy a harcos látszólag tehetetlen — előretódult. 

— Vidd a lányt, Raist! Én elbánok ezekkel! — Caramon 
kiáltása a mélyből hallatszott, valahonnan az embertenger 
alól. 

— Mindegyikkel... el... tudok... bán... 

— Hát persze, ahogy szoktad, testvér — húzta el száját 
a varázsló. Figyelmen kívül hagyva a sikolyokat és hörgé- 
seket, a berendezés és a csontok recsegését, Raistlin a 
botjára támaszkodva elindult felfelé a lépcsőn. 

A lány támadójával harcolt, ököllel ütve azt — láthatólag 
nem volt egyéb fegyvere —, s nem volt nehéz észrevenni, 
hogy nem sokáig bírja már. A férfi minden figyelmét arra for¬ 
dította, hogy kapálódzó áldozatát feltuszkolja az emeletre, 
így nem vette észre a háta mögött, óvatosan közeledő vö¬ 
rös köpenyes varázslót. Ezüstös villanás, a mágus kezé¬ 



nek egy gyors mozdulata, és a bandita elengedte a lányt, 
bordáihoz kapott. Vér lövellt elő ujjai közül. Egy hosszú pil¬ 
lanatig Raistlinre nézett szemrehányóan, aztán elvágódott, 
és teljes hosszában lezuhant a lépcsőn. A mágus tőre még 
mindig kiállt oldalából. 

— Raist! Segíts! — Caramon üvöltött alulról. Habár há¬ 
rom ellenfelét leterítette, őrülten csatázott a negyedikkel, de 
a mozgását határozottan akadályozta egy völgyi törp, aki a 
hátára mászott, és a fejét csépelte egy serpenyővel. 

De Raistlin nem volt abban a helyzetben, hogy testvére 
segítségére siethessen. A lány elszédült és elgyengült a 
küzdelemben, elvétette a lépést, kibillent egyensúlyából. 

Elengedve botját — ami nem dőlt el, megállt mellette, 
ahol leállította—, Raistlin elkapta a lányt, mielőtt leesett vol¬ 
na. 

— Köszönöm — motyogta lehajtott fejjel. Kendője lecsú¬ 
szott harc közben, és most megpróbálta megint arca elé ke¬ 
ríteni. De Raistlin, arcán keserűen gúnyos mosollyal, gya¬ 
korlott kezének egy gyors mozdulatával elragadta a kendőt 
a lány arca elől. 

— Eldobhatod ezt — csengett hűvösen hangja, eltartva 
a kendőt; éles tekintete azt kutatta, miért kell ennek a fiatal 
nőnek elrejtenie arcát a nap elől. Aztán elállt a lélegzete. 

A lány lehajtotta a fejét, miután elvesztette kendőjét, de 
meghallva a férfi zihálását, tudta, hogy elkésett. Meglátta 
őt. Megállt, és felnézett a mágus arcába egy kis sóhajjal. 

Amit látott, az ugyanúgy meghökkentette, mint az ő látvá¬ 
nya előbb a varázslót. 

— Kiféle... az emberek melyik fajához tartozol? — sikol- 
totta visszahúzódva. 

— Mely fajhoz tartozol te? — kérte számon a mágus, vé¬ 
kony keze hihetetlen erővel tartotta a lányt. 

— Én, én teljesen... közönséges vagyok — dadogta a 
lány, tágra nyílt szemmel bámulva Raistlinre. 

— Közönséges! — Raistlin még szorosabban markolta, 
amikor megkísérelt kiszabadulni. Hitetlenkedve nézegette 
a finom arcvonásokat; dús hajának ezüst ragyogását; sze¬ 
mét, amely sötét volt, lágy és bársonyos fekete, mint az éj¬ 
szakai ég. — Közönséges! Kezemben tartom a leggyönyö¬ 
rűbb nőt, akit húszon egy évem alatt valaha is láttam. Sőt 
kezemben tartom a nőt, akinek nincs kora! — Szárazon fel¬ 
nevetett. — És „közönségesnek” hívja magát! 

— Mi van veled? — Remegve végigsimogatta Raistlin 
aranybőrű arcát. — És hogy érted, hogy nincs korom? 

A mágus félelmet látott a lány szemében, mikor az feltet¬ 
te a kérdést, szeme összeszűkült, megértve okát. 

— Az aranybőr az áldozatom a mágiáért, akárcsak meg¬ 
gyötört testem. Hogy kortalan vagy, azon azt értem, hogy 
nincs korod az én számomra. Ahogy látod, az én szemem 
különbözik a közönséges emberek szemétől... — Megállt, 
a lányt nézte, aki reszketni kezdett az átható tekintettől. — 
A szemem látja az idő múlását, látja minden élő dolog ha¬ 
lálát. Számomra az emberi test sivár és érdektelen, a tava¬ 
szi fák elvesztik leveleiket, a szikla csak maroknyi por. Csak 
a hosszú életű elfek fiataljait látom rendesen, hogy aztán 
lássam őket, mint mikor a virágok elhullajtják szirmai¬ 
kat. De te... 

— Raist! — üvöltött alulról Caramon. Aztán egy csatta¬ 
nás. Törekvése közben, hogy a völgyi törpöt lerázza — aki 
a kezét szorosan rátapasztotta a szemére, megvakítva ez¬ 
zel —, Caramon megbotlott, és teljes hosszában ráesett az 
asztalra, szilánkokra törve azt. 

Sem a varázsló, sem a lány nem mozdult. 

— Tehát kortalan vagy. És nem vagy elf—állapította meg 
Raistlin. 

— Nem — motyogta a lány. A szeme még mindig a va¬ 
rázslóra meredt. Sikertelenül próbálta meg magát kiszaba¬ 
dítani a szorításból. — Te, te bántasz engem... 

— Ki vagy te? — követelte. 

Megvonta vállát, rántott egyet magán, s eltolta a varázs¬ 
ló kezét. 

— Ember, mint te — válaszolta a különös szemekbe néz¬ 
ve. — És köszönöm, hogy megmentettél, de... 

Hirtelen megmerevedett, és felhagyott szabadulási kísér¬ 
leteivel. Raistlinre nézett, a varázsló rászegezte tekintetét. 

— Ne! — nyöszörgött szerencsétlenül.— Ne! — Nyö¬ 
szörgése sikoltásba csapott, túlzengve a fogadón kívül dü¬ 
höngő vihar ordítását. 

Raistlin a falnak tántorodott, mintha a lány kardot döfött 
volna belé. Pedjg az hozzá sem ért, mit sem csinált, csak 
nézte. Egy vad kiáltással felugrott, és felrohant az emelet¬ 
re, otthagyva a mágust a falnak támaszkodva, bénán bá¬ 
mulva semmibe meredő szemeivel oda, ahol a lány az 
előbb a lépcsőfalnál guggolt. 

— Hát elbántam a nyavalyásokkal. Köszönet neked — 
morgott Caramon, testvére háta mögé lépve. Letörölve a 
száját ért vágásról a vért, végignézett az imrhár nyugodt kö¬ 
tekedőkön. Négy ember feküdt a földön, nem számolva, 
amelyiket a testvére döfött le. Annak ernyedt teste a lépcső 


aljának sarkába volt dobva. A völgyi törp egy hordóba volt 
gyömöszölve fejjel lefelé, lábai szánalmasan csapkodtak a 
levegőben, fülhasogató módon sikoltozott,'hogy úgy tűnt, 
mindjárt elpattannak az üvegholmik. 

Slegart végigtekintett a romokon. 

— Csapd hozzá a számlájukhoz — dörmögte Caramon 
a vadászó társaság nyöszörgő tagjaira mutatva. — Itt a tő¬ 
röd, Raist — nyújtotta át az ezüsttőrt. — Megtisztítottam, 
amennyire csak tudtam. Úgy vettem észre, nem nagyon 
akartad a mágiádat ezekre a nyomorultakra pazarolni, mi? 
Különben, hé, Raist, jól vagy? 

— Nem... sebesültem meg... — felelte lágyan Raistlin, át¬ 
karolva testvérét. 

— Akkor mi a baj? — rázkódott meg Caramon. — Úgy 
nézel ki, mint aki szellemet látott. Mondd, hol a lány? — Kö¬ 
rülnézett. — Nem maradt itt, hogy megköszönje nekünk? 

— Én, én felküldtem a szobájába — támolygott összeza¬ 
varodva Raistlin, csodálkozva nézett Caramonra, mintha 
nem ismerné meg. Egy pillanat múlva azonban magához 
tért. Elvette a tőrt testvére kezéből, s visszacsúsztatta ra¬ 
vaszul megcsinált hüvelyébe, mely a csuklójához volt erő¬ 
sítve. — És most mi is felmegyünk a szobánkba,,testvér — 
mondta keményen, látva, hogy Caramon tekintete elidőz az 
asztalon maradt korsó sörön. — Add a karod — rendelke¬ 
zett a mágus, megfogva botját. — A megerőltetés kimerí¬ 
tett. 

— Ó, persze, Raist — felelte Caramon, aggodalmában 
elfeledkezve szomjúságáról. 

— Tizenhármas szám — morogta Slegart, miközben a 
kötekedőknek segített kicipelni sebesült bajtársukat a sa¬ 
rokból. 

— Figyelem — morogta Caramon, miközben testvérének 
segített a lépcsőn. — Hé, a lányt jól megnézted-? Csinos 
volt? 

— Miért kérdezel tőlem ilyeneket, testvér? — válaszolt 
lágyan Raistlin. Ezzel bátyja kérdését megkerülve, ismét az 
arcába húzta csuklyáját. — Tudod, hogy mit látnak és ho¬ 
gyan látnak a szemeim! 

— Ó, igen, ne haragudj, Raist — fújt Caramon. — Min¬ 
dig elfelejtem. Átok. Az egyik fattyú összetört a hátamon 
egy széket, amíg ráhajoltam. Szálka ment bele... 

Raistlin oda sem figyelt. Tekintete egy ajtót kutatott a hall 
végén, egy ajtót, a tizenhatos jelzéssel. 

Áz ajtó mögött Amberyl lépkedett nyugtalanul, kezeit 
össze-kulcsolva. Időnként halkan sírva fakadt. 

— Hogyan történhetett? — kérdezgette lázasan, fel s alá 
sétálva a kicsiny szobában. A szoba hideg volt és sötét. Té- 
pelődése közepette Amberyl hagyta kialudni a tüzet. — Mi¬ 
ért történhetett? Hogyan történhetett? Ezt miért nem látták 
előre a bölcsek? — Újra és újra ezeket a szavakat ismétel¬ 
gette, körbejárva a szoba repedezett fapadlóján, mintha lá¬ 
bai a gondolatait követnék. 

— Muszáj beszélnem vele — mondta magának hirtelen. 
— Mégiscsak mágus. Biztosan ismer valami utat... valami 
módot... ami segít... Igen! Beszélni fogok vele. 

Fölragadta a kendőjét, ismét az arca köré tekerte, s óva¬ 
tosan kinyitotta az ajtót. A folyosó üres volt, már éppen ki¬ 
lépett szobájából, amikor rájött, hogy semmiféle ötlete 
sincs, hogy melyik lehet az ő szobájuk. 

— Lehet, nem is maradt itt éjszakára — mondta kétség- 
beesésében az ajtó keretének támaszkodva. — És külön¬ 
ben is mit mondok neki? — Megfordult, és elindult befelé, 
amikor megint megállt. — Nem. Muszáj megkeresnem! 

— mondta, és olyan erősen csukta be maga mögött az aj¬ 
tót, mintha sohasem akarna visszamenni. — Ha már nincs 
itt, követni fogom. 

A hallba érve Amberyl minden ajtó mellett megállt hallga¬ 
tózni. Néhány mögül elfojtott nyögést, szitkozódást hallott, 
ezért sietve félrehúzódott. Felismerte, csak támadói lehet¬ 
nek odabenn, magukhoz térve a varázslóval és testvérével 
folytatott összecsapásból. Egy másik ajtónál éles női kaca¬ 
gást és mélyebb férfinevetést hallott. Amberyl továbblépett 
a tizenhármas szám elé. 

— De Raist! Mit tudok mondani a lánynak? „Gyere a szo¬ 
bánkba, a testvérem akar téged"? 

Felismerve a hangot, Amberyl az ajtóhoz lapult, és figyel¬ 
mesen hallgatózott. 

— Ha ez minden, ami eszedbe jut, akkor mondd ezt. 

A suttogó, gúnyos hang, mely alig hallatszott a vihar tom- 
bolásától, a fájdalom apró tüskéit döfte Amberyl testébe. 
Reszketve még jobban hozzásimult az ajtóhoz. 

— Nem érdekel, hogy mit csinálsz, csak hozd ide nekem 
őt. 

Amberyl hallotta a csoszogást és az elfúló köhögést. 

— Raist, nem tudom, milyen hálásnak gondolod, de ab¬ 
ból ítélve, amit láttam... 

— Caramon — szakította félbe egy suttogó hang —, fá¬ 
radt vagyok és beteg. Nincs türelmem harcolni az ostoba¬ 
ságoddal. Azt mondtam, hozd ide a lányt. Most tehát in¬ 
dulj... — A hang köhögésbe fulladt. 

Azután nehéz léptek közeledtek az ajtóhoz. Habár félt, 
hogy hallgatózáson kapják, mégsem volt képes elmozdul¬ 
ni. Kétségbeesve gondolkodott, mit tehetne. Már éppen el¬ 
határozta, hogy visszafut szobájába, és elbújik, amikor ki¬ 
nyílt az ajtó. 

— Az istenek nevére! — kiáltotta döbbenten Caramon. 
Kilépett, és megragadta Amberylt, ahogy az hátrálni pró¬ 
bált. — Itt van, Raist! Kint állt a hallban. Hallgatózott! 

— Igen? — nézett ki figyelmesen az aranyszemű, arany¬ 
bőrű varázsló a tűz mellől, ahová behúzódott, ahogy test¬ 
vére félig vezetve, félig vonszolva bejött Amberyllel a szo¬ 
bába. — Mit csináltál odakint? — szűkült össze a szeme. 

Egy pillanatig Amberyl nem tudott megszólalni. Csak állt, 
a varázslót nézte, kendőjének sarkát csavargatta kezével. 

— Hagyd, Raist — kérte Caramon lágyan. — Ne kiabálj 
vele. Szegényke egészen reszket. Olyan a keze, akár egy 
ghoulé. Gyere, hölgyem — mondta esetlenül, miközben a 
tűzhöz vezette, és egy széket húzott elő. — Ülj le. A halá¬ 
lodat okozhatja. — Megfogta a lányt kendőjét. — Csupa víz 
a hótól. Hadd vegyem le... 

— Ne I — kiáltotta Amberyl elcsukló hangon, kezét a ken¬ 
dője elé kapva. — Ne — ismételte, most már lágyan. Elpi¬ 
rult, látva, Raistlin kemény mosollyal őt nézi. 

— Én... én jól vagyok. Én... sohasem... fázom meg. 
Kérem... 

— Hagyj magunkra, Caramon — suttogta hűvösen Ra¬ 
istlin. 

— Tessék? — nézett döbbenten a nagydarab harcos. 

— Azt mondtam, hagyj magunkra. Menj vissza a söröd 
és szolgálód mellé. Úgy tűnik, nem érdekli az udvarlásod. 

— Óh, persze, Raist. Ha biztos, hogy így akarod... — té¬ 
továzott Caramon, testvérét nézve olyan megdöbbenéssel 
az arcán, hogy Amberylnek nevethetnékje támadt, végül 
zokogás lett belőle. Kendője mögé rejtette arcát, hogy letö¬ 
rölje könnyeit. 

— Hagyj magunkra! — rendelkezett Raistlin ismét. 


— Igen! — Amberyl hallotta, hogy Caramon megáll az aj¬ 
tó előtt. — Csak ne felejtsd... csak emlékezz, nem vagy túl 
erős, Raistlin... 

Az ajtó csendesen becsukódott. 

— Sa-sajnálom — dadogta Amberyl, kiemelve arcát ken¬ 
dőjéből, azt használva szeme törölgetésére. — Nem akar¬ 
tam sírni. Csak elvesztettem az önuralmam. Ez...ez nem 
fog még egyszer megtörténni. 

Raistlin nem válaszolt neki. Kényelmesen elhelyezkedett 
a viharvert, öreg székben. Nyugodtan ült, és Amberylt mé¬ 
regette. Meggyötört kezével egy bögre teát kevergetett, 
amely már rég kihűlt. Mögötte, a keze mellett botja támasz¬ 
kodott a falnak. 

— Vedd le a kendődet — mondta végül, hosszas hallga¬ 
tás után. 

Könnyeit felszárítva, Amberyl lassan letekerte arca elől 
kendőjét. Az aranyszem tekintete rezzenéstelen maradt, hi¬ 
deg volt és ködös, akár az üveg. Amberyl felfedezte, ezek¬ 
be a szemekbe nézve saját maga tükörképével találkozhat. 
Nem akart ismét bejutni, miként a lépcsőn sem. A mágus 
azóta már védőfalat vont lelke köré. 

Túl késő! — gondolta kétségbeesve. — Túl késő... 

— Mit tettél velem? — kérdezte Raistlin, még mindig 
mozdulatlanul. — Milyen varázslatot bocsátottál rám? A ne¬ 
vét mondd, és én tudni fogom, hogyan törjem meg. 

Amberyl lesütötte tekintetét, képtelen volt egy pillanatnál 
tovább belenézni ebbe a furcsa szempárba. 

— Nem, nem varázslat — motyogta, kendőjét csavargat¬ 
va körbe-körbe. 

— Én nem vagyok... vagyok varázsló... ezt te tudhatod 
a legjobban... 

— Átkozott! — Raistlin egy támadó kígyó sebességével 
pattant fel székéből. A bögrét leverve megragadta Amberyl 
vállát, és megrázta. — Hazudsz! Csináltál valamit velem! 
Elfoglaltad az énemet! Itt élsz bennem! Minden gondolatom 
körülötted forog. A te arcod képét látom csak az agyamban. 
Képtelen vagyok koncentrálni! A mágiám elhagyott! Mit tet¬ 
tél velem, te nő? 

— Bántasz engem! — sikoltotta lágyan Amberyl, miköz¬ 
ben megpróbált kiszabadulni a szorításból, azonban Raist¬ 
lin érintése perzselt. Éreznie kellett, hogy természetellenes 
meleg sugárzott testéből, ahogy valami belső tűz emész¬ 
tette egész lényét. 

— Még jobban is foglak bántani — sziszegte a varázsló, 
közelebb húzva magához a lányt —, ha nem vagy hajlan¬ 
dó válaszolni a kérdésemre! 

— Én nem tudom megmagyarázni — suttogta megtörtén 
zihálva Amberyl, ahogy Raistlin szorítása erősödött. — Kér¬ 
lek! Muszáj hinned nekem. Nem akartam ártani neked. 
Nem akartam, hogy ez történjen... 

— Akkor miért jöttél ide... a szobámba? 

— Te, te mágus vagy... reméltem, van valami út... tudsz 
valami módot... 

— ...hogy megtörjem a varázst — fejezte be lágyan Ra¬ 
istlin. Elengedte a vállát, és a lányra nézett. — Szóval az 
igazat mondtad. Ez történt veled. Most már látom. Ez hát 
az igazi ok, amiért idejöttél, igaz-e? Valahogyan elfoglaltam 
az énedet én is. 

Amberyl lehorgasztotta a fejét. 

— Nem. Úgy értem, igen. Szóval, részben. — Felemelte 
arcát, és a varázslóra nézett. — Igazán azért jöttem, hátha 
van valami módja... 

Keserűen nevetve Raistlin széttárta karját. 

— Hogyan oszlassam el a varázslatot, amikor nem aka¬ 
rod elmondani, melyiket bocsátottad ránk? 

— Ez nem varázslat! — kiálltotta Amberyl kétségbeesve. 
Láthatóvá vált, hogy a varázsló ujjai nyomot hagytak a ke¬ 
zén. 

— Hát akkor mi? — követelte a varázsló. Hangja megbi¬ 
csaklott, köhögve visszahanyatlott, hogy megkapaszkod¬ 
jon ládájában. 

— Gyere — kérte a lányt, kinyújtva felé kezeit —, engedd, 
hogy segítsek... 

— Kifelé! — Raistlin lihegésétől véres tajték szivárgott 
szájából. Utolsó erejével ellökte magától Amberylt, azután 
a székébe zuhant. — Kifelé! — mondta ismét. Habár hang¬ 
ját szinte hallani sem lehetett, szeme tisztán beszélt, az óra¬ 
üveg pupillák haragosan kitágultak. 

Amberyl ijedten megfordult, és kimenekült a szobából. Az 
ajtót kinyjtva kiesett a folyosóra, egyenesen Caramonnak, 
aki a szolgálóval az oldalán andalgott egy másik szoba felé. 

— Hé! — kiáltott rá Caramon, és megragadta a karját. — 
Mi történt? Mi a baj? 

— A test., .testvéred — válaszolta zavarodottan Amberyl, 
arcát hosszú haja mögé rejtve. — Be...beteg... 

— Én figyelmeztettem... — felelte lágyan Caramon, arca 
összerándult az aggodalomtól, hallva bátyja reszelés köhö¬ 
gését. Feledve a szolgálót, aki csalódottan sírdogált a há¬ 
ta mögött, a nagydarab harcos visszasietett közös szobá¬ 
jukba. 

Amberyl vakon átrohant a halion, feltépte szobája ajtaját, 
bebotladozott, és reszketve a falnak dőlt a sötétben. 

Megpróbált aludni, de nem sikerült neki. Álmai túl közel 
jártak száguldó gondolataihoz. Hirtelen zajokat hallott. 
Igen, újra hallotta. Egy ajtó nyílik. Habár akármelyik lehetett 
volna a fogadó ajtói közül, ő tévedés nélkül tudta, melyik aj¬ 
tó az. 

Felemelkedett ágyából, melyben ruhástól feküdt eddig, a 
lány az ajtóhoz lépett, és kinyitotta, amikor egy hang 
reccsent visszhangozva a hallban. 

— Raist! Hóvihar tombol odakint! Meg fogunk beteged¬ 
ni! Nem teheted ezt! 

— Itthagyom ezt a fogadót! Most! — jött válaszul a má¬ 
gus hangja. Nem kérlelt többé, tele volt dühvei és félelem¬ 
mel. — Itthagyom, és elmegyek akár veled, akár nélküled. 
Csak tőled függ! 

A varázsló elindult lefelé a hallba, botjára támaszkodva. 
Megállt, egy vad pillantást vetett Amberyl szobájára. A lány 
rémülten.hőkölt hátra az árnyékba. Raistlin lassan eltűnt a 
lépcsőfordulóban, testvére ott maradt, a karját lógatta tehe¬ 
tetlenül. 

— Ez miattad van, te lány, nem igaz? — követelte Cara¬ 
mon.— Az Abyss nevére. Válaszolj nekem! Márelment. 
— Egyedül hagyatva a hallban, a harcos megrázta fejét. — 
Nos, nélkülem nem jut messzire. Utána kell mennem. 
Asszony! — morogta, visszasietett szobájukba, kapkodva 
szedte össze és csatolta hátára csomagját. — Csak épp 
hogy kijcrttünk abból az átkozott varázserdőből, most me¬ 
hetünk vissza. Remélem, még idejében jobb belátásra tér, 
és visszafordulunk. 

Amberyl látta, hogy Caramon a haliból az ő szobája felé 
néz, s ha lehet, még jobban belesimult az árnyékba. 

— Szeretném tudni, mi folyik itt, hölgyem — folytatta a 
nagydarab harcos az irányába. Azután megrázta fejét, 

megigazította vállán csomagját, és testvérét követve le¬ 
ment a lépcsőn. 

Amberyl állt még egy pillanatig a szoba sötétjében, várt, 
amíg megnyugszik lélegzése, amíg tisztán tud gondolkod¬ 
ni. Majd felkapta kendőjét, az arca köré tekerte. Kihúzott 
egy köpenyt a csomagjából, és óvatosan Caramon után in¬ 
dult. 

Amberyl nem tudott visszaemlékezni, hogy látott volna 
már ilyen dühödt vihart, pedig sok évet élt már, habár még 
fiatalnak számított a fajtájánál. A hó vakított. Az erős szél az 
arcába vágta a havat, a környezete árnyékát is elfedte sze¬ 
me elől, még maga elé tartott kezét is elnyelte a szúró, va¬ 
kító fehér sötétség. Lehetetlen lett volna követnie Raistlin 
és testvére nyomait, csak egy módon sikerülhetett — egy 
láthatatlan kötelék által, mely a véletlen folytán közte és a 
varázsló közt feszült. 

Véletlen. Igen, véletlennek kellett lennie, gondolta, ahogy 
egyedül vánszorgott. A hó még csak néhány órája esett, de 
már térdig ért. Akármilyen erős volt is, komoly nehézsége¬ 
ket okozott neki a haladás a mély hőhullámokban, ahogyan 
mélyen besüppedt, és el tudta képzelni, hogy a varázsló... 
a hosszú köpenyében... 

Megrázta a fejét, és sóhajtott. Igen, a két embernek meg 
kell állnia hamarosan. Ebben biztos volt. Szorosabbra csa¬ 
varta arca körül kendőjét, hogy megvédje bőrét a hótól, és 
azon gondolkozott, mihez kezd, ha megállnak. Elmondhat¬ 
ja-e a varázslónak? 

Mi egyéb választásom lenne? kérdezte végül keserűen, 
és ahogy a kérdést feltette, megcsúszott és megbotlott. 

íme! — gondolta, és émelyítő félelemhullám csapott át 
rajta. — Már gyengülök a kötelék miatt. És ha ez velem 
megtörténhetik, akkor a férfival is meg kell történnie! Vajon 
egy ember számára rosszabb lehet? Mi lesz, ha meghal?! 

Nem, ma este el kell mondanom neki, határozta el ma¬ 
gát. Megállt, nekidőlt egy fának, hogy egy kis lélegzethez 
jusson, és becsukta a szemét. 

És ha megmondom neki, akkor mi lesz? 

— Nem tudom — mormolta magának megtörtén. — Az 
Istenek segítsenek. Nem tudom! 

Annyira elmerült felindultságában és saját félelmeiben, 
hogy egy pillanatig észre sem vette, hogy a hóesés elállt, 
és a szél sem fúj már olyan élesen. Hirtelen döbbent rá, 
ahogy körülnézett. Látta a csillagokat, még a hold is világí¬ 
tott. Solinari fénye csodálatos birodalommá varázsolta a fe¬ 
hérrel borított erdőt. 

Az erdő... Már bizonyára átlépte határát. Gyengéden rá¬ 
tette kezét az egyik fára, amelynek nekidőlt. Érezte, hogyan 
lüktet élete ahogy a varázs lüktet a fatörzsben. 

Wayreth erdejében volt. Bár nem egészen egylábnyira 
tőle, odakint tovább dühöngött a vihar, itt akár nyár is lehe¬ 
tett volna, ha a mágusok azt akarják. Nem volt nyár. A szél, 
ha embertelen üvöltése elcsendesedett is, még mindig je¬ 
ges fogakkal harapott. A hó néhol térdig érő kupacokban 
állt. De a vihar legalább az erdőben nem tudta szabadon 
engedni minden dühét. Amberyl már tisztán látott. Solinari 
fénye a hóban tükröződve olyan ragyogó volt, akár a nap. 
Nem kellett végre tovább botorkálnia a sötétben, ahol csak 
a varázsló aranyszeme érintésének emléke mutatott utat... 

Amberyl felsóhajtott és továbbindult, nemsokára nyomo¬ 
kat talált a hóban. Az embereké volt. Igen, ösztönei halálos 
biztonsággal vezették ide. Nem mintha egy pillanatig is ké¬ 
telkedett volna hatalmában. De hogy az erdőben is meg- 

maradt? Mióta csak erre a földre tette a lábát, állandóan 
csak furcsa és zavaros meséket hallott erről az erdőről. 

Megtorpant, a nyomokat figyelte, és lassan megint elural¬ 
kodott félelme. Két pár nyom vezetett, az egyik megállás 
nélkül haladt a legmélyebb buckákon keresztül is, a másik 
azonban széles sávot húzott a hóban, mint amikor valaki 
nehéz, nedves köpenyben bukdácsol. Több helyen is vilá¬ 
gosan kirajzolódtak a kéznyomok, amint a varázsló elesett. 
Továbbsietett, szíve hirtelen fájdalommal telt meg, ahogy a 
varázsló nyoma eltűnt. A bátyja viszi tovább! Lehet, 
hogy... lehet... 

Nem! A lány levegő után kapott, és megrázta fejét. Lehet, 
hogy gyengének tűnik a mágus, de több erő van benne, 
mint a legjobb pengében, amit valaha is kovácsoltak. Mind¬ 
össze arról lehet szó, hogy meg kell állniuk menedéket ke¬ 
resni, ez pedig az ő előnyére szolgál. 

Nem telt el hosszú idő, mikor meghallotta a hangokat. 
Egy fa mögé ugrott, annak árnyékából figyelte azt a gyen¬ 
ge fénysugarat, amely egy szikla oldalából szűrődött ki, 
minden bizonnyal barlangból. Úgy tűnt, a szikla a semmi¬ 
ből termett ott, meg mert volna esküdni, hogy az imént még 
nem látta maga előtt. 

Persze — suttogta megkönnyebbülten —, a mágusok vi¬ 
gyáznak a közéjük tartozókra. Vajon azt tudják-e, hogy én 
is itt vagyok? — villant hirtelen eszébe. — Felismernének? 
Talán nem. Végül is olyan rég volt. Nem számít. Úgysem 
tehetnek sokat. Remélem, nem avatkoznak közbe. 

— Raist, segítséget kell szereznem! — hallotta a nagy¬ 
darab harcost, ahogy közelebb ért. Caramon hangja elkín- 
zott és feszült volt. — Még soha nem voltál ilyen rosszul. 
Soha! 

Csend lett, majd Caramon szólalt meg újra, valamire vá¬ 
laszolt, amit a lány nem hallott. 

— Nem tudom! Vissza a fogadóba, ha kell! Csak azt tu¬ 
dom, a fa nem tart ki reggelig. Te mondtad, hogy az erdő¬ 
ben ne szedjek fát, de az amúgy is vizes. Elállt a hó, leg¬ 
rosszabb esetben is csak néhány órát leszek távol. Itt biz¬ 
tonságban vagy. Valószínűleg sokkal nagyobb bizton¬ 
ságban, mint én lehetek ebben az átkozott erdőben. — Szü¬ 
net, majd: — Nem, Raist. Most azt teszem, amit ÉN tartok 
a legjobbnak. 

Amberyl szinte hallotta a varázsló keserű átkait, és mo¬ 
solygott magában. A fényt egy pillanatig sötét árnyék takar¬ 
ta el, ahogy Caramon kilépett. Tétovázott. Lehet, hogy meg¬ 
gondolja magát? Az árnyék félig megfordult, és visszaindult 
a barlangba. 

Intett kezével, gyorsan szavakat mormolt maga elé, egy 
olyan nyelven, amit Ansalon egész kontinensén már évszá¬ 
zadok óta nem hallott senki sém. Olyan messze, hogy tőle 
alig lehetett látni, az erdő másik részén halvány tűz pislá¬ 
kolt fel. 

Caramon a szeme sarkából megpillantotta, és felkiáltott: 

— Raist! Tűz! Valaki van a közelünkben! Maradj betakar¬ 
va és... melegen... hamarosan jövök! 

Az árnyék beleolvadt a sötétségbe, Amberyl látta a pán¬ 
célon megcsillanó holdfényt, hallotta a nehéz lépteket és a 
szuszogást, ahogy a férfi keresztültörtet a havon. 

Elmosolyodott. 

— Neeem, nem jössz vissza hamarosan — suttogta 
hangtalanul, amikor a harcos elhaladt a fedezékéül szolgá¬ 
ló fa mellett. — Egyáltalán nem hamarosan. — Várt, míg a 
nagydarab harcos messzire jutott a szökevény fény üldö¬ 


zésében, amit soha nem lesz képes utolérni, majd egy mély 
lélegzetet vett, és halkan imádkozva istenéhez, a barlang¬ 
hoz lopakodott, keresztül a csillogó ezüst havon. 

Félretolta a takarót, amit Caramon akasztott oda, szánal¬ 
mas erőfeszítésként, hogy kizárja a fagyos szelet, és belé¬ 
pett a barlangba. Hideg volt, nedves és sötét, csak a gyen¬ 
gén sercegő tűz világított az ajtó mellett. Benézett, és meg¬ 
rázta fejét. A tűzifa, amit még a harcos gyűjtött, vizes volt a 
hótól és jégtől. Elismeréssel adózott a nagydarab férfi 
ügyességének, hogy meg tudta ezt gyújtani. Nem tarthat 
már sokáig, és nem volt több fa, amivel táplálni lehetne. 

Átlesett az árnyékon, de előszörre nem látta meg a va¬ 
rázslót, bár hallotta hörgő légzését, és érezte a varázsla¬ 
tokhoz használt anyagi összetevők fűszeres illatát. A fiatal 
mágus felköhögött. Egy kupac ruha és takaró megmozdult 
a tűz mellett, egy sovány kéz kinyúlt, és megragadta az ott 
gőzölgő kupát. Odalépett, letérdelt, hogy megfogja az 
edényt. 

— Hadd segítsek — kérte. Nem várt válaszra, felemelte 
a kupát, és segített Raistlinnak felülni. — Támaszkodj rám 
— ajánlotta, látva a varázsló erőtlen törekvéseit. 

— Nem lep meg, hogy látsz, igaz? 

Raistlin néhány pillanatig figyelte a lányt aranyszemével, 
azután keserű mosollyal nekidőlt, ahogy az leült mellé. A 
férfi átfagyott, Amberyl mégis érezte azt a furcsa forrósá- 
got, ami a sovány testből áradt. Feszült volt és merev, a lég¬ 
zése nehézkes. Raistlin szájához emelte a kupát, de újra 
köhögni kezdett, és a lány érezte, hogy egész testét rázza 
a fuldoklás. Elvette tőle italát, letette, tartotta a levegőért 
kapkodó férfit, átkarolta, mintha így össze tudná tartani tes¬ 
tét. Majd megszakadt szíve a másik szenvedése iránt ér¬ 
zett szánalomtól, másrészt magáért aggódott. Olyan gyen¬ 
ge. Mi lesz, ha meghal? 

A roham végül elmúlt. Raistlin mély, reszkető levegőt vett, 
és az ital felé intett. Amberyl a szájához tartotta, és az un¬ 
dorító szagtól elfintorodott. . 

A varázsló lassan kortyolva ivott. 

— Kíváncsi voltam, megtalálsz-e'itt is bennünket — sut¬ 
togta. — Kíváncsi voltam, a mágusok beengednek-e az er¬ 
dőbe. 

— Nem tudtam — felelte lágyan Amberyl. — Ami a meg¬ 
találásodat illeti — sóhajtotta —, ha nekem nem sikerül, 
megtetted volna te. Visszajöttél volna hozzám. Nem lettél 
volna képes ellenállni. 

— Hát ez van. — Raistlin légzése könnyebbé vált. 

— Hát ez — mormolta Amberyl. 

— Segíts lefeküdnöm — parancsolta a varázsló, és 
visszasüppedt a takarók közé. A lány olyan kényelmesen 
fektette le, ahogy csak tudta, és a haldokló tűzre pillantott. 
Egy hirtelen széllökés félretaszította a takarót a bejárat 
elől. A berepült hópelyhek sziszegtek és táncoltak a ragyo¬ 
gó parázson. 

— Érzem, különös gyengeség tör rám, mintha kiszívnák 
az életem — mondta a varázsló, és összekuporodott a ned¬ 
ves takarók alatt. — Ez a varázslat erdménye? 

— Igen... Én is érzem, de ez nem varázslat — felelte Am¬ 
beryl, és megpróbálta felszítani a lángokat. Leült a férfi elé, 
karjával átkulcsolta lábát, és éppolyan figyelemmel nézte a 
másikat, mint az őt. 

— Vedd le a kendődet — suttogta a férfi. 

A lány lassan letekerte a sálat az arca elől, hagyta, hogy 
a vállára hulljon. Megrázta hótól nedves haját, érezte, hogy 
a kezére cseppek pottyannak. 

— Milyen gyönyörű... — félbeszakította magát. — Most 
mi lesz velem? 

— Nem tudom — jött a lány válasza vonakodva, tekinte¬ 
te a tűzre vándorolt. Nem tudott Raistlinre nézni. A varázs¬ 
ló tekintete keresztülégette, valamit megérintett benne mé¬ 
lyen, ami édes fájdalommal töltötte el. — Én... én még so¬ 
hasem hallottam, hogy... ez emberrel is megtörténhet. 

— Tehát mégsem vagy ember — jegyezte meg Raistlin. 

— Nem — felelte a lány, még mindig nem tudott a másik¬ 
ra nézni. 

— Sem elf nem vagy, sem más fajta, amit ismerek, és 
Krynnen él. Mi a neved? 

— Amberyl. 

— Amberyl. — Lassan ízlelgette a nevet. — És mondha¬ 
tom, ismerek minden fajtát Krynnen. 

— Bármilyen bölcs vagy, varázsló — felelte Amberyl —, 
annyi felfedezendő rejtély van ezen a világon, akár a kint 
kavargó hópelyhek. 

— Nem feded fel titkodat? 

Amberyl megrázta csillogó haját. 

— Nemcsak az én titkom. 

Raistlin csendben volt. A lány sem beszélt. Mindketten 
ültek, és hallgatták a fa sziszegését és ropogását, a kint sü¬ 
völtő szelet. 

— Hát... akkor meghalok — törte meg a csendet Raist¬ 
lin. Nem tűnj dühösnek, csak fáradtnak és beletörődöttnek. 

— Nem, nem, nem! — kiáltotta a lány, és vadul bámulta 
a varázslót. Ösztönösen megfogta a férfi sovány, elsorvadt 


kezét, és az arcához szorította. — Nem — ismételte —, 
mert akkor én halok meg. 

Raistlin elrántotta a kezét. Fáradtan könyökére támasz- 
kodótt, aranyszemei villogtak, és rekedten suttogta: 

— Van gyógyszer? Meg tudod törni ezt a... ezt a bűvöle¬ 
tet? 

— Igen — felelte hangtalanul Amberyl, és érezte, hogy 
rfieleg vér önti el arcát. 

— Hogyan? — követelte ökölbe szorított kézzel a va¬ 
rázsló. 

— Először is — mondta a lány, és nyelt egyet — beszél¬ 
nem kell neked a... Valinról. 

— A miről? — kérdezte Raistlin gyorsan. Amberyl látta, 
ahogy megvillan szeme. Még a halállal szembenézve is 
dolgozott agya, mohón raktározva el az új ismereteket. 

— Valin. így nevezik a nyelvünkön. Azt jelenti... — Szü¬ 
netet tartott, a homlokát ráncolta, gondolkozni próbált. 

— Azt hiszem, a ti nyelveteken a legjobb kifejezés az 
„életed párja” rá. 

A riadt kifejezés a varázsló arcán olyan mulatságos volt, 
hogy Amberyl idegesen felnevetett. 

— Várj, hadd magyarázzam meg — mondta, és érezte, 
hogy arca egyre pirosabb lesz. — Bizonyos okból a népem 
réges-régen, hogy már senki sem emlékszik, elmenekült 
erről a földről oda, ahol senki sem zavar minket. A népem, 
ahogy észrevetted, hosszú életű. De nem vagyunk halha¬ 
tatlanok. Mint mindenki más, a fennmaradás érdekében 
gyerekeket szülünk. Kevesen voltunk, és ahogy az idő telt, 
egyre kevesebben maradtunk. A föld, amit választottunk, 

zord. Magányosak vagyunk, egyedül élünk, még saját faj¬ 
tánkkal is alig tartjuk a kapcsolatot. Amit ti családnak hív¬ 
tok, azismeretlen nálunk. Láttuk, hogyan apad népünk, és 
a bölcsek tudták, hogy hamarosan kihalunk. Megalkották a 
Valint, hogy biztosítsák, hogy a fiatalok... hogy ők... 

Raistlin arckifejezése nem változott, a szeme változatla¬ 
nul a lányéba meredt, Amberyl mégsem tudta folytatni a fur¬ 
csa, pislogás nélküli szemek tüzében. 

— Úgy döntöttél, hogy elhagyod az otthonod? — kérdez¬ 
te. — Vagy küldtek? 

— A bölcsek küldtek erre a földre. Mások is vannak itt... 

— Miért? Minek? 

Amberyl megrázta fejét. Felkapott egy ágat, és megpisz¬ 
kálta a tüzet, így nem kellett a másik szemébe néznie. 

— De a bölcseknek tudniuk kellett volna, hogy ilyesmi 
megtörténhet — mondta Raistlin keserűen. — Vagy olyan 
sokáig voltatok távol? 

— El sem tudod képzelni, milyen sokáig — felelte lágyan 
a lány, és legnagyobb erőfeszítései ellenére is a kialvó tűz¬ 
be bámult. — És ennek nem lett volna szabad megtörtén¬ 
nie. Legalábbis olyannal nem, aki nem közülünk való. 

— Raistlinre nézett. 

— Most én kérdezek. Miben különbözöl a többi ember¬ 
től? Mert van valami, valami az aranybőrödön és halált lá¬ 
tó szemeiden kívül. Amikor rád nézek, látom valaki másnak 
az árnyékát. Fiatal vagy, mégis van valami időtlen benned. 
Ki vagy te, Raistlin, hogy ez megtörténhetett közöttünk? 

Amberyl meglepetésére a varázsló elfehéredett, szeme 
kitágult félelmében, majd összeszűkült a gyanútól. 

— Úgy tűnik, mindkettőnknek megvannak a maga titkai 

— vont vállat. — És most, Amberyl, azt hiszem, sohasem 
fogjuk megtudni, miért történt mindez. Azzal kellene foglal¬ 
koznunk, hogy hogyan szabadulhatunk meg ettől... ettől 
a Valintól. 

A lány becsukta szemét, és megnyalta kiszáradt ajkát. 
Hirtelen elviselhetetlenül hideg lett. Reszketett, többször is 
megpróbálta, mire megtudott szólalni. 

— Micsoda? — csikorgott Raistlin hangja. 

—- Meg kell szülnöm a gyermekedet — mondta elhalóan 
Amberyl, és elszorult a torka. 

Hosszú csend következett. Amberyl nem merte kinyitni 
szemét, nem mert a varázslóra nézni. Szégyellte magát, és 
félt, kezébe temette arcát. Egy furcsa hangra nézett fel. 

Raistlin hanyatt feküdt a takarón, és nevetett. Alig hallha¬ 
tóan, de nevetett — gúnyosan és metszőén. 

A lány sajnálkozva látta, hogy a férfi saját magán nevet. 

— Kérlek, ne! — Közelebb mászott a varázslóhoz. 

— Nézz rám, hölgyeml — zihálta a férfi. A nevetés meg¬ 
akadt torkán, és köhögni kezdett. Vidámság nélkül elvigyo- 
rodott, és kifelé intett. — Legjobb lesz, ha megvárod a test¬ 
véremet. Caramon hamarosan visszatér. 

— Nem. — Még közelebb csúszott a varázslóhoz. 

— Reggelig nem ér vissza. 

Raistlin szája szétnyílt. Szeme hirtelen éhséggel telt 
meg, majd felfalta Amberyl arcát. 

— Reggel — ismételte. 

— Reggel — mondta a lány. 

Avarázsió reszkető kézzel kisimította a csodálatos hajat 
a finom arcból. 

— Addig a tűz elalszik. 

— Igen. — A lány elpirult, és a férfi kezébe hajtotta arcát. 

— Egyre hidegebb van itt. Valamit tennünk kell, hogy me¬ 
legen legyünk, különben elpusztulunk. 


Raistlin végigsimogatta kezével a bársonyos bőrt, újra 
megérintve a lágy ajakat. A lány szeme lecsukódott, a va¬ 
rázslóhoz simult. Raistlin keze a hosszú szempillákhoz 
vándorolt, olyanok voltak, akár az elf csipke. A lány teste a 
férfiéhoz tapadt, érezte, ahogy reszket. Átölelte, magához 
húzta. A tűz utolsó pislákoló lángja is kihunyt. A takarónál 
melegebb és lágyabb sötétség borította be őket. Hallották, 
ahogy kint nevet a szél, magukban suttognak a fák. 

— Különben elpusztulunk — mormolta Raistlin. 

Amberyl nyugtalan álomból ébredt, egy pillanatig nem 
tudta, hol van. Megmozdult. Érezte a varázsló védelmező¬ 
én ölelő kezét, mellette fekvő testének melegét. Sóhajtott, 
a vállára hajtotta fejét, hallgatta könnyű, kissé gyors léleg¬ 
zését. Feküdt a férfi melegétől körülvéve, amíg csak lehe¬ 
tett, halogatta az elkerülhetetlent. 

Már nem hallotta kintről a szelet, és tudta, hogy a vihar¬ 
nak vége. A mindent elborító sötétség utat engedett a haj¬ 
nalnak. A tűzifa megszenesedett maradványai alig látszot¬ 
tak a szürke félhomályban. Megfordult, és Raistlinre nézett. 

A férfi könnyű alvó volt. Mozdulatára megrezzent és mor¬ 
mogott, köhögött, kezdett felébredni. Amberyl ujjaival 
könnyedén megérintette szemhéját, Raistlin mélyet sóhaj¬ 
tott, és visszazuhant álmába, arcán a fájdalom barázdái el¬ 
simultak. 

Milyen fiatalnak néz ki, gondolta magában. Milyen fiatal¬ 
nak és sebezhetőnek. Mélyen megsérülhetett. Ezért viseli 
a gőg és érzéketlenség páncélját. Most még zavarja, még 
nem szokott hozzá, de valami az súgja, túlságosan is ha¬ 
mar megszokja, mielőtt rövid élete véget érne. 

Óvatosan és csendesen mozgott, hogy ne zavarja — in¬ 
kább ösztönösen, mint félelmében, hogy a másik felébred 
bűvös álmából —, Amberyl kicsúszott a tudattalan ölelés¬ 
ből. Összeszedte a holmiját, és ismét eltakarta fejét a ken¬ 
dővel. Letérdelt az alvó varázsló mellé, és utoljára meg¬ 
nézte arcát. 

— Maradhatnék — mondta halkan —, veled maradhat¬ 
nék egy ideig. De azután győzne magányos természetem, 
elhagynálak, és ezzel megsebeznélek. — Megrázkódott 
egy hirtelen gondolattól. Lehunyta a szemét, újra megráz¬ 
kódott. — Vagy rájönnél az igazságra a népemről. Ha va¬ 
laha is kiderülne, megvetnél, gyűlölnél. És ami rosszabb 

— lábadt könnybe a szeme—, megvetnéd gyermekünket. 

Gyengéden hátrasimította a varázsló arcán fehér haját, 

megcirógatta az aranyszínű bőrt. 

— Van valami körülötted, ami megrémít — remegett a 
hangja. — Nem értem. Talán a bölcsek tudni fogják... 

— Egy könnycsepp gördült végig az arcán. 

— Isten veled, varázsló. Amit most teszek, mindkettőnk 
számára jobb lesz — lehajolt, megcsókolta az alvó ar¬ 
cot—, és annak is, aki terheinktől mentesen jön e világra. 

Amberyl a varázsló halántékára helyezte kezeit, becsuk¬ 
ta szemét, és ősi nyelven szavakat kezdett kántálni. Ezután 
leírta Caramon nevét a porba, majd újra elismételte a sza¬ 
vakat. Sietősen felállt, elindult a barlangnyílás felé. A bejá¬ 
ratnál megállt. A barlang nedves volt és hideg, hallotta, 
ahogy a varázsló köhög. A tűzre mutatott, és valamit szólt. 
Vakító láng csapott fel a hideg kövekről, meleggel és 
fénnyel töltötte el a helyiséget. Utolsó búcsúpillantással és 
egy sóhajjal kilépett, és a Wayreth Erdő mágusfáinak figye¬ 
lő, lüktető tekintetétől kísérve elsétált. 






RAISTLIN LÁNYA - 

Hajnal ragyogott a frissen hullott havon, amikor Caramon 
végre visszajutott a barlanghoz. 

— Raist! — szólt rémülten, ahogy közelebb ért. — Raist!' 
Sajnálom! Ez az átkozott erdő! — Káromkodott, közben ide¬ 
gesen pillantott a fákra. — A fene esne ebbe a helybe! Fél 
éjszaka egy nyomorult fényt üldöztem, ami az első napsu¬ 
gárral eltűnt. Jól vagy? 

Caramon ijedten, nedvesen és kimerültén bukdácsolt át 
a havon, bátyja válaszát, köhögését... vagy bármi jelét 
figyelve. 

A barlangból semmi sem hallatszott, csak baljóslatú 
csend, Caramon előresietett, kétségbeesésében letépte a 
bejárat előtti takarót. 

Bent megtorpant, és döbbenten nézett körül. 

Vidám, kellemes tűz égett ragyogóan. A barlangban me¬ 
leg volt, melegebb, mint a legjobb fogadók szobáiban. Iker¬ 
testvére mélyen aludt, békés arccal, mint aki valami szépet 
álmodik. A levegőben tavaszillat áradt, orgona és leven¬ 
dula. 

— Völgyi törp legyek — lehelte csodálkozva Caramon, 
mert észrevette, hogy a tűz a kőből lobog. Megborzongva 
körbenézett. — Varázslók — morogta, és biztos távolságot 
tartott a furcsa lángtól. — Minél előbb kijutunk ebből a hát- 
borzongató erdőből, annál jobb. Nem mintha nem lennék 
hálás — tette hozzá gyorsan. 

— Úgy tűnik, ti mágusok megmentettétek Raist életét. 
Csak azt szeretném tudni, muszáj volt-e engem elküldeni 
arra az időre. 

Letérdelt, megrázta testvére vállát. 

— Raist — suttogta gyengéden —, Raist. Ébredj fel! 

Raistlin szeme tágra nyílt. Felriadt, körülnézett. 

— Hol van? — kezdte. 

— Ki hol van? Mi? — kiáltotta rémülten Caramon. Keze 
a kard markolatára tapadt, izgatottan nézelődött körbe-kör- 
be. — Tudtam... 

— ...van... van. — Raistlin elhallgatott, összeráncolta 
szemöldökét. 

— Senki, azt hiszem — mondta végül halkan, kezét a fe¬ 
jéhez emelte. Szédült. — Nyugodj meg, testvérem — csat¬ 
tant fel Caramonra nézve ingerülten. — Senki sincs itt raj¬ 
tunk kívül. 

— De... ez a tűz — mondta Caramon, és gyanakodva 
szemlélte a lángokat. — Ki?... 

— Az én művem — felelte a varázsló. — Miután elrohan¬ 
tál és itthagytál, mit tehettem volna? Segíts fel! — Kinyúj¬ 
totta törékeny kezét, megfogta bátyja erős karját, lassan ki- 
kászálódott a kőpadlón lévő takarók közül. 

— Nem tudtam, hogy ilyet is tudsz csinálni. — Caramon 
láthatólag zavartan bámulta a tüzet, amely a sziklával táp¬ 
lálkozott. 

— Sok mindent nem tudsz még rólam, testvérem. — Ra¬ 
istlin mélyen beburkolózott a köpenyébe, és várta, hogy Ca¬ 
ramon elpakolja a takarókat. 

— Még nedvesek egy kicsit. Talán maradni kellene, amíg 
megszáradnak... 

— Nem — mondta a varázsló, és meg remegett. Megfog¬ 
ta ,,Magius botját”, és nekidőlt a sziklafalnak. — Nem kívá¬ 
nok több időt tölteni a Wayreth Erdőben. 

— Ezzel egyetértek — buzgólkodott Caramon. — Vajon 
erre van az a jó fogadó? Úgy hallottam, itt van az erdő szé¬ 
lén. Wayward Fogadónak nevezik, vagy valami hasonló¬ 
nak. — Felragyogtak szemei. — Lehet, hogy ma este vég¬ 
re meleget eszünk, és jó sört iszunk. És ágyban alszunk! 

— Talán — vont vállat Raistlin, mintha nem számítana. 
Caramon még mindig a fogadóról hallott pletykákat mesél¬ 
te, közben felvette a takarót, ami a bejárat előtt lógott, 
összetekerte és berakta a többi mellé a csomagjába. — 
Előremegyek — mondta. — Utat török neked a hóban. 

Raistlin bólintott, de nem szólt semmit. Odasétált a bar¬ 
lang szájához, megállt, és nézte a testvérét, amint átgázol 
a havon, és ösvényt vág bele, melyet a törékeny iker is kö¬ 
vethet. Keserűen elhúzta száját, de a grimasz eltűnt, ahogy 
visszanézett a barlangba. A tűz szinte azonnal kialudt, ami¬ 
kor a nagydarab harcos kilépett. A hideg már kezdett 
visszakúszni, a levegőben még ott tétovázott az orgona és 
tavasz illata. 

A varázsló vállat vont, megfordult, és kisétált a hóborítot¬ 
ta erdőbe. 

A Wayward Fogadó nyáron nézett ki a legjobban, az év¬ 
szaknak szinte mindenre és mindenkire jó hatása van. Ha¬ 
talmas mennyiségű borostyán ringatta a falakat lombos 
zöld ölelésben, elrejtve az épület nagyobb hibáit. A tetőt 
meg kellett volna foltozni, ez mindig akkor jutott Slegart 
eszébe, amikor esett, és a javítás lehetetlen volt. Száraz 
időben nem ázott be, így akkor nem kellett javítani. Az ab¬ 
lakok nyáron is repedezettek voltak, de a rajtuk beáramló 
hűvös szellő mindenkinek jólesett. 

" Ezekben az utazásra való hónapokban a vendég is több 
volt. Törp kovácsok, néha egy-egy elf és jóval több kender, 
mint amennyit bárki is szívesen vett volna. Ez reggeltől ké¬ 
ső estig ellátta munkával Slegartot és a szolgálólányokat. 

Ez az este azonban csendes volt. A lágyan illatozó nyá¬ 
ri estében lila és arany árnyalatokkal távozott az alkony. A 
madarak eldalolták esti énekeiket, és álmosan dünnyögtek 
kicsinyeiknek. Még a Wayreth Erdő öreg mágusfái is elfe¬ 
lejtették kötelességüket, álmosan szunnyadtak őrhelyükön. 
Ezen az estén a fogadó is hallgatott. 

Túl mély a csend, vélte az épület felé tartó két idegen. 
Díszes ruhát viseltek, arcukat selyemkendő takarta, ami 
ilyen melegben szokatlan viseletnek számított. Csak feke¬ 
te szemük villant ki, zord pillantásokat váltottak, és megsza- 
porázták a lépteiket, belökték a deszkaajtót, és beléptek. 
Slegart a bárpult mögött ült, egy piszkos kupát törölgetett. 
Már egy órája törölgette, és a következő órában is csak ezt 
tette volna, ha nem történik egyszerre két dolog, ami meg¬ 
zavarja, a két bebugyolált idegen belépése és egy szolgá¬ 
ló érkezése, aki izgatottan rohant le a lépcsőn. 

— Elnézésüket, uraim — mondta Slegart, lassan felállt, 
és kezével az idegenek felé intett. Ezután a lányhoz fordult, 
és nyersen megkérdezte: 

— Nos? 

A lány megrázta a fejét. 

Slegart válla megereszkedett. 

— Eegen — dünnyögte. — Hát, talán jobb így. 

A két idegen egymásra nézett. 

— És a baba? — kérdezte Slegart. 

A lány zokogásban tört ki. 

— Micsoda? — kérdezte döbbenten a fogadós. — A 
gyermek is, ugye, nem? 

— Nem! — nyögte ki a lány zokogás közben. — A baba 
jól van. — Elmosódott sírás hallatszott fentről. — Most is 
hallani. De... de... ó! — A lány eltakarta az arcát. — Ez ször¬ 
nyű! Sohasem láttam ilyen rémisztőt... 

Ekkor az egyik idegen bólintott, és a másik előrelépett. 

— Elnézést, fogadós — mondta, hangja műveltségre en- 

gedett következtetni, bár kiejtése idegen volt. — Úgy tűnik, 
itt valami szörnyű tragédia történt. Talán jobb lenne, ha nem 
folytatnánk az... 

— Nem, nem — mondta gyorsan Slegart, aki a pénz el¬ 
vesztésének gondolatára összeszedte magát. — Jól van, 
Lizzie, vagy letörlőd a könnyeidet, és segítesz, vagy ki¬ 
mégy, és kisírod magad a konyhába. 

Lizzie a kötényébe temette arcát, és kirohant a konyha 
felé, csak úgy lengett utána az ajtó. 

Slegart egy asztalhoz terelte a két idegent. 

— Szomorú történet — mondta, és a fejét ingatta. 

— Érdeklődhetünk, hogy... — kockáztatta meg az idegen 
közönyösen, bár egy jó megfigyelőnek talán feltűnik, hogy 
szokatlanul feszült és ideges, akárcsak társa. 

— Semmi olyan, amivel egy úriembernek törődnie kelle¬ 
ne — vetette közbe Slegart. — Csak az egyik szolgáló halt 
meg szülés közben. 

A fiatalabb idegen önkéntelenül erősen megszorította tár¬ 
sa kezét. A másik figyelmeztetően pillantott rá. 

— Ez valóban szomorú hír. Sajnálattal hallom. — A jöve¬ 
vény hangjában erős önfegyelem csengett. — Rokona volt 
talán? Elnézést, hogy megkérdezem, de olyan feldúltnak 
látszik. 

— Az vagyok, uraim. — Slegart hangja nyersen koppant. 
— De nem volt a rokonom. Átél közepén jött, munkáért kö- 
nyörgött. Vqjami miatt ismerős volt, de amint ezen kezdek 
gondolkodni — itt a fejéhez emelte kezét — furcsán érzem 
magam. Emiatt el akartam zavarni, de — a lépcsőre pillan¬ 
tott — tudják, milyenek a nők. A szakácsnő azonnal meg¬ 
kedvelte, nagy hűhót csapott körülötte, meg minden. El kel¬ 
lett ismernem — bólintott komolyan — bár én nem igazán 
vonzódom az emberekhez. Amióta megszülettem, nem lát¬ 
tam ilyen szép lányt. Keményen is dolgozott. Sose panasz¬ 
kodott, mindannyiunk kedvence volt. 

Ezt hallva, az egyik idegen lehajtotta a fejét, a másik meg¬ 
érintette társát. 

— Hát — folytatta Slegart élénkebben. — Ajánlhatok hi¬ 
deg húst és sört az uraknak, de ma este nem kapnak me¬ 
leg vacsorát. A szakácsnő nagyon feldúlt. És most — só¬ 
hajtva a még mindig lengő konyhaajtóra nézett —, abból, 
amit Lizzie mondott, úgy tűnik, baj van a gyerekkel. 

Az idegen hirtelen gyors mozdulatot tett, és az öreg Sle¬ 
gart megdermedt, szája nyitva maradt a mondat közepén, 
teste félig elfordult, keze a levegőben. A konyhaajtó lengés 
közben megállt, a szolgáló elfojtott sírása sem hallatszott 
többé. A hordócsapból kicsöppenő sör is megállt a csap és 
a padló között a levegőben. 

A két idegen felállt, és a bűvös csendben gyorsan felsie¬ 
tett a lépcsőn. Kinyitottak minden ajtót, bekukucskáltak, ku¬ 
tattak mindenütt. Végül a folyosó legvégén egy kis szobá¬ 
nál az egyikük benyitott, majd odaintette társát. 

Egy hatalmas, idősebb asszony — feltehetőleg a sza¬ 
kácsnő — az ágyon fekvő sápadt, hideg alak gyönyörű ha¬ 
jának fésülése közben vált mozdulatlanná. Könnyek csil¬ 
logtak a nedves arcon. Nyilvánvalóan az asszony agyon¬ 
dolgozott kezei igazították el a testet a végső pihenéshez. 
A lány szeme csukva volt, mellén összekulcsolt érzéketlen 
kezében kis rózsacsokrot tartott. Egy gyertya fénye vetült 
a fiatal arcra, akinek hihetetlen szépségét hamuszürke szá¬ 
ján nyugvó édes, vágyakozó mosoly növelte. 


— Amberyl! — kiáltott fel az egyik idegen. Megtörtén le¬ 
roskadt az ágyra, és megfogta a hideg kezeket. Társa mö¬ 
gé lépett, és vállára tette a kezét. 

— Igazán sajnálom, Keryl. 

— Hamarabb kellett volna jönnünk! — motyogta Keryl, 
és megsimogatta a lányt. 

— Olyan gyorsan jöttünk, ahogy tudtunk — felelte gyen¬ 
géden társa. — Amilyen hamar ő akarta. 

— Üzenetet küldött... 

— Csak amikor tudta, hogy haldoklik. 

— Miért? — kérdezte Keryl megtörtén, tekintete Amberyl 
békés arcára siklott. — Miért akart köztük... ezek között az 
emberek között meghalni? — A szakácsnő felé intett. 

— Nem hiszem, hogy valaha is megtudjuk—mondta hal¬ 
kan társa. — Bár el tudom képzelni. — Ézt halkan suttog¬ 
ta, csak magának, hogy zavart barátja ne hallja. Elfordult, 
és a bölcső felé indult, amit egy fásládából alakítottak át. 
Suttogott valamit, levette a bűvöletet a gyermekről, aki szu¬ 
szogott, és nyöszörögni kezdett. 

— A gyerek? — kérdezte az idegen, és felállt az ágy mel¬ 
lől. — Rendben van? A szolgáló azt mondta... — Félelem 
érződött hangjában. — Ugye, ugye nem halt... — Nem tud¬ 
ta folytatni. 

— Nem — nyugtatta meg barátja értetlenül. — Nem kell 
aggódnod. A lány azt mondta, nem látott még rémisztőbbet, 
de a baba rendben... Ól — Az idegen levegő után kapko¬ 
dott. Felemelte a gyereket, és a barátja felé fordult. — Nézd, 
Keryl! Nézd a szemét! 

A fiatal férfi a síró gyermek fölé hajolt, gyengéden meg¬ 
cirógatta ujjaival az arcát. A kicsi elfordította fejét, kinyitotta 
szemeit, ahogy ösztönösen meleget, táplálékot és szere- 
tetet keresett. 

— Aranyszínű szemei vannak! — suttogta Keryl. — Égő 
arany, mint a nap! Ilyesmi soha nem történt meg a népünk¬ 
nél... Vajon..? 

— A gyermek ember apjától, minden bizonnyal. Bár én 
még nem láttam embert ilyen szemekkel. Ezt a titkot Am¬ 
beryl magával vitte a sírba. — Sóhajtott, megrázta fejét. Le¬ 
nézett a nyöszörgő csecsemőre. — Éppoly szép a leánya, 
mint az anyja — mondta, és szorosan bebugyolálta a gyer¬ 
meket. — És most, barátom, mennünk kell. Elég régóta va¬ 
gyunk ezen a különös és szörnyű földön. 

— Igen — mondta Keryl, de nem mozdult. — Mi lesz Am- 
beryllel? — Visszanézett az ágyon fekvő sápadt, mozdulat¬ 
lan-alakra. 

— Itthagyjuk azok között, akiket utolsó óráiban választott 
— csengett ünnepélyesen társa válasza. — Talán az egyik 
isten elfogadja őt, és hazavezeti vándorló lelkét. 

— Jó utat, húgom — mormolta Keryl. Lenyúlt, kivette a 
rózsákat a halott kézből, megcsókolta őket, majd óvatosan 
köntöse zsebébe rejtette. Társa egy ősi nyelven szavakat 
mondott, megszüntette a fogadó bűvöletét. A két idegen, a 
gyerekkel a kezükben, eltűnt a szobából, mint egy ezüstö¬ 
sen csillogó villám. 

És a gyermek gyönyörű volt, gyönyörű, akár az anyja. 
Mert azt mondják, hogy az ősidőkben, mielőtt a gonosz ol¬ 
dalra csábultak, és önzők lettek, az istenek teremtette min¬ 
den nép közül az ogre volt a legszebb. 

Novák Csanád fordítása 




KAMARATEREM 


augusztus 23., csütörtök 

12.30 óra A Föld legmélyén (r.: Kevin Connor) 

színes, szinkronizált, angol ifjúsági sci-fi 

14.30 óra Csillagember (r.: J. Carpenter) 

színes, szinkronizált, amerikai sci-fi 

16.30 óra Metropolis (r.: F. Láng) 

fekete-fehér német sci-fi 

18.30 óra Britannia gyógyintézet (r.: L. Anderson) 

színes, feliratos, angol sci-fi 

20.30 óra Rocky horror picture show (r.: J. Sharman) 

színes, feliratos, amerikai horrorparódia 

augusztus 24., péntek 

12.30 óra A holdlakók titka (r.: J. Image) 

színes, szinkronizált, francia sci-fi 

14.30 óra A gyújtogató (r.: M. L. Lester) 

színes, feliratos, amerikai sci-fi 

16.30 óra Solaris l-ll. (r.: A. Tarkovszkij) 

színes, feliratos, szovjet sci-fi 

20.30 óra Rocky horror picture show 

augusztus 25., szombat 

12.30 óra Legenda (r.: R. Scott) 

színes, feliratos, amerikai fantasy 

14.30 óra Willow (r.: R. Howard) 

színes, szinkronizált, amerikai-angol fantasy 

16.30 óra Fantasztikus labirintus 

18.30 óra A ragadozó (r.: J. McTiernan) 

színes, szinkronizált, amerikai sci-fi 

20.30 óra Brazil (r.: T. Gilliam) 

színes, feliratos, angol sci-fi 


augusztus 26., vasárnap 

12.30 óra Végtelen történet (r.: W. Petersen) 

színes, szinkronizált, NSZK—olasz fantasy 


14.30 óra Őslények országa (r.: D. Bluth) 

színes, szinkronizált, amerikai mesefantasy 

16.30 óra A ragadozó 

18.30 óra Ifjú Frankenstein (r.: M. Brooks) 

fekete-fehér amerikai horrorparódia 

20.30 óra Brazil 

augusztus 27., hétfő 

12.30 óra Búd Spencer — Seriff és az idegenek 

(r.: M. Lupo) 

színes, szinkronizált, olasz ifjúsági sci-fi 

14.30 óra Az utolsó csillagharcos (r.: N. Castle) 

színes, szinkronizált, amerikai sci-fi 

16.30 óra Metropolis 

18.30 óra Világautó (r.: M. Verhoeven) 

színes, szinkronizált, NSZK sci-fi 

20.30 óra Brazil 

augusztus 28., kedd 

12.30 óra Búd Spencer— Seriff az égből (r.: M. Lupo) 

színes, szinkronizált, olasz ifjúsági sci-fi 

14.30 óra Stalker l-ll. (r.: A. Tarkovszkij) 

színes, feliratos, szovjet sci-fi 

18.30 óra Britannia gyógyintézet 

20.30 óra Az eastwicki boszorkányok (r.: G. Miller) 

színes, szinkronizált, amerikai horrorparódia 

augusztus 29., szerda 

12.30 óra Rövidzárlat (r.: J. Badham) 

színes, szinkronizált, amerikai sci-fi 

16.30 óra Üzenet az űrből (r.: K. Fukasaku) 

színes, szinkronizált japán sci-fi 

16.30 óra 2001 Űrodisszeia I—II. (r.: S. Kubrick) 

színes, szinkronizált feliratos angol sci-fi 

20.30 óra Ifjú Frankenstein 


Augusztus 16-tól 22-ig minden este 22 órakor országos bemutató előtt látható Arnold 
Schwarzenegger legújabb sikerfilmje! 

Totál recall — Az Emlékmás 

színes, szinkronizált, Dolby Stereo hangzású amerikai sci-fi 
R: Paul Verhoeven 

Az egész filmhétre jegyek vásárolhatók 1990. augusztus 1-től 13 és 18 óra között a 
Kossuth moziban. 

A kezdés és műsorváltozás jogát a rendezők fenntartják! 



Fantasztikus filmek hete a Kossuth moziban 

1990. augusztus 23—29. 


augusztus 23., csütörtök 

13 óra ,,X" program (r.: J. Káplán) 

színes, szinkronizált, amerikai sci-fi 

15 óra A Birodalom visszavág (r.: I. Kershner) 
színes, szinkronizált, amerikai sci-fi 

17 óra Hegylakó (r.. R. Mulachy) 

színes, feliratos, angol fantasy 

19 óra A mélység titka (r.: Cameron) 

színes, szinkronizált, amerikai sci-fi 

21.15 óra Vissza a jövőbe III. (r.: R. Zemeckis, Spielberg- 
produkció) 

színes, hangbemondásos, amerikai western- 
sci-fi 

Országos bemutató előtt! 

23 óra Szörnyecskék II. (r.: J. Dante, Spielberg-produkció) 
színes, hangbemondásos horrorparódia 
Országos bemutató előtt! 

augusztus 24., péntek 

13 óra Nagy zűr kis Kínában (r.: J. Carpenter) 
színes, feliratos, amerikai fantasy 

15 óra Michael Jackson — Moonwalker (r.: J. Kramer) 
színes, feliratos, zenés fantasy 

17 óra Robotzsaru (r.: P. Verhoeven) 
színes, feliratos, amerikai sci-fi 

19 óra Szörnyecskék I. (r.: J. Dante) 

színes, szinkronizált, amerikai horrorparódia 

21.15 óra Vissza a jövőbe III. 

23 óra Szörnyecskék II. 

augusztus 25., szombat 

13 óra Vérbeli hajsza (r.: J. Dante) 

színes, feliratos, amerikai sci-fi vígjáték 

15 óra A légy I. (r.: Cronenberg) 

színes, feliratos, amerikai horror-sci-fi 

17 óra Szárnyas fejvadász (r.: R. Scott) 
színes, szinkronizált, amerikai sci-fi 

19 óra Nyolcadik utas: a halál (r.: R. Scott) 
színes, feliratos, amerikai horror-sci-fi 

21.15 óra Vissza a jövőbe Ili. 

23 óra Szörnyecskék Ili. 

augusztus 26., vasárnap 

13 óra Fantasztikus labirintus (r.: J. Henson) 
színes, szinkronizált, amerikai fantasy 


15 óra A. Schwarzenegger — A halálosztó 
(r.: J. Cameron) 
színes, feliratos, amerikai sci-fi 

17 óra A. Schwarzenegger — A menekülő ember 
(r.: P. M. Glaser) 
színes, feliratos, amerikai sci-fi 

19 óra A bolygó neve: Halál (r.: J. Cameron) 

színes, szinkronizált, amerikai horror-sci-fi 

21.15 óra Vissza a jövőbe Ili. 

23 óra Szörnyecskék II. 

augusztus 27., hétfő 

13 óra Gyilkos robotok (r.: M. Chrichton) 
színes, szinkronizált, amerikai sci-fi 

15 óra Űrgolyhók (r.: M. Brooks) 

színes, szinkronizált, amerikai sci-fi-paródia 

17 óra Vissza a jövőbe I. 

19 óra A légy II. (r.: C. Walas) 

színes, feliratos, amerikai horror-sci-fi 

21 óra Vissza a jövőbe Ili. 

23 óra Szörnyecskék II. 

augusztus 28., kedd 

13 óra Szellemirtók I. (r.: I. Reitman) 

színes, szinkronizált, amerikai sci-fi vígjáték 

15 óra Szörnyecskék I. 

17 óra Vissza a jövőbe II. (r.: Zemeckis) 
színes, szinkronizált, amerikai sci-fi 

19 óra Mélytengeri szörnyeteg (r.: S. S. Cunningham) 
színes, feliratos, amerikai horror-sci-fi 

21.15 óra Vissza a jövőbe Ili. 

23 óra Szörnyecskék II. 

augusztus 29., szerda 

13 óra Szellemirtók II. (r.: Chapman) 

színes, szinkronizált, amerikai sci-fi vígjáték 

15 óra Hegylakó 

17 óra Űrgolyhók 

19 óra Nászéjszaka kísértetekkel (r.: G. Wilder) 
színes, feliratos, amerikai horrorparódia 

21.15 óra Vissza a jövőbe Ili. 

23 óra Szörnyecskék II. 




Ismeri a GALAKTIKÁT? A világ egyik legjobb Science fiction 
folyóiratát? A fantasztikus jövő és a távoli világok 
üzenetét? Elbeszélések, folytatásos regények, 
hírek, ismertetések könyvekről, filmekről, videóról. 
Megjelenik havonta. Minden száma élmény. Kaland, izgalom, 
szórakozás. Keresse az újságárusoknál. 




